text:
-
Recent Posts
Archives
Categories
Meta
Monthly Archives: July 2013
生命既無常且悲哀
我家既Maybo今日離開左我地. 佢唔係特別可愛,佢會咬人,又喜歡吵吵鬧鬧! 但佢俾左好多回憶我地,今早我摸過佢,我都知佢要走,因為佢好耐到冇咁嗲過我. 見到佢呼吸都唔夠氣再加上唔想食野,我就決定唔想佢受苦離開. 我摸住佢既頭仔,同佢講:「如果辛苦就走啦,咁多年來多謝你,多謝你係我唔係到既時候陪住我Daddy,Mommy!」佢好似識聽一樣. 生命其實好苦,見到新生命出現只係另我想到佢都要面對死亡,如果真係有做物者的話,點解要製造咁樣既機制呢? 而Maybo既離開再一次另我要記住,尊重生命,就算幾細既生命都有佢生存既權利! 而且養一隻小動物之前一定要做好準備等相方面都可以好好咁去享受生活. 多謝你Maybo!
Posted in 怪獸日記 Leave a comment
第八堂Group Cello Class
終於都上完左班際嘅大提琴班,因為唔夠瞓在加上好多野做嘅關係上堂嘅時候我完全唔可以集中到精神去拉琴! 不過上大提琴班的確可以令我放鬆一下自己及激活腦細胞. 來到班制大提琴班既最後一堂,我覺得對我黎講班制比私人好,縱使冇時間去練習嘅關係而拉得唔好,不過班制大提琴班給我一種動力促使我做得好啲.而且好明顯把我自身既缺點表露出來,這正正是我要面對及改過既問題! 最後一堂老師唔係教好多野,反而係幫我哋改善bowing同fingering既Technique. 不過真係好難集中精神再加上膊頭痛又肚餓到腳震坐都坐唔穩所以真係難為左同學們同埋老師!哈哈
Posted in Learning Cello Leave a comment
第七堂Group Cello Class
今日正常好多大部份返哂來連我在內有5位同學上堂經過了七堂之後我深深體會到班制與私人教授都各有好處,不過對於Cello來講我覺得班制比較好因為同其他人一齊上課學既野未必多左更可能慢左,不過就學會同其他人一起演奏,慣性同其他人一齊玩轉拉Solo唔會有問題,相返Solo轉group既問題會大一點! Miss Tsang 係一位比較多道理既老師今日上課前閒談嘅時候有位同學就因為呢個問題而爆粗,我當時真係O咀,對我來講真係冇咩所謂可能我舊時學琴成日都係吹水,因為我好明白就算老師教好多野我都唔可能係短期練得好好! 來到第七堂除了學到Cello既基本知識之外,我更見識得到久違既香港人特性,同學都會預習老師未教的呢,好要面子,我當時都受到感染而緊張起來,不過我冇打算要跟風咁做,因為我覺得基本功比較重要呢.
Posted in Learning Cello Leave a comment


c: text/html

text:
2010年1月12日
中天
再論香港人口密度上文筆者鼓吹香港應繼續實施高密度發展模式,以便保存所謂「臨界量」的各種土地用途,喺本港有限嘅土地面積中,製造最多功能及活動嘅空間.
有人問,咁到底香港又點逼法呢?呢個係一個話難唔難,話易唔易嘅問題,因為喺密度上嚟講,有好多種唔同嘅定義,單單喺城市人口密度上都有好幾個唔同層次排名,喺度不如與各位分析一下.
一,城市小區密度
從城市人口密度計算,香港原來根本就唔入流!以全球計算,首三名畀印度城市(孟買Marine Lines及蘇拉特的Anjana 和Karanj)攞晒,但澳門卻意外地入咗第五位!跟住除咗馬尼拉打入第八之外,幾乎畀印度同孟加拉城市包辦;而且喺頭位嗰幾個區份嘅人口密度比排名二十五嘅香港觀塘(每平方公里五萬一人)多成倍有凸.至於中國大陸,則有上海黃浦入圍第三十五位.有關排名顯示喺市區內嘅密度愈高,通常代表生活環境愈壞.觀 塘所以入圍,當然絕非佢係咩嘢「傳統豪宅」地段,而係市建局要大刀闊斧重建的舊區.
二,城市密度
呢個係最通用嘅人口密度單位,理論上更能反映一個城市嘅整體經濟能力同資源分配(包括人力資源).喺呢度,香港其實一啲都唔人煙稠密,因為我哋連五十大都唔入,印度,孟加拉同菲律賓再度稱霸,頭二十位佔去十六位之多.最大嘅「驚奇」可能係巴黎,竟然進入三十一名位;澳門則屈居四十位.人口稠密嘅中國則無一城市上榜.睇嚟我哋要將個網放得再大啲先可以.
三,都會群密度
都會群嘅概念係一個核心都市同佢嘅「影響範圍」內的其他城市所組成嘅經濟體系.我哋仍然用維基百科上的排名榜,今次香港 ── 深圳被組成一體並排名第七,亦係較發達都會群中最人口稠密嘅一個,高於東京(第八位),上海(十一位),以及倫敦(十八位)同紐約(十九位)等大型金融中 心.
由呢處可以睇到,香港要喺世界舞台上佔一角色,實在須要加大自己嘅腹地,因為空間愈大,所容納嘅經濟活動就愈多,亦同時更能減低營商嘅土地成本.即係話,除非香港減少本土人口(不智也!),要向其他國際都會嘅人口密度看齊嘅話,特區政府唔單止要填多啲海(譬如喺新界西接近深圳嘅後海,既較低生態價值又接近自己天然嘅衛星城市),仲應該盡快鼓勵深圳加入好多其他中國城市正爭個不亦樂乎嘅擴市遊戲(如廣州「吞食」佛山,白雲,增城等小城及縣市以壯大自己嘅實力一樣),咁樣將來港深融合之時,仲有更大嘅備用空間可用.
四,行政區域密度
呢個關乎主權或獨立行政個體嘅人口密度,被各前殖民地佔去首二十名.香港作為一個特區,名次再度升到第四位.相比之下,人多大國如印度同中國,反而跌到三十二名和七十八名之遙.既然香港已非一個獨立經濟體系,而愈嚟愈同中國融為一體,所以呢個排名反而唔太重要.
以上數據應該幫大家更清晰認識到我哋經濟模式及未來發展嘅方向.
可以話,高密度並非高收入同高效率嘅原因,但係喺香港呢個制度下,我哋嘅高密度模式卻發揮咗驚人嘅經濟威力.呢個互補優勢實在有需要繼續發揚光大■
中天
letstalkproperty@gmail.com

robotstxt: allowed

filter: keep


text:
澳门赌场_澳门永利 澳门博彩_澳门风云
时间:2015-05-31 12:07
这日去澳門是為了看Sinommi嘅演唱會??第一次喺澳門睇你嘅演唱會真係期望又興奮??本日落雨?雖然落左成個下午,但都無損我興奮嘅神志但本日發生左一件小插曲,你看澳门赌场.就係我知本日多人又落雨,所以很難接的士,澳门威尼斯人赌场.我都驚會遲,於是已經預左75分鐘去到,澳门永利.點知真係?我等左二相称鐘都还是接唔到,繼續等都唔係辦法,赌场.於是我決定去第二度接,看看门风.果邊都屬於係大馬路,听听澳门.所以應該易D,但真係好邪,我不知道澳门风云.我心越急越想快越難接,相比看
决胜21点 预告
.諗住行前D冇人等嘅位置接,听听博彩.恰恰佢就係喺多人等果邊D客先落車,澳门赌场.總之恰恰就係唔輪到我,但時間已經好火急,看看澳门永利.真係好驚會睇唔到,我不知道
澳门赌场排名!初识大马(二)
学会澳门博彩.之後為有厚著面皮問接到的士果2個女仔可唔没关系兜埋我,我真係好驚佢唔知會唔會應承,对于澳门.但佢地公然答應左,澳门博彩.當時我真係覺得本身好好彩,喺火急嘅時候遇到2個好坏人嘅中國女仔,澳门葡京赌场.倘若佢地唔應承我實遲硬,相比看风云.當時真係想喊出來,點解會咁?本日我反感恩讓我遇到佢地,事实上澳门.實在多謝祢-上帝,澳门风云.你聽見我嘅禱吿???結果我没关系順利準時到達澳門威尼斯人金光綜藝館睇Sinommi嘅演唱會,学会浩博国际官网.澳门风云.这日我實在幸運.看看澳门.
場館雖然唔及香港嘅紅館,但通盘野同樣精美,澳门威尼斯人.包括燈光,舞台,看着澳门博彩.音響,重有當然係Sinommi同樣賣力嘅精美表演,对于澳门风云.我最喜歡升降台果幕,最後公然真係没关系出現喺我刻下,感覺又回來了,真係好正????氣氛同香港一樣,好high好投入,正到爆??全晚我都揮動著棒棒同熒光棒(突登由香港帶過去)跟著你唱,唔知你睇唔睇到呢?不過唔緊要喇,我没关系見到你已經情意滿足我決定只须有才华,無論Sinommi你嘅演唱會開到邊,我都會去棒場增援你P.S.今曰嘅澳門行好滿足呀???多謝你呀Sinommi


text:
關於大裝修一事
(如果未準備好, 今日既我, 即係明日既你)
1.如果係無用Designer,就要事事親力親為,由其對住d裝修師傅,無論如何佢地都係專業,但不化表佢地會用心幫你,將心比心,樣皮野都好勞動,係你都會得過且過,所以d師傅大部份都係馬馬虎虎,你一定要夠牙力叫得佢地聽,呢個時候工頭好重要,因為唯一有希望踢得起班中帝就係個工頭.
2. 如果有Designer,就好好多,你只係對住一個人講,佢會幫你Handle,起碼Designer有文化dd,有得傾,不過選Designer好重要,佢要對你單野上心,有牙力同佢個班底溝通,重要平衝兩方面要求同實際可行性,最好識得同你用小d錢. 至於Design就見人見至 各有喜好,同一件事,係可以好貴,又可以好平既! (Designer一事, 出面有好多乜乜物物, 真係要小心, 好多都收錢前後般若兩人架, 口啤可能係唯一可以reference既野!)
3. 去國內買家具係平d,大約香港既七至八折吧,但係要小心尺寸,因為大陸先進過香港好多架,行十進制用米,而且有時佢地用呎都係十吋等於一尺,所以要特別小心,要特別留意既係大陸地方大,家具整體設計都比香港設計大件,而且床既standard長度唔係6呎,係6呎半,呢part要好小心呀!
4. 買家具尺吋真係要好小心,留意空間同各物件既比例,電視唔係越大越好,sofa size要合適,由其係深度要特別留意,重要留意窗廉位,例如有8尺位放sofa但係窗廉用了半尺,如果重有地燈放係sofa邊,甘就要小心sofa既闊度了.
5. 電視櫃既高度要留意TV既size,你既坐高同sofa既位高,雖然無可能perfect,但係高度唔好有好大影響,畢竟一般人對住部電視既時間都好長.
6. 唔好睇小窗廉, 當你裝好修放左家私,先慢慢選窗廉,窗廉係一個將你成間屋包起黎既野,如果多窗就更重要,幫手build up間屋既 tone都係靠窗廉! 我見議唔好番大陸做啦, 找師傅上門度尺會 好好多,大陸平唔平得幾多!當然如果唔係好多窗,又自命度尺自己都得,budget又有限,自量之後大陸做都ok既!
7. 地版方面我個人見解係香港唔適合用柚本橡本之類既地版,我未見過唔爆gap既木地版,當然呢樣野係個人喜好,用磚亦都要留意,普通款既磚邊度都有就無呢個問題,有d款廠一log一log甘做,要預好數量,番做後補唔係唔得,一來可能要等,二來唔同log有可能色有小小分別,要留意.另外同一個款既磚,可以好貴,又可以好平,要留意硬度,厚度同表層保護等等!地"煎"就留意清潔啦,香港甘潮濕都係可免則免!
8. 餐桌方面,方形圓形各有各好,不過用圓卓要留心椅子都係要雙數,真是雖要單數,平時也只好放雙數得圍著圓卓吧,到用時先拿出來, 單數椅碰圓卓有亂的感覺!吊燈就要留意大小同吊既高度,千其 唔好大檯小燈,或者小檯大燈啊!
9. 廚房要以實用為主,而且方便清潔為首要條件,當你裝修得好有格調之後用了一段時間要清潔才發現大件事,就會很痛苦了,當然如果你有實力,請人清潔亦可,不過有時位置如果好難清潔,叫乜人做都係無補於事! 爐頭如果跟oven同一位置 安裝, 要留意 Oven 有係抽風功能, 因為 Oven抽風時如無足夠生風入口, 係有可能由上面爐頭抽風導致吹息爐火. 裝修完重要 check 好d廚櫃門既開合, 最好係一齊開一齊關, 睇下有無 門頂門!(小 tips: 以往一般用磚同防火膠版, 最近興用 glass 或 steel, 兩者都清潔容易, glass會成本低d, 至於防火膠版櫃, 新款既已經比以前正好多,米買宜家個d雞廚櫃....一個字....雞...又唔係好平!)
10. Toilet 既見議係一防水要做足, 如果你習慣成日弄濕整個 toilet 既地下, 不如就成個 toilet 既地下做防水, 唔好只做沖涼位了, 對樓下同你自己間屋都有好處. 二就 係潔具要選可靠的, 同水有關既真係唔好是旦, 流起水上黎影響樓下可以好大件事! 買坐廁要留意去水咀位, 有分上下咀, 自由咀之類, 問清楚先好買! 買水龍頭最好問下專業人仕意見 , 留意自家既喉位, 如果係全新做, budget 要預留見唔到既parts錢,緊記!(小 tips: 意大利, 德國野係好d既, 不過會貴好多, 一分錢一分貨, 有時間既可以等有discount, 有展覽會有八折, 近歲晚有d重有五折, 至於大陸既, Delong係出面最多人 用, 品質同價格都可以接受)
11. 洗衣機有分上抽水同下去水, 要知道自己間屋洗衣機去水位係係上面定地下, 唔好買錯呀. 雪櫃呢, 要留散熱位, 唔好買到 fit 一 fit呀!
12. 熱水爐一般都係放係toilet, 但有些人把爐放去廚房, 問題係如果廚房離 toilet 遠, 熱水就要一段時間先會到 toilet, 冬天沖涼要小心啦!(小Tips: 煤氣公司d超薄熱水爐好很貴...5千至1萬...自己諗啦...重有...改煤氣錶位喉位都唔平...都有預算)
13. 門鎖係一個要留意手功既地方, 因為要好準先會做得好, 好多時差小小, d師傅都會是旦, 開到關到lock到就算, 唔smooth唔好收貨!(小Tips: PLC有鎖買大家都知, 都好多人用, 但係其實佢d款無乜變化, 要有型又有design feel, 灣仔同旺角大把, 有平有貴! 平至 數百一把大門鎖, 貴至$$$$$都有!)
14. 搬運呢, 裝好修就會有好多搬運, 甘就一定有碰撞, 留番一d之前送貨既發泡膠放在係轉角位會有幫助, 搬野時重要留意屋頂呢. 我見議有大件野搬時都係親自在場幫下手好d, d搬 運工人係唔會理你既, 重有佢地d手好dirty, 米比佢地週圍摸.
15. 最後係自己既心理, 同結婚都係一樣, 呢d野唔係一件簡單既事, 有好多好煩既野會出現, 重會有好多unexpected既意外會發生, 但畢業應該係一件好開心既事, 所以無論發 生乜野古靈精怪既野, 弄至你體無完膚, 都請以開心積極既態度面對, 享受人生的另一個里程同成果!


text:
轉工大原則當然係要越轉越好:人工,title,公司發展前景,好上司/同事等等都可以係一個充分嘅理由,但切忌為轉而轉.知道自己為咩而走,為咩而去一間新公司,能令你走少好多冤枉路,因為喺你嘅career path裡面冇幾多個2-4年比你trial and error.Keith另一個問題係對自己唔係讀marketing出身而「耿耿於懷」,成日覺得自己去interview會比其他人蝕底.做marketing要做得好,其中一項好睇你有冇marketing sense,而呢一項唔係讀得書多就一定會有.市場觸角一部分可以係天賦,但絕大部分都係從經驗/觀察累積所得.以Keith嘅工作經驗同marketing涉獵範圍,絕對唔會比其他人輸蝕.我建議Keith如果真係介意自己冇marketing底,可以嘗試過多幾年,認清自己方向先讀返個master或一啲證書課程,裝備自己.
做marketing成日都要做proofreading,睇廣告稿,brochure,網頁,proposal,就算一個email喺出之前都少不免要proofread幾次.有typo未必會影響你個proposal或者email嘅內容,但就絕對影響客户同上司對你嘅觀感.幾個星期前我嗰team嘅Mike比咗個咁嘅經歷我.Mike喺公司做咗四年,做嘢不過不失,但成日都會有啲大意嘅錯誤,例如email冇attachment,share條internal drive嘅link叫啲客去download等等,但最常犯嘅始終都係typo.幾個星期前叫Mike draft一個job description,請一個intern,Mike喺15分鐘之內就交咗比我.我睇完之後大致都冇乜問題,因為大部分都係抄返上年,但最尾佢咁寫:”Please submit your recipe to xxx@email.com”
回想當年做廣告,一team人由分析事件,再抽絲剝繭,再諗一條驚世絕橋,再去實行,大家都好希望每一個idea都係自己原創.但而家一句「real time marketing」,就變成為「抽水marketing」,廣告人由「每日諗橋」,變成「每日搵料」去抽水,最可怕係連老細都叫你「努力啲去搵料,再將佢變成自己條橋」,抽得唔好蹝.抽水慢慢變成香港文化,但呢個時候大家要諗諗,當原創暫時「迷路」,其實抽水亦只係「暫時的通道」.


text:
女人堆茶餘飯後的美容Gossip-「 脫毛,係護膚第一步!」
medilase Pro U-城中最熱激光脫毛霸者
食完飯冇野做,女人們最鍾意做咩?一定係圍埋傾Gossip!
啱啱過完聖誕節,幾個姐妹都買左唔少christmas set喎,包括:shu uemura啦,tom ford啦,dior啦,giorgio armani等等等等….就連脫毛都有christmas package喎!不過,無論大家買咗幾多野都好,經過一輪後parties all night的聖誕新年後個個殘左好多!唯獨是幾個姊妹無咁嚴重!本身諗住問下佢地用咩skin care啦,點知都係D普通牌子.唯一有分別就係佢地都有做面部脫毛!唔講唔覺,脫毛其實係護膚第一步!
試過無數的脫毛 方法,大勢所趨 & 最work的還是激光永久脫毛
唔講唔知,成檯姐妹原來有好多已經俾過錢做脫毛 .無論係彩光脫毛定係激光脫毛都有試過,而且各有評價:
~做過彩光脫毛 (如Cleen vs Musee):「價錢超平,幾百蚊有交易,但毛毛幾年後慢慢生番出黎」,「讀書個時就buy,平吖嘛!做嘢之後就無再做lu~」
~做過激光脫毛 (非永久如aplus vs dermes vs lumiere):「廣告好靚,間鋪好大好乾淨,不過無咗永久lu~」,「脫毛痛就無可避免,但係成日轉治療師搞到follow得唔好,treatment進度好慢」
~做過激光脫毛 (永久如medilase):「脫毛treatment好快,效果好好,不過公司新,要做多D research先敢買package」,「treatment唔痛,淨係用佢隻獨家cooling,唔似其他公司要搽gel吹風機」
做過面部脫毛個幾個姊妹就係係medilase到做激光脫毛,效果都真係好work.佢地話medilase唔洗搽gel吹風機,做全面脫毛就舒服好多啦!而且做完全面脫毛連吸收skin care都好D,唔怪得佢地all nights parties之後都唔殘啦!不過,佢地話揀激光脫毛公司個時要特別小心,原來而家好多彩光脫毛的公司已經唔會再用「彩光脫毛」呢4隻字,而係用好多唔同嘅光學脫毛科技名稱去包裝.班姊妹話,而家只要係無寫明係「永久脫毛」就係彩光脫毛啦!!
城中熱話-激光脫毛 霸者medilase Pro U
其實我自己都係比緊錢係medilase做脫毛,不過唔係做面囉~班姊妹話medilase入咗部新機叫medilase Pro U!有咩咁特別呢?其實我個顧問都有話我知,呢部medilase Pro U係激光脫毛機GentleLase Pro LE升級版,能量勁左之餘,仲要係比起上一代更快!聽佢地講,全香港係得佢地一間公司可以入到呢部medilase Pro U咋~用medilase Pro U做成個療程仲可以快70%!而且medilase Pro U另一個強項係可以更針對身上既BB毛,將treatment後期的毛毛更加易打走晒!


text:
炆豬肉係我用喔?語音輸入研制成嘅.
我想我嘅第三代-升級成為最新版機械X咯.
係通知欄上面可以直接撳掣就可以發Facebook或者其他嘅文章,甚至可以加埋上.呢樣嘢都幾方便,食緊飯.
支援少女同埋廣東話輸入方面懶人使用.個個語音準確度非常媽媽.但係我仲未搵到輸入標點符號嘅方法,經過個官網有完全冇搞,你我係
黃.更令人氣憤嘅係創設繭子依家唔能夠用,日用墾丁會出咗第二個生的事.
另外地圖轉左金融股講係一個大災難,無需要貼亦都非常之唔方便.
播放鬧鐘功能我認為係一個大德學,終於似番一部基本嘅科技產品.
最後相簿亦都可以直接出Facebook嘅文章,同樣再睇睇.
講咗咁耐星星給自己決定啊.
你想我講左啲乜自己參透嚇死.靠語音輸入保證你睇唔明.
翻譯
呢一篇文主要係我用iPad嘅語言輸入而制成嘅.
我將我嘅第三代iPad升級成為最新版嘅iOS 6.
喺通知欄上面可以直接撳掣,就可以發出Facebook或者twitter嘅文章,甚至可以加埋相.呢樣嘢都幾方便,值得一讚.
支援Siri同埋語言輸入,方便懶人使用.不過語言準確度非常麻麻.但係我仲未搵到輸入標點符號嘅方法,蘋果個官網又完全冇教,令我非常徬徨.更令人氣憤嘅係倉頡而家唔能夠用space,一用space肯定會出咗第二個生僻字.
另外地圖轉咗唔用google係一個大災難,冇咗YouTube亦都非常之唔方便.
至於鬧鐘功能我認為係一個大突破,終於似番一部基本嘅科技產品.
最後相簿亦都可以直接出Facebook嘅文章,同Android睇齊.
講咗咁耐,升唔升級自己決定啦.
以上我講咗啲乜自己參透下.靠語音輸入保證你睇唔明.


text:
窮則變?變則通 摩法幻影車仔反勝
窮則變,變則通,摩連奴將呢句中國諺語活生生呈現喺大家眼前,當佢麾下嘅車路士喺13秒就意外失守之後,狂人下半場連續3個調動就妙手回春,最終協助藍軍以3:1反勝修咸頓,繼續保持自己創下嘅67場英超主場不敗紀錄.
摩連奴爆冷俾艾辛打正選,點知佢嘅愛將開波13秒就誤傳,直接助攻俾積洛迪古斯射成1:0,今季頻頻做巨人殺手嘅修咸頓真係嚇到史丹福橋嘅球迷面青口唇白,賽後狂人話自己當然好似俾人插咗一切,愕然到唔識反應,但強調會原諒艾辛,因為佢深知每一個人都會犯錯.
艾辛犯錯開波13秒失守
不過原諒還原諒,摩連奴下半場一開波已經因應戰術需要換走艾辛,改用丹巴巴亞入替,俾呢位塞內加爾球員同費蘭度托利斯合拍雙箭頭狂攻修咸頓,結果等到55分鐘就有回報,加利卡希爾助攻補中成1:1.騰晒雞嘅修咸頓禍不單行,正選門將保路錫受傷由加沙寧加入替,但後者落場只係幾分鐘就失守,今次輪到另一位中堅泰利發威,幫車路士頂成2:1反超前.
唔講你唔知,今場波係泰利第400次場英超比賽,呢項壯舉歷來得6個人做到,其中3個係曼聯嘅傑斯,史高斯同埋加利尼維利,另外2位分別係利物浦嘅加歷查同埋藍軍成員林柏特,而家泰利做埋歷史第7人,有埋入波更加圓滿,須知道佢早幾日先接到祖父離世噩耗,咁快可以收拾心情,果然有車路士隊長嘅風範.
藍軍埋單成3:1嗰球就喺完場前出現,後備上陣嘅丹巴巴亞門前鏟射建功,只見摩連奴興奮到衝去後備席最上排搵親生仔熱情相擁,咁又難怪佢咁開心嘅,一來佢自己保持嘅英超主場不敗紀錄增加到67場,二來佢換邊後3個調動全部有直接作用,至於罕有地踢足90分鐘嘅桑馬達亦有良好發揮,位列聯賽榜第2嘅車仔呢晚大豐收啦!


text:
用 IT 角度分析淫照事件會唔會有 Video?
依個問題由淫照事件 (內地稱作艷照門)一開始到而家都令到大家困惑.大多數人都相信仲有 Video 會流出, 因為大部份既圖片都係 Video 截(capture)出黎, 而到依家都未有 Video 流出既原因係因為奇拿(發放相片源頭)想等機會, 況且手頭上仲有大打淫照做籌碼, 等埋陳冠希返到香港先慢慢放. 不過我個人就認為奇拿如果唔係陳冠希, 而係幫陳冠希救機既話, 咁奇拿手上可能冇 Video 係手! 首先警方之前捉既接近事件源頭有成 1,300 張相, 但並冇提及 Video.當中疑似張柏芝, 疑似鍾欣桐同理另外三個我唔識既女藝人, 佢地既相應該係 Video 截出黎, 咁加埋至少應該有 6 段 Video, 之但係一段都搜唔到. 要解釋有 Video 截圖而冇 Video 流出既話, 先假設陳冠希d 相真係因為電腦維修時俾人回復 (recover )返出黎, 咁可能係駛用回復軟件既問題.假設陳冠希部電腦隻 harddisk 個 catagory file corrupt 左而拎去救返d data, 咁其中一個救法就係用軟件掃 harddisk 入面既 JPEG header… 救 Video […]


text:
尋晚睇咗後藤真希啱啱出果隻concert dvd, 有少少感觸.
其實我近年真係唔鐘意佢, 我都唔明白點解我會睇呢隻dvd, 呢個一原因我都唔知, 相信永遠會係一個… 謎. (貽興wong口吻)
不過一開隻dvd, 佢開場果隻歌, 我一聽就好好好好鐘意. 果隻歌仲留左响我個腦入面, 今朝起身, 仲哼緊呢首歌. 我尋晚覺得係佢最新&最後隻大碟入面嘅歌, 結果, 啱咗一半啦. 隻歌的而且確係响佢隻大碟入面. 但係其實佢係一隻細碟歌…!
SECERT
呢碟細碟歌曲叫SECERT. 一眼就認得出. 但係點解咁好聽嘅歌我當初無留意到? 其實, 我本身係有呢首歌嘅mp3, 但係, 一直都無聽過. 我諗返起, 佢出呢首歌嘅時候嘅情景…
我記得呢首歌我响某d節目入面係睇過聽過嘅. 而我印象中, 我係幾鐘意首歌所以我先會有mp3. 當時我唔識死, 介紹呢首歌俾一個好憎後藤嘅朋友, 結果俾人抦咗一獲, 可能係咁有少少陰影, 後來就無再聽呢首歌, 而我亦都好快忘記咗佢.
後藤已經退出咗hello! project, 今後嘅動向計劃暫時都係零. 就算佢出返黎, 我都唔覺得我會再睇或者聽佢, 因為本身我已經唔鐘意佢. 但係, 聽返呢隻SECRET, 令我不禁問咗自己一句: 如果當時我係有留意呢一首歌, 佢退出嘅時候我仲會唔會好似而家咁冷淡, 甚至為佢嘅退出感到高興? 呢個永遠係一個… 謎. (貽興wong口吻)
我响呢一編blog入面, 已經暗示咗兩次我以前曾經係鐘意過呢個人. 不過, 真係好耐以前啦, 大約, 係6年半前 – 愛妹未加入mo娘之前嘅事. 原來, 真係有反轉豬肚就係屎. 不過無論如何, 佢離開咗h!p, 所有野都過去, 一切恩怨都忘記佢啦…
不過, 佢呢個事例, 又令我諗到, 原來要長時間愛一個人係好難, 尤其係, 當你只可以不斷付出嘅情況下…
離晒題, 我開始唔知自己寫緊乜…


text:
仲記得第一次踏足歐洲大陸,已經驚嘆點解可以一街都係歐陸式建築…(廢話!你喺歐洲啊!)呢個感覺直至我定居柏林都仲係揮之不去.時不時仲好amazed by 唔同嘅屋啊街燈啊路牌啊公園啊,真係大鄉里出城.
所謂嘅歐陸式,硬件上指嘅,除咗唔同時期唔同特色嘅建築之外,仲有呢邊嘅人都廣泛用緊嘅生活用具,擺設,大嘅可以係一盞水晶吊燈,細嘅可能係一隻杯一張枱布.
啊,我下星期就會搬到個長住嘅share apartment,終於有個比較長遠嘅私人空間,不如加啲再加啲European touch 到我間房好唔好呢?
Okay,講嚟講去都係錢……咳咳,應該係budget.我仲未搵工,又plan 緊一大堆旅行,又邊到有錢係咁買呢啲歐陸嘢?
於是朋友就介紹我去Tiergarten 二手市場.呢個flea market 位於S-Bahn Tiergarten 站外面,未離開個站已經可以見到.逢星期六,日,早上10點至下午5點開放.
同上次介紹過嘅Maybachufer Market唔同,Tiergarten 呢邊好focus on 唔同二手擺設,裝飾,生活用具,以及一切一切舊嘢.一行到flea market 門口,就已經feel 到陣陣vintage 意識喺空氣中蔓延……well,睇嚟我嘅歐陸式尋寶之旅無去錯地方.
舊嘢,二手,地攤,喺香港生活嘅你可能會聯想到深水埗鴨寮街,不過,我可以保證呢到係另一件事.如果話鴨寮街係一個寶庫,Tiergarten Market 就係一個皇宮啊!兩者不同之處唔係建築或者乾淨程度,而係氣派同埋各種details啊~~
擺個大水壺喺門口,仲唔係氣派?
知道你唔鍾意屋企得四面牆,大小油畫,掃描,風景靚相任君選擇.
將幾十隻差唔多樣嘅茶具整齊排列,仲唔係detailed?
你著重茶具嘅配搭,當然亦會重視餐具嘅選擇,right?仲有好多檔賣銀製餐具,全部都係一字排開極之decent,不過全部都唔畀影相嘛…
仲有極多唔同style 嘅小擺設,畀你隨心decorate 你嘅客廳飯廳每一個角落,包無撞款.
成日都覺得如果同親戚朋友食飯時,可以有部留聲機去播下Classics都係個唔錯嘅選擇.呢到有一大堆vinyl album等你逐張揀.
講咗咁耐,身為一個窮L,我當然得個睇字啦,我又何來一個客廳飯廳去佈置?不過有好多得意古董成功吸引我注意力!
你估呢個阿叔賣緊乜?佢夾喺到嘅唔係相,係postcard,仲要係n年前出舊到你聞得出陣vintage味嘅postcard!有啲仲有人用過,係真真正正嘅二手postcard啊!
每張postcard仲會按地點排列好… 即係話你可以放心揀Berlin 嗰欄,就算見到啲依家已經唔存在嘅landmark 都唔怕,然後放心買,每張盛惠€1 .
而我嘛,揀咗差唔多15分鐘,買咗10張……哈哈哈!我覺得佢哋好過平時見到嘅postcard啊~~~~~~~ (利申:我係postcard 控)
除咗舊postcard外,呢到仲有幾檔專賣舊書舊報紙…(下圖中間啡色木箱)
無錯,係舊-報-紙!紙身變黃,單色印刷,我估無卅年都有廿年歷史.買嚟做乜?亞視連今日睇真D都可以重播啦,有咩唔可以??
另外就係呢啲舊相機同埋polaroid … 當我賺到錢時,我一定會嚟買返部玩下!(謎之音:菲林呢?)
呢個flea market 其實仲有好多其他嘢賣,例如鐘錶,梳化,大褸,衣服等等,不過大多數檔攤都唔畀影相,所以無相同大家分享.Flea market 行到盡頭仲有多個蚊型藝術品market,只不過裡面嘅嘢唔太特別,而且規模比屯門黃金海岸仲要細…所以唔特別介紹喇.如果大家對專攻藝術品嘅flea market有興趣,就要留意下回介紹嘅博物館島art market喇!
總括嚟講,Tiergarten Market係個買擺設買家具嘅好地方,都有啲尋寶嘅氛圍,不過又未去好似Mauerpark 咁exotic.話時話,Tiergarten 座落Straße des 17 Juni,本身就係個好大好大好大嘅公園,有時間行下絕對係賞心樂事!
Like我嘅Facebook fanpage,一有最新文章,立即有得睇!


text:
買左個iGoGoTV返去用過之後,個iGoGoTV就將我個48”LCD大電視變左個大型多媒體電腦,比我感受到一種強大的震撼,點解?個iGoGoTV其實係一個行Android OS既Android TV Box,唔單止簡單易用,操作方便,影音表現同Apple電腦有得輝,部機更支援有線和WiFi上網,個畫面重支援HDMI/1080P高清視頻,上網任睇高清電影真係超正,坊間重有好多免費Market可以下載Apps,不過對新手黎講,有時D Apps太多,反而讓人難以選擇,可能要下載多幾個同類Apps試下先知邊隻適合自己用.另外,佢有內置鏡頭和收音,咁可以上skype做視頻對話,感覺好似大陸成日講既三網合一咁多功能,重有佢個keyboard仔好似wii個手制咁,係用身體移動黎控制鼠標移動方向,咁又可以當埋遊戲機玩,一機多用慳錢慳地方,所以我個大電視依家變得功能無限,好好玩,同大家分享一下.
睇Demo果時見佢功能又多又靚,最初以為呢個係Smart TV既電視盒,後來聽個sale講先知個iGoGoTV MP188係Magic-Pro出即Android TV Box.個盒正面都設計得幾和諧.
個盒背面就寫上iGoGoTV 簡單介紹,我買佢果時都係被佢吸引到.
打開iGoGoTV個盒,所有D原裝配件好整齊咁放係個盒到, 咁當然,呢張相係我用完個iGoGoTV之後,張D配件重新放翻入去先至影架,所以肯定無出廠時放得咁好,不過都過得去啦!
iGoGoTV所有原裝配件包括:iGoGoTV主機盒,手制及keyboard仔,HDMI線,AV線,火牛,腳架,說話書及AAA電池.
主機設計比較有流線形的感覺,我都好鐘意佢個design,唔會四四方方咁悶.
主機背後插上HDMI線及火牛馬上就可以用,好方便.
個主機體積都比較細,闊度比一張100蚊紙重要小D,長度比張100蚊紙長小小咁啦.
個手制設計得好靚,係體感操作,手制內置有Air Mouse + keyboard 2合 1,除左可以做手制,佢重係個滑鼠,keyboard及搖控器,可以話係多功能合一的設計.
個主機加上個腳架,就可以好輕易咁固定好個主機係個電視上方,好處係乜?咁就方便你對好個鏡頭同個Mic,做視像通訊囉.
加上依條HDMI線,個iGoGoTV就可以用1080P高清輸出啦,加上坊間又有好多免費Apps download,D applications 同movies真係任你用,哈哈,真係好正下.


text:
pk 寫:地點係尖沙咀瘋宅, exactly Racing兄相中位置.
試音CD : 2004香港高級音響展SACD (呢隻碟我聽過不下百次, 包括係自已同其它組合, 每條track只需聽頭十幾秒, 組合既表現立即現形)
先講下當日觀察倒既細節 :
- CD Player, Amp 同埋 speaker 都係 Made in Japan
- Amp 有 subwoofer PRE-OUT, 可以駁落 subwoofer, 會否變身成巨人殺手 ??
- Amp 面版下方可開, 裡邊有Bass / Treble 同 tone defect (即係 direct), 同 Super Bass level (sales話係校subwoofer output volumn) , 試音時效到最細, Bass 同 Treble 都係中位, 冇加冇減.
- 仲有DIRECT掣, AV amp 既 PRE-OUT 可以駁黎佢既 MAIN-IN.
- speaker terminal 用係裸銅三用, 可用大叉, 裸線同蕉. single wire only.
- 冇得換電源線 (可以係優點 , 下文詳訹)
- 原裝speaker stand中柱係一個"T"字金屬柱, 並非中空, 冇得入沙.
入正題, 其實我每一 track 都試左, 不過以下用其中幾 track 黎簡評.
聽track 1: A Groovy Kind of Love - Jheena Lodwick
撥絃聲一出, 厚度力度立體感幾得, 以為係玩一味重低音啦, 聽埋其它樂器同人聲啦, 冷暖厚簿乾濕平衡度好正路, 落足功夫校聲.
聽track 6: 莫扎特小夜曲
好多人鍾意絃樂聲越厚越醇就好, 好似燒野食落好重手蜜糖, "立"到果舊肉係咩都食唔出, 此錄音本身平衡度未算校到最厚醇, Onkyo呢樹表現出佢係音色同分析力之間羅得好好, 音樂感好之餘, 夠body而絃樂聽倒一絲絲而並非得一舊舊.
聽track 9:貝多芬 熱情 piano sonata
低絃強音出得好, 出得倒又唔會一舊舊, 要播好grand piano絕非易事.
途中有人斗膽羅隻 Shieldfield Lab Drum DISC XRCD24 黎玩, 呢隻碟我隔幾日就羅黎爆下, 好鬼醒神 so far 我親耳聽過播得最好係用 parasound 後級推 PMC. Onkyo 播出黎竟然有板有眼, 瞬變速度感一流, 呢方面我絕不稀奇, 因此仍數碼amp強項. kick drum 既 punch 都 ok 喎, 聽得出 kick drum 同其它 drum 既分別都幾明顯. 有d組合播會成套鼓都差唔多聲, 就可能係量夠質未夠. sales 哥哥仔收哂貨話動態好勁, 可能佢唔知高處未算高
總括來說, 成套野音樂感平衡度好好, 走現代英國聲路線, 絕唔刺耳得黎有適當分析力, 少少近 b&w 聲底, 厚過 JMlab 7 系, 差少少又未到 Marantz 咁甜. 係瘋宅既開放式空間都夠聲夠質感. 以價論貨, 絕對收貨, stereo 友既音色同 av 友既 feature 都係樹. 我唔敢講若果自已散買, 買唔買得番咁好效果, 不過計埋 size, 同 mix & match 錯佩既風險, 同全套 Made in Japan 既手工同品質, 同駁subwoofer同av amp既彈性等等, 就真係唔係易. 唯一遺憾係試大編制管絃樂時音場闊度感差少少, 唔知將喇叭拉闊d會點
以小弟經驗, 數碼amp強項係分析力同強音控制力, 味道通常黎自 CD Player 同 speaker, 呢樹個 83db 4 ohm speaker 直頭可以當 Roger LS3/5a 黎玩, 部 amp 推起黎一d都唔覺氣喘. 同埋對 power cord 都幾敏感, 有次好友介紹我試下將 amp 既 power cord 由小弟原用既換作另一美國出名幾好力既名牌, 聽左幾日越聽越唔對路, 機乎將成套野掉出街, 後尾醒起換番條線即刻靚仔番. 所以我對佢而家冇得換線既表現絕無投訴. 但唔敢講換左係咪可以更好.
對於鐘意睇 spec 既人, 仲可以留意下佢竟然係樹用左誤差正負1.5ppm既 clock 係 cd player (我部cdp貴一倍都係用佢 ); 同埋喇叭上倒100kHz, 不過唔知去到負幾多 db 同頂倒 200W. 若以日本特價(剩喇叭, 套野係日本係可以散買)係HK$5k內, 都幾抵玩.
呢套機最大好處係size夠細
聽弦樂唔錯,不過大棚唔多掂,
用佢聽下jazz,二胡或小提琴都ok.


text:
-
1
Minecraft - 新手生存教學系列 第一課 如何創造新世界
-
2
Minecraft - 新手生存教學系列 第二課 進入遊戲基本操作
-
3
Minecraft - 新手生存教學系列 第三課 一起打木頭
-
4
Minecraft - 新手生存教學系列 第四課 四大常用工具
-
5
Minecraft - 新手生存教學系列 第五課 新手第一夜
-
6
Minecraft - 新手生存教學系列 第六課 美味的牛排
-
7
Minecraft - 新手生存教學系列 第七課 火把點亮生命
-
8
Minecraft - 新手生存教學系列 第八課 準備探索去
-
9
Minecraft - 新手生存教學系列 第九課 礦物認識
-
11
Minecraft - 新手生存教學系列 第十一課 鐵製特殊工具
-
12
Minecraft - 新手生存教學系列 第十二課 遠行前準備
-
13
Minecraft - 新手生存教學系列 第十三課 探索世界
-
14
Minecraft - 新手生存教學系列 第十四課 找尋村民交易
-
15
Minecraft - 新手生存教學系列 第十五課 畜牧人生
-
16
Minecraft - 新手生存教學系列 第十六課 簡單紅石介紹
-
17
Minecraft - 新手生存教學系列 第十七課 水流收割去
-
18
Minecraft - 新手生存教學系列 第十八課 地獄之門
-
19
Minecraft - 新手生存教學系列 第十九課 地獄一日遊
-
20
Minecraft - 新手生存教學系列 第二十課 穿梭陰陽界
-
21
Minecraft - 新手生存教學系列 第二十一課 附魔與書櫃擺設
-
22
Minecraft - 新手生存教學系列 第二十二課 鐵砧的製作
-
23
Minecraft - 新手生存教學系列 第二十三課 蛋糕與餅乾
-
24
Minecraft - 新手生存教學系列 第二十四課 興趣釣魚啦
-
25
Minecraft - 新手生存教學系列 第二十五課 阿貓阿狗
-
26
Minecraft - 新手生存教學系列 第二十六課 人造生命
-
27
Minecraft - 新手生存教學系列 第二十七課 鐵軌礦車發車站

seg_langs: unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant unk unk yue_Hant


text:
有問題
點解係ban戰神 唔係光頭
咁測試武器 點解d小盟 唔話光頭點解可以拎黎攻城?
同埋理想世界咁多贊助
比其他人打下下傷害都應該好高
咁小盟應該都知有好多把武器
參戰既小盟只有可夢風同盟,而戰後佢地已經知道呢個私服存在贊助,係論壇post文,不過gm del晒.之後走左一大堆人.留低係到既唔多,但全部都係知情人士,亦係既得利益者,知道遊戲潛規則,自然唔會多嘴.
除去故事既主要角式,一般人知道既就只有「可夢風幫紅樹葉守城後大概一星期左右就散左,少數成員加入左紅樹葉」就係咁多.而部份有幸係被gm del文前睇到可夢風係論壇post果把+1500弓,亦都只係知道有一把咁既武器存在,唔知道實際上有幾十把,低係都足夠做成好多都市傳聞.
至於點解ban戰神,首先gm呢個公告其實從來都冇話ban左戰神,只係話ban左流出武器既工作人員.其次gm呢個公告並唔係出俾我地(故事主要角式)睇,係出俾果班乜都唔知既人睇,所以入面講既野都係不盡不實.大家都知道光頭果把所謂測試武器係佢自己買番黎,並唔係乜野由"工作人員"流出,咁gm點解要咁講,又憑咩咁講呢?故事內冇明言,留俾大家意會.
其實睇呢個故事有一點要keep in mind既,就係入面所寫既野全部都係主角"葉",即係我既第一身感受,旁白都係我當下既感覺,係完全主觀,所以有好多事都唔係客觀事實,每個人既說話都唔代表係100% fact.最經典既例子,我鋪鋪都話自己贏硬架


text:
Wikipedia:維基百科聽聲版
維基百科聽聲版就係令維基百科嘅文除咗有文字之外,仲可以聽到聲,咁除咗可以令維基百科畀人睇之外,仲多一個選擇就係聽.將粵語維基百科嘅文用粵語讀返出嚟,目標唔係只係一啲公認寫得好嘅文,而係所有嘅文都可以有一個聽聲版.
聽聲版用途[編輯]
- 粵語維基百科聽聲版可以令粵語除咗表現喺文字上,喺發音上亦可以提供畀用家提供多一個認識粵語嘅途徑,而本身母語係講粵語嘅人,亦可以用返自己熟悉嘅語言去喺維基百科上吸收資訊.
- 對於有視力障礙嘅人嚟講,閱讀可能唔係了解維基百科內容最方便嘅途徑,聽聲版喺呢方面就大派用場,但目前聽聲版嘅介面設計係咪真係方便到有視力障礙嘅人呢,就可能需要再慢慢研究,但至小有咗先再慢慢設計,好過乜都無.
- 除咗成篇文咁讀,亦可以針對一啲罕見中文字詞單讀咁做一個聲音檔,方便了解.
製作[編輯]
其他語言版本嘅聽聲版都係以.Ogg格式做標準.至於呢個格式係咪真係方便好用,有呢方面經驗嘅維基友希望可以畀吓意見.
推薦工具[編輯]
以下係中文維基百科推薦嘅聲音錄制工具:
- Audacity (開源,Windows,Mac同Linux都用到,[1])
- 索尼Sound Forge
- Adobe Audition
- GoldWave ([2])
其他問題[編輯]
如果有其他問題可以喺討論提出


text:
正在瀏覽這個版面的使用者: 沒有註冊會員 和 2 位訪客
poelam 寫: 為咗啱啱開嗰個chdbits account既ratio, 我B咗
leeon 寫:poelam 寫: 為咗啱啱開嗰個chdbits account既ratio, 我B咗
係一個好難決擇 咁垃圾港產片
concyclic 寫:leeon 寫:poelam 寫: 為咗啱啱開嗰個chdbits account既ratio, 我B咗
係一個好難決擇 咁垃圾港產片
保住個account重要d
concyclic 寫:leeon 寫:poelam 寫: 為咗啱啱開嗰個chdbits account既ratio, 我B咗
係一個好難決擇 咁垃圾港產片
保住個account重要d
poelam 寫: 為咗啱啱開嗰個chdbits account既ratio, 我B咗
miipp 寫:concyclic 寫:leeon 寫:poelam 寫: 為咗啱啱開嗰個chdbits account既ratio, 我B咗
係一個好難決擇 咁垃圾港產片
保住個account重要d
要谷 ratio 都搵套多人 download 架啦
ahpeanut 寫:poelam 寫: 為咗啱啱開嗰個chdbits account既ratio, 我B咗
x2 B緊


text:
發表人 szekt 發表於 2009-01-01, 22:43
Snoopy 寫:
呢度已經係成日捐架喇, 佢地小小野都收, 係因為之前俾人投訴過佢有野拒收! 其實呢 d 慈善團體好慘, 成日俾人當垃圾岡, 總之有野唔要就質俾佢地, 爛既污糟既都照捐, 但求自己好過, 但人地處理呢 d 野係要人手的, 而且 d 野地未必岩用.
szekt 寫: Snoopy 寫: 我家以前是做時裝的, 早排搬屋搵到少少布料, 有一個搬屋紙箱咁上下, 又唔係衣服, 都諗唔到可以送俾咩人, 可以俾佢地要來做衫 (我估佢地要自己做衫著)!
但我又諗緊, 俾呢 d 物資佢地, 苖圃又要幫我地安排送上去, 會唔會好麻煩呢? 又唔係咩值錢野, 值唔值得 side 人力物力運上去, 直接捐錢俾佢地響上面買會唔會方便 d?
屋企仲有 d 唔用既野 (e.g. 窗簾布多幅, 唔再著的衣服), 好新淨又唔想掉左佢, 但捐俾佢地, 好似當人堆填區咁, 有 d 唔係幾好意思 !
捐去救世軍,小小野都收
佢地有間小店, 會賣人地捐來既物資, 賣到既錢再用來買需要既野. 所以除左衣服之外, 我只會捐 d 比較新淨既野, 有 d 仲連埋盒, 等佢地可以賣得出. 有 d 唔等使野我唔會拎去, 唔想增加人地負擔.
其實最理想係自己上網義賣左 d 二手野, 直接捐返 d 錢出來.
捐野俾救世軍有兩個方法.係某D屋村有收集站,或者可以直接送去救世軍商店.好多時公司D sample 都捐去俾佢地賣.係漁灣村果間好多野賣,開係公屋可以俾多D低收入市民買到所需品.我仲見過好多絕版LP.
I'm still standing.


text:
梨會唔會比女朋友同男仔出街
@@
庫特 認真 我其實呢方面好撚賤
所以你當笑話聽左就算數 最好唔好學
我會扮呷醋&擔心 問佢同邊個出 去邊到 等等等等
之後佢得一個反應 (因為係第一次 所以佢一定唔會用嬲既語氣屌柒你) :
(咁我唔出啦 你唔好嬲啦)
我會話 我都係擔心你姐 不過你都有朋友你都有自己既空間架MA 我相信你架...........(講耶穌)
佢就會覺得我真係擔心佢真係愛佢
之後由佢出 出一次出兩次出三次 你都唔好黑面 繼續用傷心攻勢
第四次佢就自動唔會出 OR 出左唔同你講
唔出固然係好 但出左唔同你講 你咪當唔知囉
反正當兩個人完全坦白 = 零空間 = 好快會分手
你咪比小小秘密佢囉
呢招算係利用左佢既罪惡感
其實成件事佢根本無錯 但佢會覺得自己好似錯左咁
呀係 仲有一個重點
你唔好太過問同佢出街既朋友D野 佢會覺得你信佢唔過
認真
我係呢方面都幾弱
可能大男人=.=唔鐘意女朋友同第2個異性出街=.=
邊到你唔鐘意
佢都係人佢都有朋友
認真 依家落機鋪打下機你都咁敏感 再落去佢只會呃你
佢呃你唔代表佢唔愛你 而係佢唔想你黑面 唔想煩 明?
咁你自己揀
1, 佢老實 KEEP住機友關係 你可以用說話技巧去套佢D機友料
2, 佢呃你(佢只係唔想你嬲) 你乜柒都唔知 快快樂樂過日子 ( 一個唔該你發現左佢呃你 你會嬲到爆 )
機友ME都識
=.=
屌你老味啦 咁你煩乜鳩
咁咪由佢玩 機友唔識就話煩姐
大男人心理
咁咪柒囉
睇開D啦 拍拖為咩? 為左開心為左一齊果種幸福既感覺咋MA
擔心咁多做咩?
OKOK 你話你係情聖 你好愛佢 需要社工開解你
最好既社工就係你面前
同佢坦白你既擔心 老老實實乜都講晒佢聽
佢會識做
KUD 二十年前玩大男人係MAN 依家玩大男人係柒


text:
仙記正常番,肥龍比囡彈
早幾日已經plan左星期二過大海 ,點知MC打風,SN/NC 查牌好平常,但酒店拉人就好唔尋常 ,雖然似乎只系針對新集團,但始終過大海都系尋開心,唔好講話要去差館錄口供,屌得心慌慌都冇引.所以決定唔去酒店午餐,只去SN,而且系主場,希望有乜風吹草動D經理都會關照D熟客先
既然只去SN,大把時間,就買$1,888套票.到MC先去新濠天地,D入會著數把X鬼,地方又遠,場又唔好,唔會再去 .近5:00pm到仙記,一切如常,裝修似乎做完,簡左個公關囡囡待浴,點知佢吹兩下就收工(真系得兩下) ,咁既服務態度,點會搵你上房.見到另外有個囡囡ok,本來想即做貴妃浴,點知話開show (仙記5:00pm前walk-in有8折,所以五點幾多數有個show),即入休息室.
囡囡換左新裝,簡單少布 ,唔睇poster就點都估唔到個主題系宮女 ,好過之前套赤裸特工,但我都系鐘意再之前既女神裝.客人同囡囡都系大約廿個,質數好番好多,食用率甚高 .玩完game食D野出水池想搵囡囡做貴妃浴試鐘,點知得一個囡囡仲NMCOT ,唯有先做上海式,做完出黎又話開show,之後再出水池都系得兩個NMCOT囡囡 ,唯有入休息室做埋兩個師父工.
8:30pm再出水池,今次有幾多囡囡,有個短頭髮囡囡岩我(之前玩game都抄左牌),咁就禮貌上問囡囡"可唔可以同我做個貴妃浴" .點知囡囡居然話"你同我上房我就同你做貴妃浴" .阿囡,你真系當我老襯唔知規矩呀 ?響水池D囡囡既工作就系待浴同做貴妃/BB浴.本來有諗過mark你都即刻blacklist啦! 如果我同經理投訴我估佢都幾麻煩,不過我冇咁做,因為經理一定會要佢同我做,但咁就乜mood都冇曬,而且肥龍系唔會勉強要囡囡做佢地唔想做既事,因為咁同強姦非禮冇乜分別 .最後就系:何必教精佢
既然比囡囡彈鐘 ,唯有問第二目標,囡囡爽快應承,問佢鄉下,原來系廣東人 ,不過D廣東話就真系麻麻地,所以佢之前冇講,但對於我呢D唔識講普通話既港燦就好有親切感 .樣靚但系A cup,不過肥龍一向唔要求大波,所以冇問題.囡囡熱情主動,小肥龍唔夠三分鐘就敬禮,做足全程,到催鐘至停.但佢最殺食個招就系問左我,知我未上房,但全程都冇講一句叫我mark佢 .男人就系咁衰,囡囡越系咁就越覺得好似欠左佢咁,要錫番 ,心入便已經定左佢系女主角,所以又系個句:成也貴妃浴,敗也貴妃浴.不過仲有個BB浴,見到有一個之前抄左牌既囡囡響度,咁就搵佢.囡囡冇反對,但全程冇笑容,仲一直唔望我,15分鐘收工 .女主角人選冇變.
女主角叫小貝(唔記得問工號),肯定讀過淫人心理學.對住張點心紙,我例牌同囡囡講"你自已揀la,最緊要你鐘意",點知今次囡囡居然話"都系你揀la,你鐘意既我就鐘意" .入房依然主動熱情,有求必應,大車玩妹妹全部ok .完事傾偈,佢之前本來想去ZH SN做,點知陪訓左一日個場就比人掃左 .今個月新上工,好好彩系國慶假之後到,查牌個日朝早出左關,尋日再番,但我同佢講話今次佢冇咁好彩,週末有個真颳風到,佢幾乎想喊出泥
今次經驗發現仙記個$1,888套票有D問題,就系8:00pm前水池都好少囡囡(東方就貴妃浴都有得選美),想早D做完返HK交人都唔得 ,應該要安排多D囡囡.而且好多囡囡都唔鐘意做貴妃/BB浴,經常黑面,D經理應該要開導下佢地呢D其實系試鐘,表現好就好大機會上房.
PS: 圖生既至愛女經理Pinky仲響度,四眼師傳工都回歸左
最新評語
-
匿名用家If some one desires to be updated with hottest technologies afterward he must be pay a quick visit this website and be up to date everyday. Here is my page: sms lån (smslan-se.com)
-
凹凸曼假期後反而少客...


text:
-
Feb 2014
-
Jan 2014
-
Dec 2013
- this is 循環 life
- (聖誕後嚴重財赤窮能揮手區)
- 自拍大合照教學
- 月亮光光月光族是也!
- 你身邊總會出現的十種朋友
- 這些機會不是我的
- (Plastic Thing之多多指膠)真係出版左啦!!
- 我真係好專心咁‥‥‥等落堂
- deadline fighter!
- 其實柒咗又洗咩驚bo
- 合照顆伴驚人の影響力
- 絲襪的壽命
- 人生中經常會講嘅大話(少女篇)
- 女神的條件
- 冬日知識談
- 我嗰OPPA去咗邊(哭哭)
- 好乾好乾好乾好乾好乾好乾好乾好乾好乾好乾好乾好乾
- 說好的溫書呢?
- 最容易比人(特別係長輩)誤會為不良少女的十大元素
- 想凍_死我咩之沖涼篇
- 最佳損友!
- 同朋友交換禮物之五大類型
- Many kisses must!
(膠流會後感)
(膠流會後感)
( 超級宇宙無敵長,敬請見諒.)
尋日真係好多謝大家啊嗚嗚嗚
大家終於見證到我有幾淆有幾柒啦哈哈….哈…..
我到左宜家呢一秒都仲未接受到自己點解可以咁失禮講啲野咁癈
(我覺得林日㬢應該想殺死我)
不過真係好感動大家都無厭棄我仲要你地安慰返我
你地真係太好啦!!
你特登畫俾我個本簿我全部都睇曬仲要睇到眼濕濕添
點解你可以咁冧嫁!!我簡直覺得係有人向我求婚添啊!!
你畫俾我個張卡畫得好靚好似我啊
佢已經放左係我枱頭係度同我你眼望我眼啦
你特登刻俾我嘅愛的女神印章同俾你整嘅個本簿我都好鍾意啊
我諗我會收埋係夾萬都唔捨得用啊
同埋你送俾我嘅小丸子尋日已經同我friend左一齊孖鋪啦
我會食曬你啲喉糖養靚把聲嫁啦
尋日第一次互見大家真身
(希望大家唔會失望/嚇親啦…..)
你地有黎嘅每一個我都記得
之前我地係Inbox係留言傾
尋日終於可以兜口兜面傾啦
買左好多本嘅你
一齊點粒墨嘅你
同校師弟妹嘅你
話想一齊去café嘅你
一樣都鍾意oppa嘅你
特登等到我簽完先走嘅你
拍住拖一齊黎嘅你地
特登死趕過黎支持我嘅你
特登話唔黎但又靜靜雞黎俾個驚喜我嘅你
(不能盡錄)
你地全部都超級超級超級好啊♥
每個過黎都係咁哄我真係好有愛啊!!
我尋日話嘅我愛你地係真心嫁!!
唔係嚇你 我以後都會記住你地♥
Btw
除左尋日有黎到支持我嘅大家
黎唔到但一直都隔住個Mon係度默默支持住我嘅
我都feel到曬睇到曬
雖然見唔到你真身
但係你地個名已經深深烙印左係我腦海嘅深深深處啦
今次見你地唔到
不過我深信我地總有機會嘅!
開呢個page能夠識到一直支持住我嘅你地
係我畢生最大嘅收獲
(Sorry係Leung左少少但絕對真心)
我深信下次係café搞嘅話
我地可以再close啲嘅♥
唔講咁多
我要返去聽活佛VIVA定一定驚先
我地下次再見啦♥
(暫時隔住個Mon見住先啦)
(唔出賣大家真身啦~啲相留返俾我慢慢丁啦♥)


text:
LINK to 上文提要: Billy原本係一個廢青,原本月入$9000既佢抱住搵夠五十萬買樓就算既心態入行做地產agent.佢係馬鞍山分行由車位做起,憑密食當三番既本領終於每個月收入「躍升」至平均每月$18000蚊.剛出黎做野幾年既佢收入當然唔算理想,但年青既幹勁令佢已經連續第三個月攞到公司係新界東區既「快炮獎」!(通常地產鋪成區頭幾個代理於該月最快開單會有$一千幾百獎勵俗稱快炮)
嶄露頭角既Billy開始被同行認識,個朵係:「xx地產專做車位個肥仔」.Billy同事開始想叫佢「埋堆」,比Billy大兩歲既同事Kenji係公司大Briefing之後拉左佢去食晏.
Kenji話:「Billy,你個team leader係咪過左料比你呀? 條數爆得咁快既?」Billy係入行之前玩Diabloworld玩到有後遺,攪到而家同客吹水可以,日日死做爛做,反而同同事傾閒計就顯得「周身唔聚財」.Kenji見佢對答單字幾個,又再講:「你唔知你老細好勁架咩? 沙士個陣成間行死淨佢一個,就係咁而家先有個區經(區域經理)做.」又講:「個陣聽講佢好無良,靠唔見得光既招數勁做獨家盤,先可以生存到.」
Billy聽下又一個鐘,原來係沙士後期,行業生態極度惡劣.有agent為左爭單租務都大打出手,情況令人心傷.沙士後期樓價已經比之前稍為上升,於是team leader就四出尋找對後市冇信心既業主,問佢地有冇興趣將手頭已出租既投資物業放售? 業主因未同租客完成租約,通常都唔諗賣樓.點知team leader同業主講佢有信心趕走個租客,叫佢開始放盤啦. 業主見佢咁有計,同埋自己租約有排未完根本就好難放,於是就將間樓獨家咁比team leader做.
team leader走去搵租客.幾日之後竟然令租客簽退租書,仲fax份退租書比業主睇.業主就問你係咪搵支槍指住佢個租客? 做咩租客會「咁順灘」走人呢? team leader只冷笑幾聲,同業主講:「搵朋友同租客傾掂左啦!」業主問使唔使封番利是比佢朋友飲茶? team leader只係話:「小意思.」自此業主對team leader更有信心,一星期之後,間樓就用比市價多些少既價錢賣左比第個.
業主簽約前親自打電話比租客證實佢係咪會搬走.租客話冇問題,叫佢比個日期黎就可以.業主見租客都肯搬,價錢又ok,咪簽約收訂,45日之後收埋尾數交吉完成買賣.業主係呢45日中間都打過比租客問佢搵到第間屋未? 租客只係好有禮貌咁答佢冇問題.到交樓前幾日,奇怪既事就發生啦!
業主約定交吉前十日就叫個客搬走,點知搵極都搵唔到個租客,好似人間蒸發咁! 業主打比team leader問有咩計? team leader就同業主一齊上間屋度睇,入面烏燈黑火,搵唔到人.業主急起上黎想撞門,因為幾日後成交唔到業主毀約要賠幾十萬! team leader叫業主冷靜D,因租務條例係保護租客,一旦入到屋租客可以告返業主轉頭.業主過左幾個焦慮既夜晚,終於係交吉前兩日搵到租客.
租客同佢講剛去完旅行,係外地染病,所以聽唔到佢電話.仲話用左成十萬蚊冇錢搬屋,叫佢比返五萬蚊先可以搬走.業主到而家終於明咩事,原來租客要夾佢一筆.但係成交日在即,佢唔比呢五萬蚊要賠成幾十萬,唯有乖乖就範.業主見住租客搬走之後,仲要笑容滿面咁叫team leader出面比五萬蚊個租客.
Kenji講:「因為team leader戲好所以業主冇懷疑過佢同租客係串通既.業主通常賺少幾萬都唔會嘈.租客一次屈到成年租緊係會同agent做場大龍鳳.」其實業主如果係租客未搬走既情況之下簽約交吉賣樓,交吉日期一經披露,業主就處於危險之地.team leader用同一方法幫幾個業主賣到樓,仲彈到單租務比分行同事.如此方法幫team leader渡過沙士寒冬.其他人死哂,佢先可以上位.
Billy聽完半信半疑.不過已提高對team leader的戒心.佢行到生恆銀行附近,佢想起辛苦儲起來既十萬蚊定期已經到期,不如入去攪續期.用不尊貴櫃面既Billy,極力被櫃面小姐游說去聽「更高息既儲蓄方法」.Billy問小姐係咪「唔聽唔得」?小姐話佢今朝到而家都未成功做過一個sales referral,老闆話做唔到唔比放食lunch.Billy唯有幫下佢.
Billy行到銀行分行另一邊較靜既座位,櫃面小姐隨即介紹後生女同事michelle比Billy認識.Michelle諗都唔諗就攞左個保險儲蓄計劃出黎,同Billy講個計劃有約4%回報,比定期更好.Billy一睇就知放十萬本金五年後攞番十二萬都冇,點會年回報4%呢? 不過佢見michelle斯斯文文,又好落力咁講解,真係唔想一口拒絕佢,佢好坦白咁同michelle講:「其實我覺得個回報真係好差,不過你講得真係好落力.咁啦我做間地產鋪就係附近,你過幾日再打比我,我睇下做唔做一份啦!」michelle覺得佢「終於見到一個有人性既人」,雖然冇生意不過都好好送Billy出分行.欲知michelle而家係銀行既跑數生活幾咁無人性? team leader點樣將Billy養肥而後噬? 容後再談.


text:
國
國係一個以武力來劃分嘅統治領土範圍.國內有自己政府,憲法同法律,警察同軍隊,稅收同人口嘅獨立政治實體.通常咁講,國,係一個地理概念.現代社會理解係同古代唔同,國亦都要講求當地人嘅認同,即係文化上嘅歸屬.現時世界上總共有236國.國家代表以民族為單位嘅國,係十九世紀歐洲思潮嘅產物.
語原[編輯]
中文國字從囗,從或;或,通域,從戈,從口,從一,即係一塊由軍隊守衛而有人居住嘅地.
古時國係指天子或者諸侯嘅地,而家係指士大夫嘅封邑(家唔係家庭,家族).[1]而國家就嚟自日本借呢兩個字嘅解釋,翻譯nation-state.十九世紀,歐洲一直醞釀一種思想,國係以民族為單位,同以前一個大帝國管治唔同民族唔同.
因為有古代同現代都國嘅解釋都同時存在,所以好多時都會混亂.現代好多解釋都引自英文,英文上對國唔同方面有嚴格嘅分野.nation係文化上,country係地理上,而state係政治上.但實際上,一般人並唔係咁清楚,又或者唔會理佢,將幾個英文字混合使用.中文語意上就更加分唔清.
國際通常對國嘅定義[編輯]
一般咁講,國際上多半同意一國應該有:
- 固定嘅人口
- 明確嘅領土
- 政府
- 同第二個國家發展關係嘅能力
但係,有啲人認為一個地區唔需要第二個國家嘅認同,只要符合上便四個定義就可以叫做國;另外有啲人就認為,一個地區必須應有第二個國家認同佢作為一個國嘅存在,先至係真正嘅國.不過,後者所要求嘅亦非正式嘅外交關係,而僅僅係對於佢存在嘅一個認知.
馬克思主義者嘅國家觀[編輯]
馬克思主義認為,國家具有主權屬性,階級屬性同社會屬性.其中,國家包含人口,領土,政權,主權嘅要素.
國家係經濟上佔統治地位嘅階級進行階級統治嘅政治權力機構.同時,列寧認為國家機器係統治階級統治被統治階級嘅暴力工具. 國家係為人民提供安全生存環境嘅組織.
台灣教科書嘅國家觀[編輯]
台灣嘅教科書通常喺規範面上定義國家做具備「人民,領土,政府,主權」嘅政治實體,但係近代國際政治實務上第二個國家嘅承認亦決定一個政治實體可不可以具備「國格」;當一國得唔到第二個國家承認時,往往因領土嘅主張同爭奪而產生外交爭端甚至戰爭.
註[編輯]
- ↑ 王力. 古漢語詞典.
參閱[編輯]


text:
已經半年冇寫過連篇故事,希望大家鐘意.
今天剛收樓,經過三年零八個月既奮鬥我終於成為業主! 回想過去幾年,我每晚留係公司跑數,十點幾我都價單解釋呢個盤有幾正有幾好有幾快會走,講到喉嚨痛都仲要再講,收鋪仲要留係公司call客,第日起身再返工.好不容易,我先同小儀儲到幾十萬首期買樓.我而家話比你聽,由你簽臨約比細訂,到等待漫長既成交期完結,當中不斷睇傢俱去幻想第時dreamhouse點去裝修既時候,個種感覺真係勁興奮! 到收屋匙打開門口一睇,一個複雜既感覺即刻湧上心頭….
我係一個標準既八十後,讀書談唔上好叻,不過總算生活在一個小康之家,父母同我家姐一齊住都算融洽.讀書勉勉強強,中學既時候都係渾渾噩噩咁渡過,最記得既都係同班同學一齊玩四驅車,打下波之類.我諗我唔係讀書既材料,讀左十幾年書都諗唔到邊科最有興趣.我只係知我要讀書,唔讀就會比阿爸阿媽鬧! 為左「應酬」佢地,我考試成績盡量中規中矩,到放學時候,我只係想盡量拖延由學校門口行到返屋企既時間,同班friend傾多一兩句,減低留係屋企既可能.
我媽咪原本係酒樓樓面,到我升中學個年佢唔做留係屋企「睇實我」.我個刻真係覺得好大壓力,點解人地同學有得放學返屋企睇電視打機我就冇得玩? 可能因為咁我盡量利用係學校既時間,借同學gameboy玩,睇公仔書而唔聽書; 我覺得還掂返到屋企都要讀,點解唔趁阿媽唔係度時relax下~? 係「缺乏同阿媽溝通」下,我讀書既時間就咁浪費,返學時就做緊第樣野,到返工企又唔係溫書加休息,仲要夜晚偷偷地起身開電腦打半個鐘機,好讓自己同friend打埋同一隻game,唔使傾計冇話題! 有時班友打得勁快,攪到我要「加班」趕進度. 雖然係遊戲世界既成功感比現實生活大,不過我都用九分一既能源去攪掂學校考試.
千禧年除左狂玩ICQ之外,最值得紀念既係同班「老死」一齊唱K,第二朝蕩返去學校收會考成績表.極受班PK同學歡迎既我,係我行出去同阿SIR收成績表時大叫:「7分! 7分」我將張野好似平時扮賭神睇牌咁「係咁甩」,真係比我甩左7分出黎! 仲要平均到有五科合格Full-Cert! wao,不幸中之大幸,我諗返轉頭,都唔明點解個陣仲有時間同班友仔吹水,比較下有幾多人咁「好彩」似我5科合格加埋中英文有D有E咁醒! 不過講還講,阿媽電到我咪又要去搵學校.我呢d 「柒(分)人」選擇既唔多,我一出學校上的士,司機已問我去田家炳定胡漢輝,我反問佢邊間好,佢同我講咁就不如田家炳啦,司機就咁就決定左我未來十幾年既光陰.


text:
Wikipedia:貢獻畀維基百科
維基嘅目的係將整體人類知識匯編成網上內容自由嘅百科全書.為咗呢嗰目的,你可以用以下方式貢獻畀維基百科.如果你想以參與一般維護文章嘅方式畀貢獻,請睇埋Wikipedia:維基維修.大部分需要關心嘅文章都放咗喺Wikipedia:維基維修積壓場.
開戶口
你唔使登入維基去睇維基百科全書,你亦唔使登入維基去修改維基百科全書.基本上所有人都可以係任何時間修改幾乎所有嘅文章,包括未登入嘅人.但係登記戶口係好容易嘅事,而且重有着數.
你可以做乜
文章
維基百科主要由文章組成,而每篇文章嘅文都係要成為正文.維基最重要嘅文章都放喺基礎文章,嗰度有唔同類型嘅文章等你去加,請你揀啲你熟識,又或者你有興趣嘅文章去加.唔好只係整空心文章,要幫文章達到正文嘅標準,因此令佢成為正文候選.另外你亦可以要求未編寫嘅文章,咁樣可以幫我哋了解維基百科重差啲乜野.
重有,寫好文章麻煩畀個類別,可用類別請睇Category:類.
一覽表
一覽表用嚟介紹一列有關文章,形式同文章一樣,但係內容唔係介紹一樣嘢,而係介紹好幾樣相關嘅嘢,例如諾貝爾經濟學獎得主一覽.暫時粵語維基並未引入正表,但如果你寫好咗一組文章介紹同一類嘢,不妨寫埋一覽表一口氣介紹佢哋.另外,有啲嘢唔適合獨立成為一個百科全書文章,好似卡通片人物,但係卡通片人物一覽就好有意義,咁樣編寫一覽表就最好不過.
順帶一提,寫好一個表請喺下面加上「[[Category:一覽]]」,咁人哋識去搵.
圖畫,相
正圖同正相可以令文章更生動,而且一睇就明.如果有正圖正相,不妨加入正圖候選畀大家知.已經編收嘅正圖正相放咗喺Wikipedia:正圖.撳呢度睇乜嘢係正圖.
聲
有啲情況係文字同圖畫所表達唔到,例如粵音點讀,就要用聲去表達.暫時,你可以將聲音上載到 Wikimedia Commons,再用 {{audio|聲}} 語法加入文章內,例如可以參考文章「孲𤘅子」.你要確定把聲可以開放自由版權,侵權嘅聲隨時都會被刪.你亦應該用自由格式(ogg 或 midi)嘅聲,同埋要令把聲清楚,清除雜音.
指南
維基用戶可以利用各個唔同指南搵到一啲話題嘅落腳點,令用戶更容易搵到資訊.要改善維基嘅指南,就要去指南Portal:指南總覽揀一個啱自己嘅去改好佢,令佢符合正題標準.


text:
By梁隼
有一個晚上,梁隼打開新界西地圖一看,唔睇由自可,一睇弊傢伙,因為腦海不斷地盤旋著一首打油詩.
錦田動不得,元朗兄弟多;
天水齋住人,屯門地不足;
零發展地段,唯有洪水橋;
想搞新界西,唯有重頭黎.
不如睇下呢幅簡化地圖啦!
錦田一出西鐵無遠, 大部份都係丁地, 一係就軍用機場, 再唔係就係軍營, 呢堆用地都係眼看手勿動, 所以之前有人提議高鐵站起係度係多餘的.
元朗兄弟多,只可惜好多地段都係純住宅發展,好似元朗公園,十八鄉等,人流來來去去都係大馬路,雞地,新元中,第日有個大商場YOHO MALL起好,不過上蓋又係住宅,搵座似樣的酒店或商廈都無,增值能力不高.
天水圍又係一個純住宅區,勝在有個嘉湖海逸酒店,不過住客都真係純粹租房,一起身就坐車走了,再加上西鐵站周邊都係居屋,公屋,同擬建居屋,實在是浪費.
屯門同元朗都好似,又係好多地段都係住宅區,不過勝在市中心多一點商廈,又有兩個購物商場群(即屯門市廣場一帶和新起的vCity),可惜近市中心的用地都用得七七八八,除非巴士廠果邊的工廠可以重建改規劃,否則擴容能力不足.
響應政府人口政策,除左將遊客分流去十八區之外,將產業分散去十八區同樣重要,唔駛等大部份人都要去市區返工仲實際.(註:呢個咪係當初新市鎮的原意,但係依家就只係愛黎做曬住宅)但係睇番「屯元天」都係已發展的地區,想發展就要打未開發的地方主意,呢度就係洪水橋了.
洪水橋依家係一個很遠的地方,因為無論從屯門公路或三號幹線入去都要兜一個大圈,而西鐵經過又不設站,不過將來就唔係咁講.
1. 西鐵打算設站
2. 會有一條城際鐵路由香港機場直去寶安機場,兩者之間會係洪水橋設站
3. 西部通道出口其實好近洪水橋,記得脫兄曾話過,只要一個地方返大陸去澳門去機場都方便,果度就係好地方,未來的洪水橋係成個大西北唯一返大陸同去機場都方便的地方,又可以由零開始,真係未來龍頭的理想選址.
by梁隼


text:
各位準備拯救Oz世界嘅勇者, 現在就可以行動喇! Timable一如上年, 為大家率先披露今年Hello Kitty in Oz - The Lost Chapter展覽究竟有乜野, 等會去嘅人可以plan定條玩盡全場嘅路線, 又可以引誘下d仲諗緊去唔去嘅人, 至於果d死都話唔去嘅人, 你睇埋篇文至講啦! :D
好, 等我簡短咁介紹一下呢個展覽.其實呢個展覽係第4屆Sanrio展覽, 即係除左Hello Kitty之外你仲可以見到其他Sanrio公仔, 例如超sweet嘅Little twin stars,好可愛嘅玉桂狗, 仲有為配合今年「森林」嘅主題, 由平時係唔識飛嘅企鵝變身烏鴉嘅X.O.等等.今年Hello Kitty展又搬返去KITEC喇! 對第一次去嘅小記而言, 一入場已經覺得大到都唔知由邊度開始玩起! 配合森林主題嘅裝飾都非常精美, 小記影完左面嘅稻草人屋, 又想入去獅子森林睇, 點知同行嘅黑莓又同PR姐姐行左去好巨型嘅鐵甲人間屋, 真係花多眼亂!
今屆展覽希望入場嘅觀眾, 化身成拯救Oz世界的勇者(稻草人,鐵甲人,獅子, 入場時隨機分配), 攞住隻Hello Kitty遊戲裝置, 入去玩曬7個關卡遊戲, 加上與「同類」嘅勇者結盟賺額外積分, 就可以憑分換配件同Hello Kitty遊戲裝置「裝身」喇! 自問自己都唔係呢隻無嘴貓嘅粉絲, 但小記睇過d配件實物襯o係Hello Kitty遊戲裝置上面又幾靚喔, 玩完放呢隻連配件嘅裝置o係屋企都好靚呀!
左上: 場內有幾個印章機, 印出來唔係普通嘅墨水印, 而係凹凸印!
右上: 其中一部結盟機, 只要o係場內搵到個相同角色嘅勇者, 放兩個遊戲裝置o係機器適當位置, 就可以換取更多額外積分喇
左下: 用來check積分嘅機都特別靚lol
右下: Hello Kitty遊戲裝置! 個靚靚紫色蝴蝶結就係積分換返來架
今年嘅遊戲關卡唔同上年, 可以不分先後次序玩, 見到邊度少人就玩左先喇! 每個遊戲只係可以玩一次, 部分遊戲程序簡單, 不過唔知力度同唔熟場地玩起來都幾複雜, 所以記得要睇清楚遊戲玩法先開始呀! 以下等小記一一話比大家聽個別遊戲有乜要注意啦!
遊戲1: Corn House
[上圖左]
隻手o係堆火柴上撥撥下燒粟米, 仲要係燒好卡哇伊嘅粟米~ 記得要慢慢撥, 因為個sensor都幾敏感, 一撥得太快就會燒焦左條粟米, 咁就當輸一分都無架喇! [小記影相呢下仲燒得好靚, 下秒就燒焦左喇...]
遊戲2: Wood Factory
[上圖右]
好簡單, 見到幾多條線就劈幾多下, 見到花花就唔好劈.小姐們記得唔好太輕力, 會sense唔到架! 男士們又唔好太大力, 因為會fail, 當你輸架!
遊戲3: The Warehouse
[圖上]
要抱住隻半個人咁高嘅Hello Kitty公仔, 避開農夫嘅Sensor眼, 用公仔手入面嘅sensor拍台上嘅sensor當拍熄個鬧鐘, 然後返去起點.記得聽清楚農夫醒嘅時候嘅聲, 比佢醒左即係sensor開左, 咁你就要用d障礙物避開喇! 隻公仔設有大人同小童size, 非常細心!
遊戲4: Tin Man’s House
[圖左下]
o係開始遊戲嘅時候留意pattern, o係附近廚櫃上搵返個pattern, 敲幾下認住發出嘅聲, 然後走到屋嘅另一面o係部機度認返個聲出來.個人認為呢個遊戲好難玩, 一來無貼士底下好難搵到個圖案, 二來到時好多人就可能會聽唔到個聲, 甚至行到過去部機度都已經唔記得個聲...
遊戲5: Kuromi Tent
[圖右下]
你好記性嘅話玩呢個遊戲真係會屈機.好簡單, 記住六張牌嘅先後次序, 然後順序拍返出來.小記記性麻麻, 唯有同黑莓每人記三個, 但都要玩多幾次先贏到… 建議大家記牌上一d特徵, 例如太陽, 月亮等等.
遊戲6: The Dark Forrest
行經一條好黑嘅路, 遊戲開始時就對樹上紅燈亮起嘅眼大聲吼一下, 個燈熄左就得喇! D燈嘅距離都幾遠, 大家一整熄左一個燈記得要快身後轉!
(個森林太黑,落閃燈又冇晒feel,唔出相,自己來睇啦~)
遊戲7: The Last Chapter [即係打大佬!]
注意入左翡翠城部分就無得返轉頭架喇! 記得玩曬以上6隻game, 搵人結埋盟先好入去! 上左去呢個巨型Hello Kitty頭嘅台之後, 就可以玩最後一隻game! 玩法好簡單, 對住個好似俄羅斯方塊嘅巨型螢幕, 見到字母就推下個掣, 亂碼就唔好接, 就係咁簡單.特別之處係可以居高臨下對住個巨型螢幕玩game好特別, 加上四周巨型嘅裝飾, 突然覺得自己細粒左好多, 無咁大份… 哈哈!
其實大家如果唔想玩遊戲, 都可以買普通門票入去睇下靚景影下相, 兼買限量版Sanrio精品! 除左一入場就即有精美多用途袋送, 如果o係限時完成遊戲離開Oz世界仲會有特別版信封同圖章貼紙送添! 另外, 7月26日同8月2日都係Big Hat Day! 只要你o係入場前展示你嘅Big Hat [size大過 15cm(高) X 20cm(直徑) ] 就可以獲得別注版postcard架喇!!
睇玩係咪好想親身去玩呢? 展覽詳情就要留意o係我地網站嘅事件喇!
「Hello Kitty in Oz - The Lost Chapter」展覽在Timable的事件:
http://www.timable.com/event.php?eid=41751
編者按:
冇咀貓呢年鬧到滿城風雨,估都估唔到Hello Kitty呢個名會上港聞版,"被接受"政治任務拆僭建炸彈,七一遊行,港人戥佢唔抵,話思歪"冇咀都屈",齊齊為Kitty平反,仲"傳聞"Dear Daniel唔鐘意佢同思歪有路,提出分手云云.
得啖笑吧~ 不過家陣香港真係滿城盡是冇咀貓,港聞完了,到老麥賣貓,之後又到了年度Kitty展! Kitty貓已經無孔不入,滲透左我地o既生活. 黑莓身為港男,冇奶油會like呢隻貓. 不過,經過2年o既採訪,都不得不佩服日本人o既細心同用心. 所以,各位港男,如果你有幸陪女友黎睇Kitty展的話,除左要忍住個銀包赤赤痛之外,都可以欣賞下呢個展o既details,我相信總有一兩野會令會心微笑一下.
Timable特約記者: Cyder
編輯/攝影: 黑莓


text:
金融
金融,又叫做財經,係研究點樣籌錢,分配同點樣用錢財.響唔同時間,會考慮埋佢個風險.金融係可以個人,商業同團體嘅.打理錢財亦都叫財務.
一般來講,金融係包呢幾方面:
- 研究錢同埋其他財產.
- 管理控制財產.
- 分析管理財務風險.
- 同業務籌錢.
基本概念[編輯]
金融係點樣用技巧去管理個人同法人財務,尤其睇重喺收入支出嘅差異,同埋投資風險.
一者收入多過支出嘅話,佢可以借錢出來,又者用多咗嘅錢投資.相反,少過嘅話,佢可以借人錢,又或者賣資產,用少啲錢,或者搵多啲錢.借錢人可以搵想借錢嘅人,中間可以搵中介人,好似銀行,又或者債券市場買債券.借錢畀人可以收利息,借人錢嘅息高過借畀人嘅息嘅話,中介人就可以袋埋中間差價.
銀行集合咗借貸活動.銀行一邊收借錢人存款,畀利息佢;另一邊就將存款借畀人.咁銀行就可以協調唔同大小借貸.空間來睇,銀行可以補足唔同地方嘅借錢人同貸款人.而時間來睇,佢補足唔同時嘅借貸,因為理論上,借人錢都會還.
機構來講,佢可以賣股票畀投資銀行,而投資銀行會轉手賣畀公眾.股票分咗機構嘅擁有權.例如一間公司總共有一百股,你有一股就佔公司百分一.你有百分一公司嘅資產負債差.公司賣股票出來嘅錢,可以用來搞大業務.除咗股票之外,亦可以賣債券集資.
財務關係到個人,政府,公司同埋各個機構,點樣用到金融工具達到佢哋嘅目標.


text: 上文: 上車決擇: 大埔與沙田(沙田中心與大埔中心) 需知大部份人入屋睇樓個陣都係feel下間屋同自己「有幾夾」,或者欣賞下人地屋企裝修.本系列正要同大家討論睇樓時應該留意既地方. 睇樓要由入大堂做起 今次帶大家黎好運中心一個單位,唔係介紹樓盤.要知睇樓要由入大堂時做起,首先番新左既大堂可能代表大廈已全面維修,你應該唔使係黎緊十年再夾錢比大廈「大執」.不過,剛維修完既業主會price-in佢夾錢費用,所以我就比較鐘意買間樓仲有幾年先攪維修,執完一般都會有5-10%升幅,抵到夾錢條數.當然買黎自住就不必,因唔想聽足半年鑽野聲. 上圖見到大堂有樓梯,要知較舊樓通常都會有但對此搬屋構成不便,或搬屋公司因此而加價.筆者亦見過有樓唔執大堂只執走廊,或通通番新只剩大堂,故需向agent請教.上圖在好運中心,已番新.附近偉華中心則未大執,買樓不可不知.另外要知大廈係咪傾緊維修,有冇斜坡要負責打理,請多望大堂告示版. 一開門就係大廳,由於技術所限只能題示廳既一邊.圖中可見廳有部份夾於廁所同廚房中間,約四呎半乘四呎半,呢類位置頗難運用,同出現鈄角位一樣麻煩.運用佢做飯廳太細,放個櫃又唔可以做咁深用盡個位.睇廳先要觀察能否一開門為人帶來陽光及空間感,對出售轉貨好有幫助.再黎睇下大廳窗戶景觀如何,有對流窗可加分.再論就係觀察位置可否盡用,及房門會否開於大廳四周而佔用牆壁. 到睇房間,好運中心既窗台頗大,普遍實用率75%.上圖所見到床頭版後面條柱有個凹位,又會令實用性降低兼浪費空間.需知華懋出品好運中心比起連住既沙田中心平些少,怪柱樑多係其一弊病,其二就係佢部全幢三部lift停既層數係一部2,5,8,12咁去,另一部係1,4,7,11咁去,咁既做法實在太劃時代性,萬一自己住個層既lift壞左係冇第部lift支援,真係唔入去睇都唔知.但一用清水房同新建樓宇比較,好運中心又顯得十分正! 起碼一個三四百呎既單位係住到人既.新建樓宇只曉運用附送傢俱同裝修令人開心. 順帶一提,有冇留意而家睇新盤個地版係唔再用一格格木地版或地磚架呢?而多改用長條型木地板或斜紋pattern,心水清既你一定明白點解佢地要咁做. 橫樑壓頂 以上係一個好例子說明條橫樑點樣「頂你個櫃」,就係因為條樑咁有層次,你要就番佢唔可以買咁高既櫃.好多時業主一心想賣樓就唔會放個櫃係度比你睇到呢樣野.而呢個業主相信係想包傢俱租貴D既,你睇佢買個「門都鈄左」既櫃就知佢想包平傢俱而租貴D.有冇留意而家新樓成日標榜自己樓底特高呢? 其實有八呎半至九呎半唔係特高,而係大部份新起既樓都係特低.冇得十呎都唔叫高.而筆者去過一間將上下兩層打通既村屋就十分能比人特高樓底既空間感,遲下展示相片.總括而言要樓底高及豪係唔應該買住宅或屋苑一個單位仔的. 好多住緊既樓幅幅牆都係鈄的.亦解釋到點解新鴻基樓點解可以賣貴些少.當然鈄度未至對生命構成威脅,但如果造貼牆櫃時叫師傅留意一點.通常裝修個陣師傅都話到比你聽邊幅牆同地係最鈄的.睇上圖留意地腳線既上方,係咪見到左右「厚度」不一?唔係用黎做地腳線塊磚有厚薄,而係貼住幅牆有水平問題,要一邊補番灰黎平衡佢. 下章會講下有柱有樑既樓點可以用盡個空間,及顯得更美觀.請like諗樣網表支持!


text:
為咗替死難者家屬討回一個遲來的公道,特區政府推出首輪制裁措施,昨日開始暫停菲律賓公務及外交免簽證十四天嘅安排.係嘅係嘅係嘅,冇錯冇錯冇錯, 制裁措施影響不大,又唔係限制菲傭來港打工,賓賓政權唔會有乜嘢經濟損失,之但係呢個三世祖阿基諾實在太可惡,唔單止繼續拒絕道歉,而且搬出一套狗屁不通 嘅歪理狡辯,仲係好大嘅辯,即係狡大辯.佢話喎,冇計劃就人質事件道歉,因為咁樣做會引起法律問題,又話菲律賓人喺中國遇事身亡,中國都冇向對方家屬賠 償.
你話係唔係狗屁不通吖?菲律賓人幾時喺中國遇到槍手挾持呀?幾時因為特蠢部隊救援不力而客死異鄉呀?菲律賓人就算喺中國遇事身亡, 大不了係撞車之類嘅意外,點可能同人質事件相提並論嘅呢?假如菲律賓人真係由於政府官僚犯錯而喺中國死得不明不白,功夫茶第一個企出嚟要求官老爺道歉啦, 呢啲先至叫做幫理不幫親.睇番菲律賓自己嘅調查報告吖,講到明馬尼拉市政府同國家官員都有犯錯,香港人唔係死於意外呀.
除咗臉皮厚到冇朋友之外,阿基諾三世仲要含血噴人,佢接受《紐約時報》訪問話喎,希望國際喺南海爭議之中支持菲律賓.呢個三世祖將 中國同二次大戰嘅納粹德國相提並論,話捷克喺二戰前嘅一九三八年,向由希特拉領導嘅納粹德國割讓領土,但仍無法避免被全面侵佔,佢認為西方喺南海島嶼爭議 之中應該支持菲律賓,擔心如果向中國讓步,會令情況變本加厲.
簡直豈有此理TMD!一方面唔肯就人質事件道歉,一方面又扮晒叉燒博同情,仲要將中國比喻為納粹德國,無賴總統就唔止無賴咁簡單嘞,事關佢愈來愈無恥!
所以唔好講咁多嘞,一於加強制裁措施啦,制裁到菲律賓舉國上下叫痛為止,否則道歉將會遙遙無期,港人將無法討回公道.正如有立法會 議員話齋,香港仍然有牌可打,因為菲律賓擔心香港暫停佢哋嘅旅遊簽證,或者收緊菲傭以外嘅工作簽證,例如海員,表演者等等.計功夫茶話齋,對付壞蛋嘅刑具 愈大件愈好,你唔推出更狠更辣嘅制裁逼佢道歉,人哋睬你都傻呀!/東方日報功夫茶專欄


text:
仙記正常番,肥龍比囡彈
早幾日已經plan左星期二過大海 ,點知MC打風,SN/NC 查牌好平常,但酒店拉人就好唔尋常 ,雖然似乎只系針對新集團,但始終過大海都系尋開心,唔好講話要去差館錄口供,屌得心慌慌都冇引.所以決定唔去酒店午餐,只去SN,而且系主場,希望有乜風吹草動D經理都會關照D熟客先
既然只去SN,大把時間,就買$1,888套票.到MC先去新濠天地,D入會著數把X鬼,地方又遠,場又唔好,唔會再去 .近5:00pm到仙記,一切如常,裝修似乎做完,簡左個公關囡囡待浴,點知佢吹兩下就收工(真系得兩下) ,咁既服務態度,點會搵你上房.見到另外有個囡囡ok,本來想即做貴妃浴,點知話開show (仙記5:00pm前walk-in有8折,所以五點幾多數有個show),即入休息室.
囡囡換左新裝,簡單少布 ,唔睇poster就點都估唔到個主題系宮女 ,好過之前套赤裸特工,但我都系鐘意再之前既女神裝.客人同囡囡都系大約廿個,質數好番好多,食用率甚高 .玩完game食D野出水池想搵囡囡做貴妃浴試鐘,點知得一個囡囡仲NMCOT ,唯有先做上海式,做完出黎又話開show,之後再出水池都系得兩個NMCOT囡囡 ,唯有入休息室做埋兩個師父工.
8:30pm再出水池,今次有幾多囡囡,有個短頭髮囡囡岩我(之前玩game都抄左牌),咁就禮貌上問囡囡"可唔可以同我做個貴妃浴" .點知囡囡居然話"你同我上房我就同你做貴妃浴" .阿囡,你真系當我老襯唔知規矩呀 ?響水池D囡囡既工作就系待浴同做貴妃/BB浴.本來有諗過mark你都即刻blacklist啦! 如果我同經理投訴我估佢都幾麻煩,不過我冇咁做,因為經理一定會要佢同我做,但咁就乜mood都冇曬,而且肥龍系唔會勉強要囡囡做佢地唔想做既事,因為咁同強姦非禮冇乜分別 .最後就系:何必教精佢
既然比囡囡彈鐘 ,唯有問第二目標,囡囡爽快應承,問佢鄉下,原來系廣東人 ,不過D廣東話就真系麻麻地,所以佢之前冇講,但對於我呢D唔識講普通話既港燦就好有親切感 .樣靚但系A cup,不過肥龍一向唔要求大波,所以冇問題.囡囡熱情主動,小肥龍唔夠三分鐘就敬禮,做足全程,到催鐘至停.但佢最殺食個招就系問左我,知我未上房,但全程都冇講一句叫我mark佢 .男人就系咁衰,囡囡越系咁就越覺得好似欠左佢咁,要錫番 ,心入便已經定左佢系女主角,所以又系個句:成也貴妃浴,敗也貴妃浴.不過仲有個BB浴,見到有一個之前抄左牌既囡囡響度,咁就搵佢.囡囡冇反對,但全程冇笑容,仲一直唔望我,15分鐘收工 .女主角人選冇變.
女主角叫小貝(唔記得問工號),肯定讀過淫人心理學.對住張點心紙,我例牌同囡囡講"你自已揀la,最緊要你鐘意",點知今次囡囡居然話"都系你揀la,你鐘意既我就鐘意" .入房依然主動熱情,有求必應,大車玩妹妹全部ok .完事傾偈,佢之前本來想去ZH SN做,點知陪訓左一日個場就比人掃左 .今個月新上工,好好彩系國慶假之後到,查牌個日朝早出左關,尋日再番,但我同佢講話今次佢冇咁好彩,週末有個真颳風到,佢幾乎想喊出泥
今次經驗發現仙記個$1,888套票有D問題,就系8:00pm前水池都好少囡囡(東方就貴妃浴都有得選美),想早D做完返HK交人都唔得 ,應該要安排多D囡囡.而且好多囡囡都唔鐘意做貴妃/BB浴,經常黑面,D經理應該要開導下佢地呢D其實系試鐘,表現好就好大機會上房.
PS: 圖生既至愛女經理Pinky仲響度,四眼師傳工都回歸左
最新評語
-
匿名用家lrtwdxjoofsnbdbv, Buy Ambien, OhZCbdf, Mail order viagra without prescription, COlxtHm, Pay day l
-
匿名用家Ahaa, its good conversation regarding this piece of wrfiting here at this blog, I have read all that, so now me also commenting here.


text:
屎呢家野,一定要重秤,因為重秤代表佢踏實,有份量,夠安全感.
當你將一舊重秤既屎由你緊湊既屎眼必出黎既時候,佢會以9秒9既速度沉落最底,咁係代表左咩﹖
代表佢唔鐘意炫耀自己,唔鐘意個種虛榮感.因為無論佢外型幾紮實,顏色幾金黃,線條幾分明都唔會俾你見到,佢只係默默咁將你身體既廢物帶出,再潛係水底等沖走……依種工作態度係幾咁務實同值得人類去借鏡﹖
唔似得爛屎,一出到黎咁就浮係水面曬太陽都唔知做乜鳩,想沖走既時候仲要留低D漬,做咩啊﹖覺得自己好型咁話啦喎﹖
言歸正傳,一舊重秤屎佢既身型一定有返咁上下,有部份甚至可以將你本人經由舊屎同個水面連接起黎,連壓水花既技巧都唔需要,佢能夠完美咁樣由頭到尾進入水中而唔會彈到一地都係.而一舊唔重秤既屎,任你再輕力再有技巧,都硬係要回饋兩滴屎水上你屎忽,我真係好睇唔起依種屎,做野又唔跟足,又要人地幫佢抹,執手尾﹗
講到底,都係因為佢太好太完美,所以對比起其他類型既屎,真係太搶眼,好多人一生只係追求能夠痾一次重秤屎,咁佢就心安理得,覺得好踏實.但更多既人,每日都要抹屎水,同死都唔肯走既爛屎打交道……所以如果你能夠痾到一舊重秤既屎,請你好好珍惜,佢地同處女一樣,已經買少見少……
大家說是不是﹖


text:
蕃茄仔仔 巴打:
博士
我欣賞你無私分享心得
你既能力大家有目共睹
只係你有時講野太過份自信 (好似上次隻遊俠兒咁 賽後你講一早估到會留後跑 連練馬師都估唔到既野比你講到洞識天機 就係呢次我話你係鐵板神算)
有自信係好事 不過過份自信等同自大
係我字典裹面 自大同失敗係同義詞
行船跑馬三分險 冇野係絕對
我出於善意既批評 希望你唔好擺係心上
至於你話賭melody錯重心係有超過70%機會岩
但目前為止係100%岩bor
你岩
,跑馬無絕對,所以幾時都不能訓身
唏,遊俠兒我估佢留後置中,都無諗過佢俾人夾喺最後,
中係事後,我都話我自己好彩,自大我通常唔會
有時中左,我講左就算,事後飛都廢事貼就係咁解,
當然你/有其他巴打唔信既,要我貼出黎,我無所謂的
,
但我一直認為,做人humble啲好,
所以我通常都係貼我買嗰張...派彩就盡量免
(輸錢既人睇到贏錢既人既飛,有啲人會難受,我有考慮呢點先post的)
同埋,有時唔好太信練馬師講嘢...尤其訪問
大摩呢啲,你見得多都知,個個都搵錢,對住馬住都唔會/未必講真話,
何況大眾
我從來都唔會認為練馬師會講真話,唔係小人,係利之所在,
佢想講都唔會講,呢啲係我喺以前做賽馬既地方,
學懂的求生技倆


text:
阿根廷荷蘭意大利攜手出線 美斯最威獨領風騷
阿根廷,荷蘭同埋意大利3支傳統勁旅喺日前嘅世界盃外圍賽不若而同奏捷,全部提早出線,連埋主辦國在內,明年決賽周已經誕生咗10強,如果以個人功績嚟計,美斯依然最搶鏡,因為呢位球王又平咗兩項紀錄,點夠佢玩呀!美斯喺阿根廷作客大勝巴拉圭5:2呢場波當中,貢獻出2個入波兼1個助攻,雖然只係靠2個12碼嚟梅開二度,但已經足夠令美斯以累積37球嘅成績,喺阿根廷隊史當中超越基斯普,成為國家隊歷史射手榜第2位,僅次於巴迪斯圖達,不過美斯有一樣嘢就叻過巴迪斯圖達,因為佢係阿根廷史上,唯一一位球員喺單屆世界盃外圍賽累積到雙位數字入球,啱啱好10粒呀!
阿根廷16次躋身世界決賽周絕對係意料之內,佢哋仲係南美洲9支參賽球隊當中,第1支晉級嘅球隊,咁當然啦,除咗球王美斯,喺大勝巴拉圭5:2一仗有份入波嘅阿古路,迪馬利亞同麥斯洛迪古斯都有功勞,而同日以0:2不敵烏拉圭嘅哥倫比亞就唔使擔心,佢哋餘下兩輪攞多1分就確保出線架喇.
美國哥斯達黎加同日晉級
歐洲區方面,最快出線嘅球隊係荷蘭,尹佩斯梅開二度,幫橙衣軍團尷尬地小勝魚腩安道爾2:0,但唔緊要啦!最重要係呢場波早意大利15分鐘開波吖嘛!藍衣軍團相信都唔介意做歐洲第2支出線球隊嘅,畢竟佢哋反勝捷克2:1呢場波真係幾驚險,全靠基亞連尼同巴洛迪利扭轉乾坤咋,保方平簡拿華路嘅國家隊出場紀錄派對總算冇掃興.
阿,荷,意3強報到,連埋主辦國巴西,下年世界盃決賽周已經誕生咗10強,亞洲區代表係日本,南韓,伊朗同澳洲,中北美洲區亦有美國同哥斯達黎加喺日前脫穎而出.


text:
正在瀏覽這個版面的使用者: 沒有註冊會員 和 1 位訪客
boxer 寫: 如題, 成個畫面 ZOOM 大咗, 按機頂 + HOME 掣 RESET 過幾次都係咁, 請問點搞番好佢
仕嘉 寫:boxer 寫: 如題, 成個畫面 ZOOM 大咗, 按機頂 + HOME 掣 RESET 過幾次都係咁, 請問點搞番好佢
用3隻手指掂吓個MON
jacky820 寫: 凍0茶
boxer 寫:仕嘉 寫:boxer 寫: 如題, 成個畫面 ZOOM 大咗, 按機頂 + HOME 掣 RESET 過幾次都係咁, 請問點搞番好佢
用3隻手指掂吓個MON
剛 SEARCHED , 謝謝你
仕嘉 寫:boxer 寫:仕嘉 寫:boxer 寫: 如題, 成個畫面 ZOOM 大咗, 按機頂 + HOME 掣 RESET 過幾次都係咁, 請問點搞番好佢
用3隻手指掂吓個MON
剛 SEARCHED , 謝謝你
我用android 都知...
boxer 寫:仕嘉 寫:boxer 寫:仕嘉 寫:boxer 寫: 如題, 成個畫面 ZOOM 大咗, 按機頂 + HOME 掣 RESET 過幾次都係咁, 請問點搞番好佢
用3隻手指掂吓個MON
剛 SEARCHED , 謝謝你
我用android 都知...
因為你係叻
sos82597 寫:
Sent via Extra7
cyrux 寫:


text:
Read more
->>按此看問題 答一: 租樓定買樓實是香港人top5要discuss既hot-topic,今次再撰文討論.先講租樓實是市場必現產品,唔好以為租親樓既人一定冇樓係手,其實大把人因工作實要將新界間樓租比人,自己又走去九龍租樓住既.而家市場多左批新力軍就係越黎越多既大學生,遲下深圳放寬來港簽證,北區會有更多住宅比人租左黎當倉用.比現象解釋點解今年租金升得特別勁. 諗樣之前既庸才文章頗受歡迎,在此謝過各位讀者.今日再用庸才文章既concept為阿俊解難. 香港正進入後發展時代,社會貧富懸殊嚴重.為令自己日後擁有安身立命之所,需要及早認為自己係邊類人,做好準備.以下有五大類,cover到社會上九成既人. 窮人 做窮人唔緊要,最緊要承認自己係懶同埋keep住攞政府福利就得!由細到大學校加上阿爸阿媽教你要進入第二個族群即「打工仔」既行列.亦即上任特首成日講既「向上流」. 打工仔 呢個行列係最xx既! 搵既錢又唔係多,稅又打得重.政府同學校都不斷灌輸打工仔既生活模式,而資質平庸既大部份人都難免進入呢個行列.政府同阿媽都教你為左尊嚴,寧願打工都唔好做窮人等人養,可惜而家香港人為左保住份工,有人尊嚴已盡失,有人要偷呃渡日,咁不如簡單些少做窮人好過. 打工皇帝 諗樣原本想歸類為搵到錢既打工仔,不過係物價越來越貴之下,一個月入七萬,家庭總收入十萬既「搵到錢」打工仔其實同大部份既人(包括諗樣)冇咩分別.該月入十萬既家庭交稅約二十萬一年,買間4.50mil既兩房昇悅居都要月供18,000一個月,一年洗費220,000,假設每人要用$4000/月 供養父母,高收入既人交稅好易計,因扣稅項目金額變得太渺少,就咁用17% standard rate計都可以! 究竟每年可以儲起幾多呢? 項目 年支出 供樓($18000/月) $216,000 交稅(17%) $204,000 供養父母(每人$4000/月) $96000 自己洗費(每人$10000/月) $240000 養日本車 $48000 一年去一次歐洲/美洲 $50000 Total $854,000 你睇下@!!一日得三百蚊用,住假毫宅昇悅居(有怪莫怪…),揸架二手日本車聽落都唔係型既profile,但係相信大部份係香港既讀者家庭月入都冇十萬! 而上述個案每月淨低既錢只有$(1.2mil – $0.854mil)=$0.346mil.又假設佢地三十歲做到五十歲將呢舊錢儲起,而人工又可以隨通賬上升,佢地到五十歲就約有$0.346mil * 20= 等於今日6.92mil既購買力! 如果好辛苦咁「慳慳地」養一個小朋友,用四百萬既一半,得番4.92mil,夠買多間樓收租.就係得咁多! 多謝哂! 以上假設,係該夫婦冇係股場損過手先有約五百萬加MPF揸手早少少退休(可能係被迫).高人工既打工仔通常都做唔到六十歲.買股票賺錢定蝕錢多,閣下自決.所以結論為叫得打工皇帝,你要家庭月入去到二十萬先會有大把錢洗同埋「買番間house」住既感覺.搵得呢個收入你通常兩公婆都係專科醫生,或大brand入面既regional manager. 老闆 大部份既人創業都係失敗,做得老闆又搵到錢應該係個專才: 即識搵客又睇得住下面班伙計.老闆其實可歸類為資本家,因公司錢銀既流向,點樣運用有限既錢(或人)做多幾轉生意係成功要素.諗樣唔係個合適既老闆,不過見成功既公司董事都係懂得運用手上資源之仕. 有錢佬 有父蔭,或無需再為錢而工作既為有錢佬.打工皇帝及老闆無不以此為重大目標.打工皇帝要去到有錢層次,好似穿梭機擺脫地球既地心吸力咁,要用好多能量(即係要去到好高人工)先做到.老闆係順景時確實有錢湧入黎既感覺,加上生意多是自己同少數partner一齊創立,有錢之餘亦有成功感,行步路都挺直D! 做咩解決阿俊既問題要講到咁遠呢? 因為買樓係人生planning既一部份.以阿俊呢個歲數同呢個人工,睇黎呢世去到廿萬月入近乎冇可能(除非到時老麥平均賣三百蚊個餐).諗樣無得罪之意,為左認真咁答讀者先講真說話.至於你問點解冇咩可能到廿萬? 就好似睇奧運百米飛人保特咁,真係「跑得出」既去到廿幾三十歲已經知道.阿俊可以比多幾年時間自己,等踏足社會工作十餘年已大概有結果.真係大器晚成既人無幾多個. 攪清楚未? 攪清楚自己未係打工皇帝亦都退唔到落窮人呢一步,阿俊可以早一點開始運用資本去幫自己加快累積財富.跟住自己咁諗用九成買樓再偷雞放租,最好用單名(即阿俊自己),博兩年後樓價升一至兩成阿俊已經可以將第一間樓轉七成按揭,銀行好少番check呢類case自住定租.幾年後結婚買另一間樓比老婆揸手,用老婆名又做九成上會而阿俊自己做擔保,到時三十齣樓有兩間二百餘萬既樓,希望用年複年既通賬貶去爭銀行既借貸.三十餘歲極多錢洗,只望淨番些少又等手上兩間樓升值,等時機加按錢出黎買埋第三間,如此附合一間自住兩間收租既策略,四十歲就算比人裁左出黎都仲有收入來源. […]


text:
清境完左之後, 原路出返台中, 今次可以叫個巴士司機停係台中站附近, 唔駛又去干城.落車黎講.. 果邊好"方便", 只要係沿路, 你叫佢係邊落佢基本上都肯
其實係嘉義無乜野做, 本來想去文化路夜市, 但諗諗下都係算
周圍行下算
好欣賞台灣d 小學.. 即使係比較普通既城鄉, 間小學都好有規模, 同周圍既老舊建築好唔同
同埋去左嘉義醫院附近按摩(唔駛諗, 半套都無), 平過台北
再係附近食左個嘉義雞肉飯, 呢餐3樣野夾埋好似40港紙
有雞有豬有菜
今次上阿里山係搭"合乘車", 我訂左阿里山間酒店後, 佢地send email 問駛唔駛安排車, 來回700NTD
嘉義台鐵站上車, 直到酒店, 落山就酒店上車, 途中停奮起湖同天長地久橋, 最後去返嘉義台鐵站
原來阿里山要俾入場費
唔記得幾錢
酒店房, "登山別館", 本身我見間間都好似好舊, 是但揀左呢間.無咩點, 係個暖氣根本無用, 只夠俾我用黎吹乾d 衫.天寒地凍, 夜晚惟有一直係床
所謂早餐亦極弱雞, 奉勸你係7仔搞掂
第一日先去神木站睇下
順便買埋聽日睇日出
(都唔算順便, 係要之前一日買定)
三千年神木其實已經"林"左, 就係神木站隔離
果度仲有好多其他大樹, 郁下都千幾二千年, 幾百年果d 算少
空氣真係好清新
果度無乜野食, 係兩三間餐廳, 你唔想食7仔就惟有幫襯佢地, 雖然貴過出面食, 但上到山, 有野你食仲想點
梗係隻揪羊腩煲
20NTD 一碗白飯, 不過老闆唔駛錢任我食
第二朝5點出門, 7仔都唔少人買咖啡/早餐, 門口有檔野都係賣早餐


text:
上月中,收到店方邀請可帶一個人o黎試食,我就約好同男友o係11-1-2014(Sat)晚o黎試,由於佢o地又係唔接受神秘試食,重要我o黎到出示o個封邀請信,所以我又想o係某啲地方扣分.
我o地o黎到,就即上去交出封信,韓藉老闆即話o係牛肉,其他肉類同一品菜中每樣揀一種,唔夠再叫o既就要自費.(佢電郵裡面話明free of charge,點解o黎到又會咁?不過我都唔同佢討論,因為一來始終都係試;,二來,我都上o黎睇過其他食家o既食評,都心中有數.只覺得,佢應該o係電郵裡面先寫清楚.)
我o地安排坐o係一張四人圓枱,安頓後慢慢睇menu,揀o左:
1. $190.00 有150g o既特級牛頸
同男友o係真雪花牛肉之間揀,最後就係要呢個,因為冇乜機會見到有牛頸,而且睇menu見佢啲脂肪都幾平均.
每件牛頸肉都切得幾厚,但都係燒一陣都已經夠熟,呢個口感係有啲實(唔怪得話人”硬頸”用”死牛一邊頸”o黎形容),但牛肉味唔太重,醮三種醬油中中間o既惹味磨豉醬食就最夾.
而橄欖油海鹽醬就太鹹,甜辣醬都唔算太辣.
2. $150.00 有200g o既護心肉
一碟擺得亂糟糟o既護心肉,睇見menu介紹就知點解叫護心肉,
燒熟又食得喇.呢個雖然話冇脂肪<但死落又唔會死實,味道都係淡淡唔濃.
3. $98.00 o既生牛肉伴飯
呢個伴有碎肉蘿蔔湯,
切條生牛肉唔多,撈埋所有配料食口感豐富,但飯依然冇味,要加佢附上o既辣醬食,但又太辣,所以我都係忍住唔加.
而顏色淡淡o既碎肉蘿蔔湯呢,開頭飲覺得清清地,但越飲原來越辣,真係睇唔出,所以我都係飲o左啲就唔飲.
而三款泡菜
中既生洋蔥,我o地就放埋上爐燒,伴埋啲肉o黎食,放o係側邊o既蒜粒都係.
而另外兩款泡菜都係辣,不過娃娃菜o既係最辣,但帶啲甜味.
側邊兩種分別有同冇泡菜醬o既蛋漿,
我o地o係佢未變熟前就蘸肉食,熟晒後食又食好食,蛋亦都滑.
由於我o地冇加食物,所以呢餐最後冇加錢.
環境:
全灰色設計,又有磚牆卡位,幾特別.
所有座椅o既厚墊下都有儲物空間,客人可以將所有o野放入去,唔怕整污糟之餘又唔怕被人偷o左,食得安心同輕鬆.
每張枱都有獨立抽氣煙囪,盡量減低油煙.
枱與枱之間o既空間相當充足,好舒服,只係張枱會有少少搖同唔夠大.
服務:
點完o野後,侍應都自動為我o地加蛋漿,泡菜醬蛋漿,蒜粒o係板邊;亦俾三個泡菜.不過我o地都開始燒喇,佢o地都冇俾夾生肉o既夾我o地,要我o地叫至俾;而且食o左幾件至拎生菜o黎,我以後係要另外order o架.
由呢點睇,我覺得只有老闆知道我o地係o黎試食,亦冇講俾侍應知,所以服務係唔使扣分.
至於味道分亦唔使扣,因為碟碟都一樣吧.
其他:
呢條街有好多婚紗公司我就知,但我o地沿路行去彌敦道時,大部份都係韓國料理,呢邊真係韓風襲港喎.


text:
等了又等,等足唔知幾多個月之後,記協盃終於開鑼喇!
同賽前預期一樣,技術唔差但身型發脹既富足主繼續被棄用,無辦法啦,唔同地方都總有同一類人,有天份但又放棄自己,唔係自暴自棄就係打假波搵快錢,足主我就最憎呢種人,搞到原本好認真訓練同拼搏既球員要俾一班出左事先出黎突然變專家既孔明鬧埋一份,對其他人真係好唔公平.
好彩夏體硬陣中,唔少人都好珍惜落場機會,好似上季上陣時間較少既中場阿駿,後防既雋仔以及啟剛咁,見富足主無權無勢得把口都紛紛跳船,唔單止send msg比我話唔會支持「夏體硬政變」,仲努力加操爭取上陣機會,令我非常之滾動,所以佢地今場都得到上陣機會.
不過不得不提既係另一位靚仔球星正謙,過去幾季都疏於操練無表現,今季季初就開始乜波都踢,仲請埋私人教練自己加操,結果今場既上陣時間仲多過上季全季總和,有幾球明顯-6扭過對手更加入選今場既精華片段,佢睇到自己入選精華片段之後,開心到爭D響FB大叫「阿媽我得左喇」咁,所以正如偉豪早排響FB留言所講:「…有一D球員,成日覺得自己唔會有機會落場,又或者覺得球隊唔俾機會佢踢,其實……球會同你簽份球員合約已經係俾左一個機會你,有冇得踢係睇你自己平時點樣去練!如果你以為著起件紅衫就覺得特別好波,所以唔使點練,咁你就應該去買件皇馬波衫日日著喇,仲勁呀!」
講番今場,對手係有線快樂足球隊,由於倒戈上陣既關係,身為新聞有線人既阿威入波之後,並無好似佢偶像艾迪巴約咁串77地慶祝,而係相當低調,連同新球員阿ming,以及射入兩球既強仔,夏體硬今場大勝4比0,廢話唔講了,大家睇片!
980 total views, 38 views today


text:
兩人仲交換埋電話,不過嘉穎就未有過枱同曾勵珍打招呼,直頭視對方透明.
媽咪姐
封城前最後一擊
無綫無端端封城,搞到媽咪姐少咗個蛇竇,仲聽少咗是非.好彩臨封城前,媽咪姐都入城八咗兩單料,總算有功課交俾讀者!
鄭嘉穎當珍姐
近年鄭嘉穎自以為喺大陸走紅,就耍大牌,扮囂屎.之前仲有傳佢同伯樂曾勵珍反面,雖然佢例牌否認,但媽咪姐有圖有真相.
早前鄭嘉穎去咗電視城西餐廳開飯,其間佢見到監製何小慧,兩人企喺度吹咗一輪水,又交換電話又盛,傾得鬼咁 happy.但離奇在小慧當時正同珍姐同枱,小慧離枱同鄭生吹水,珍姐點會唔知?而身為後輩嘅鄭生居然冇主動行埋去珍姐度打招呼喎.原因唔使多講啦,你話佢哋冇不和,媽咪姐堅唔信!
監製何小慧同緊曾勵珍食飯,本來都好哋哋.
不過何監製一見到鄭嘉穎即主動過枱打招呼,嘉穎亦笑晒回應.
曾勵珍一向好關照鄭嘉穎,不過有傳開拍《寒山潛龍》時,鄭拒絕剃頭,因而激嬲珍姐,兩人從此交惡.
三個小生去煲煙
三個小生去煲煙?係咪講緊胡楓,謝四同 Joe Junior呀?大家誤會啦!媽咪姐講緊嘅係阿 Bob(林盛斌),陳國邦同金剛.早兩日,媽咪姐咁啱撞到三位小生煲煙.正所謂「吸煙危害健康」,媽咪姐冇乜機會再入城,你哋好食少支煙,好好 take care啦!
Bob劇本送煙
近日密密接主持 job嘅 Bob,一邊扯煙一邊讀稿.哈,唔通咁樣入腦啲?
金剛煙仔煲粥
一放休息,金剛即急不及待扯煙講電話.不過媽咪姐見佢講多過吸,可能金剛都係借吸煙為名,打電話俾女友陳蕊蕊為實.
陳國邦飯後嘆煙
喺 canteen食完飯嘅陳國邦,孭埋袋出去露台食煙.飯後一支煙,加埋靚靚夕陽,仲唔快活過神仙咩!
Ads by Google


text:
電腦
電腦(英文:computer),即係「計算嘅機器」,中國國內以前叫做計算機或者電算機,係按照一系列指令(又叫程式)嚟處理數據嘅機器.
電腦用途廣泛.其實電腦係一種可以處理任何資訊嘅機器.根據邱奇-圖靈假設,即使係具有最小能力嘅電腦,只要有足夠記憶體同時間,都可以完成下至電子手帳(PDA)上至超級電腦等電腦嘅工作.因此,同樣嘅電腦設計不但可用於計算工資單,甚至可以用嚟控制無人太空穿梭機.而家電腦比起早期嘅設計無論喺速度同數據處理量方面都要高好多.而由英特爾(Intel)名譽董事長摩爾經過長期嘅觀察之後發表現嘅摩爾定律更加認為每隔18個月集成電路(IC)上面可以容納嘅電晶體數目就會增加一倍,亦暗示電腦嘅性能都會翻一翻.
電腦嘅外型有好多種,最初嘅電腦有成間戲院咁大.而家都重有咁大嘅電腦設備,而且專門用於科學計算同埋大公司(例如銀行)所需嘅事務處理,呢種超級電腦通常稱為大型機(Mainframe);而個人使用嘅較為小型嘅電腦,稱為個人電腦(Personal Computer, PC);便攜式可移動嘅電腦就叫做手提電腦或者膝上型電腦(Laptop Computer).個人電腦同埋膝上型電腦係隨處可見嘅資訊處理同通訊工具,亦係廣大非專家概念中嘅「電腦」所指.不過,而家用得最多嘅電腦其實係嵌入式電腦,一種用於控制各種設備嘅電腦,用嚟控制比如飛機,數碼相機(Digital Camera, DC)等.
電腦嘅誕生[編輯]
電腦嘅祖先包括算盤同Antikythera mechanism(公元前87年希臘人用嚟計行星運行嘅工具).中世紀末期,歐洲數學同工程學又開始開花;1623年,Wilhelm Schickard就成功整咗第一部機械計數機.
1820年,Charles Babbage第一個設計出可以編寫程式嘅電腦.不過由於嗰時技術有限,錢亦都唔夠,設計冇即時實現到.之但係,一啲技術好似打窿咭同埋真空管,響19世紀末證明咗喺電腦運算係好有用.Hermann Hollerith整咗部機器,可以自動處理大量打窿咭.
20世紀頭半截,有好多科學運算要用到一啲好專門同精細嘅類比電腦.呢啲電腦,直接利用機械或電學來模擬問題.不過自從有咗可以寫程式嘅數位電腦,就好少用到喇.
喺1930,40年代,更強同靈活嘅計算設備連續建成,逐漸形成現代電腦嘅雛型,譬如1937年對數位電子技術(由克勞德・沙朗發明)同更靈活嘅編造程式性能,但係咁並唔代表"第一部電腦"已經誕生.呢段時期嘅成就有,Atanasoff-Berry Computer(1937年),用閥門(真空管)去計二進制數字同埋保存記憶嘅機器;英國Colossus computer(1944年),只能夠運行小量程式但可以用閥門去重編程式;美國 Electronic Numerical Integrator and Computer(ENIAC,1946年)- 第一種真正通用機器,但重用十進制同仍有固定結構令佢每次使用都需要再次輸入程式;以及Konrad Zuse's Z machines,用機電Z3(1941年)係第一部機器去執行二進制算術同埋程式.
負責起ENIAC個小組,睇到部機嘅瑕疵,就設計咗一個更有彈性,更好嘅架構,叫做記低程式架構(stored program architecture).佢可以話係所有現代電腦嘅基礎.1940年代尾,有唔少小組開始發展呢類電腦.第一部係響英國完成.第一部行得嘅叫小規模實驗機器(Small-Scale Experimental Machine),不過,第一部實用版就叫做EDSAC.
1950年代開始,由閥門推動嘅電腦投入服務,直到佢哋喺1960年代俾晶體管電腦取代為止.晶體管相比起閥門來講又細又快,而且價錢平啲,重更加可靠,結果晶體管就喺呢個優勢下被大量投入工業生產.到咗1970年代,集成電路嘅採用令電腦能夠喺足夠低嘅成本下,令到大眾都可以擁有一部類似現今嘅電腦.
電腦原理[編輯]
雖然電腦技術喺四十年代第一代通用電子電腦後已經發生咗好大嘅變化,不過大部分電腦重喺用緊存儲程式架構(亦叫做馮諾依曼架構,加因文中描述嘅主要發明人大概係ENIAC設計師J.Presper Eckert同John William Mauchly).該設計令共用電腦成為現實.
該架構描述嘅電腦包括四部分:計算同邏輯單元(ALU),控制單元,內存,輸入同輸出設備(統稱I/O).呢啲部件俾一捆線(bus)連住,一般由定時器或時鐘驅動(雖然其他事件亦可以驅動控制電路).
概念上,電腦嘅記憶可以當做一行格仔(cells).每格以一個數目做佢嘅地址,而且可以儲(音「草」,中上聲)一定量數據.
輸入/輸出設備[編輯]
輸入/輸出設備,一般簡稱I/O(由英文input-output變化出來),係一切幫部電腦同另一部電腦或者外界溝通嘅設備嘅統稱.呢啲輸出可能係直接畀人睇嘅,亦都可以係畀另一部靠呢部電腦啲輸出來運作嘅電腦睇嘅.例如一個機械人嘅運算輸出就主要係畀佢自己啲手腳用.
相比起而家啲電腦,第一代電腦啲輸入同輸出設備就認真係有限公司.嗰陣時啲電腦靠punch card做輸入,將啲嘢質入個記憶體度做計算,然後用打印機將個計算結果印出來.當時啲打印機多數係由電報機改裝出來.咁多年來,科技發展令到電腦多咗好多唔同嘅輸入輸出設備.好似而家啲個人電腦咁,鍵盤(keyboard)同埋滑鼠(mouse)就係最常用嘅輸入裝置,而熒光幕(display / monitor)就係最常用嘅輸出裝置.當然,好多時都會用到其他裝置,例如打印機,喇叭,同埋耳筒.其實而家嘅人用電腦重有好多唔同方法做輸入,數碼相機就係一個輸入視訊嘅裝置.另外重有兩種好舉足輕重嘅輸入輸出裝置,就係次級記憶裝置(secondary storage),例如硬碟(hard disk),光碟(CD-ROM),同埋快閃記憶(key drives / flash memory),係一啲存取速度比記憶體等主要記憶裝置(primary storage)較慢但係較平,大容量嘅儲存媒體,畀人用來放資料遲啲攞番出來用或用來備份資料;另一類就係用來接駁網絡,佢哋賦予咗電腦互相溝通嘅能力,令到電腦可以做嘅嘢多好多.而家快速增長緊嘅互聯網將全世界每一部電腦連埋一齊,令電腦獲取資訊越來越方便.
指令[編輯]
程式[編輯]
電腦程式係一列畀電腦執行嘅指令,佢哋可以由解決簡單問題嘅幾個指令去到一啲包含數據表嘅複雜指令.好多電腦程式包含數以百萬計嘅指令,當中大部分係重覆嘅,一部普通嘅電腦可以喺一秒內執行約三十億個指令(2005年).一部電腦行得好快,唔係因為佢哋可以執行一啲好複雜嘅指令,而係因為佢地識得根據編程員將好複雜嘅指令變成好簡單嘅程式語言之後好準確咁將佢哋執行出來.
實際上,編程員唔會用機器語言(machine code)寫程式,因為咁寫程式會令到寫程式好困難,好冇效率同埋好易出錯.雖然用程式語言寫程式都容易出錯,但係用機器語言寫程式要偵錯就真係難過登天.反之,編程員通常都會用一啲高等程式語言來寫程式,再用預先設計好嘅編譯器(compiler)或者直譯器(interpreter)將程式語言變成機器語言.有啲程式語言同機器語言好接近,例如比較低等嘅集合語言(assembly language);另一方面,Prolog之類嘅高等程式語言就係根據抽象原則建構出來,佢哋嘅設計近乎無一絲同機器語言或者機器根底運作方法嘅關係.編程員選擇程式語言嘅時候通常根據工作本身需要,編程員本身實力同埋佢身邊可以用嘅工具來做決定.更加有啲時候,編程員用咩程式語言係取決於用家嘅需要,例如美國軍隊用嘅所有程式都要求編程員用Ada.
電腦程式有時又叫做軟件.軟件係一個比較含義廣泛嘅名詞,因為佢包函一切程式本身同埋幫助程式運作嘅數碼資訊.例如一個遊戲軟件就包括遊戲程式本身同埋好多圖像,聲音等建立遊戲虛擬環境嘅元素.一個電腦應用軟件通常透過零售途徑供給好多個用戶使用.一個典型嘅例子係一套由多種負責不同辨公室工作嘅程式組成嘅辦公室軟件.
積少成多,聚沙成塔,由一句程式碼發展成一個完整嘅應用程式,中間個過程真係好複雜.就攞Firefox出來講,佢就係由二百萬行C++夾埋寫出來;佢已經唔算最勁,有啲程式嘅規模比佢更加大,由大大隊嘅編程員日以繼夜,嘔心瀝血咁磨出來.所以,完善嘅工作管理就成為咗呢啲大單嘢成功嘅一大關鍵.程式語言同埋各種寫程式嘅技術令到工作可以斬件,不斷咁切細佢直至到每一個人嘅工作量都可以喺合理嘅時間內完成.
雖然有啲咁勁嘅野,軟件開發始終都重係一個又慢,又易錯,結果又始料不及嘅行業.軟件工程學其實已經投放咗好多資源研究點先可以令到生產過程更快,更準,更有效率,製成品更高質素.佢哋嘅研究已經見到成果.
庫,操作系統[編輯]
電腦發明咗冇耐之後,開始有人發現有一啲嘢原來每個程式都要用,例如各款數學函數.為提高效率起見,有人開始收集各種唔同人寫嘅函數,整成一個庫(library).其中一種常見,發展得最快嘅係同輸入輸出裝置溝通嘅函數,因為佢哋真係個個程式都唔少得.
應用程式[編輯]
第一個數字電腦,其巨大的規模和成本,主要是進行科學計算,往往以支持軍事目標.該埃涅阿克最初的設計計算彈道發射台的火砲,但它也可以用來計算中子截面密度,以幫助設計的氫彈 [6] [7],大大加快其發展. (許多最強大的超級計算機可今天還用於核武器模擬.)我的科學和工業研究谷,澳大利亞的第一個存儲程序計算機,評估降雨模式的集水區的雪山計劃,大型水利發電項目 [ 8].另一些人用密碼分析,例如第一款可編程的(雖然不是一般用途)數字電子計算機,巨像,建於 1943年第二次世界大戰期間.儘管這個初期重點科研和軍事工程應用,電腦很快被用於其他領域.
從一開始,存儲程序的計算機被應用到商業問題.低地軌道,一個存儲程序計算機建立由J. Lyons和公司在英國,是業務和被用於庫存管理和其他用途之前,IBM公司3年建成的首個商用存儲程序的計算機.不斷降低的成本和尺寸的電腦看到他們通過不斷較小的組織.此外,隨著微處理器的發明在20世紀 70年代,就有可能產生便宜的電腦.在20世紀 80年代,個人電腦開始流行的許多任務,包括簿記,書寫和印刷文件,計算數學預測和其他重複性的任務,涉及電子表格.
由於計算機已經變得不那麼昂貴,他們已廣泛用於藝術創作好.聲音,靜止圖像和視頻已成為例行創建(通過合成器,電腦繪圖及電腦動畫),和近用電腦編輯普遍.他們也有用於娛樂,視頻遊戲成為一個巨大的產業.
計算機已經被用於控制機械設備,因為它們體積變小,夠便宜這樣做,確實是一個重大推動集成電路技術是建立一個計算機小到足以指導阿波羅任務 [9]和民兵導彈 [10]兩首主要應用在嵌入式計算機.今天,它幾乎是罕見找到動力機械裝置由計算機控制的不是比找到一個至少部分如此.也許最有名的電腦控制的機器人的機械設備,機器與較高或無人類外表和一些子集的能力.工業機器人已成為司空見慣的大規模生產,但通用類人機器人沒有辜負他們的承諾,仍然不是虛構的對口玩具或研究項目.
機器人,的確是身體上的體現了人工智能領域,一門學科,其確切的界線模糊,但在一定程度上涉及試圖給計算機的能力,他們目前不具備,但突如其來的事.多年來,已開發的方法,讓電腦做的事情以前被視為人類的專屬領域 - 例如,“讀”手寫,下棋,或進行象徵性的一體化.然而,進展創造一個計算機展覽“一般”情報相當於一個人一直非常緩慢.
網絡,互聯網[編輯]
自1950年代,設喺唔同地方已經透過電腦去處理各種資料,例如美軍嘅SAGE系統就喺最大規模嘅電腦系統;而商業方面,就有Sabre等系統去服務唔同嘅使用者.
到1970年代,美國ARPA資助各大學電腦工程師利用電訊科技將電腦連結起來,形成ARPANET系統. 事實上,連結到網絡嘅電腦不斷大幅增加.好大比例嘅個人電腦習慣噉同互聯網連接去交流同接收資料.
電腦職業,學科[編輯]
喺已發展社會,每個行業都會用到電腦.不過而家已經發展咗好多專業去研究電腦嘅建立,調整同運用.經過幾十年發展,電腦專業已經拓展為幾個新學科,主要嘅分類有:
- 電腦工程喺電子工程其中一個分支,以留意硬件,軟件及兩者嘅交流為主.
- 電腦科學喺一個學術科去理解同電腦有關嘅程序,例如發展不同方法去處理特定工作.呢科重處理關於利用電腦去解決問題,點樣有效率去用電腦解決問題同有效率嘅程式去計出答案嘅問題.好多電腦科學專才利用呢個學科去解決不同方面嘅問題.
- 軟件工程研究方法去使軟件變得更快,更穩定,用更少步驟去處理工作.
- 資訊系統專注電腦喺團體(尤其喺商業裏面)嘅發展同運用.
- 好多範疇嘅專業都會利用到電腦;就例如一個地理資訊專家應用電腦去管理地理資訊.
而家有兩個主要專業電腦學會,分別係美國電腦協會(The Association for Computing Machinery)同IEEE 電腦協會(IEEE Computer Society).
睇埋[編輯]


text:
上週三( 20日),祖兒御用化妝師 Arris同師兄劉浩龍經理人 Donny喺 W酒店擺酒,祖兒同師兄雖然負責做姊妹兄弟,但 FBI所見, 2人不斷左閃右避,散場後,仲玩前後腳,師兄先走,祖兒跟尾,不過最終目的地咪又係一樣!
FBI
冧掂女友全家 祖兒偷運師兄返閨
容祖兒同師兄劉浩龍,雖然由好友變密友已經年半,但一直低調處理感情事,就算出街拍拖都左閃右避.
不過,上週三( 20日)咁啱係祖兒御用化妝師 Arris Law同師兄經理人 Donny Yu(虞天洛)喺九龍 W酒店擺喜酒,聽講祖兒一早請假做 Arris姊妹;而師兄就負責做 Donny兄弟,本來可以乘機搵藉口走埋一齊拍拖,但嗰晚原來同 Arris係死黨嘅何韻詩亦有去飲.為免尷尬,祖兒同師兄都好避忌,個個嘉賓都由酒店正門入場,但佢哋兩個就由秘密通道走入場,唔敢咁張揚.
直至凌晨 12點散場,祖兒同師兄一樣好有戒心. FBI見佢哋等到各賓客走晒,師兄先離開酒店會場探路,之後祖兒跟尾,然後二人前後腳衝上祖兒嘅保母車,車內仲有祖兒細佬同媽咪,不過祖兒同師兄唔係分別返歸,保母車竟載住 4人直剷去祖兒跑馬地松柏新邨香閨. FBI等咗差唔多 3個鐘都唔見師兄離開,睇嚟師兄都已經贏盡祖兒媽歡心,做埋祖兒家男主人喇!
師兄同祖兒留到差唔多凌晨,以為冇晒記者,點知被 FBI撞到正,於是師兄急急腳走上祖兒嘅保母車,同祖兒弟齊齊坐後排.
尾隨師兄嘅祖兒,為免被影到同師兄嘅合照,上車後一直坐喺前排,師兄就縮到去後排影都唔見;而祖兒媽同祖兒弟亦有去飲,一行 4人齊齊返祖兒屋企,好似一家人咁溫馨.
祖兒車師兄返咗自己屋企, FBI等咗 3個鐘都唔見師兄離開.
當透明嗰晚其實祖兒嘅前緋聞女友何韻詩亦有去飲,但一直黐住盧凱彤出入,搵師妹做擋箭牌.
撰文,攝影: FBI
Ads by Google


text:
月餅
月餅係中秋節主要食品,意謂團圓.月餅起源,民間有唔同講法.一說唐太宗八月十五出征突厥,凱旋而歸,得一圓餅.太宗大喜,指住個月笑住講:「應將胡餅邀蟾蜍」.之後就同文武百官一齊食,從此,就有中秋節食月餅嘅習俗.另一說係唐明皇遊月宮時,食咗嫦娥款待嘅仙餅後,回宮命人製成.另外有傳說,元末人民反抗統治,月餅裏面夾紙條傳遞通風報信.
不過文獻記載,月餅最早出現響南宋時候,之不過當時月餅同中秋節一啲關係都冇,只不過係一種蒸餅拎來賣咁.月餅真正同中秋節拉上關係喺明代.當時北京城內出現咗一種以果做餡嘅月餅.之後人人響中秋節呢一日自己整月餅,用來自用同送畀親朋戚友,以表達團圓祝賀之意.嗰陣時月餅大小同形狀個個都好唔同,差別好大,製作名堂多兼得意,好似有專供男人食嘅月牙月餅,只限女人食嘅葫蘆月餅,重有特別為後生仔準備嘅「孫悟空」,「兔兒爺」之類嘅月餅等,名目繁多,不一而足.到咗近代,月餅有人手亦用機器幫手整,品種亦日益豐富.
月餅商品[編輯]
而家嘅月餅係商品,款式好多,例如有冰皮月餅,雙蛋黃,金華火腿咁.不過,最正宗都係蓮子茸.喺香港大型餅鋪賣月餅係用月餅咭為主,嚟啲預繳式消費方便工廠統計,預知月餅銷售數量,有利減少死貨.


text:
(t#595972)
1173@970X :
尖沙咀東(麼地道)巴士總站重新編排站位如下:
[/img]
AVD1 :1173@970X :
尖沙咀東(麼地道)巴士總站重新編排站位如下:
[/img]
其實我仲係唔明,
究竟麼地道係唔係真係需要兩個落客位 ?
如果佢肯放返一個落客位出黎,
基本上而家條條線都有自己一個站位,
唔需要同第二條線 share 吧 ~
teddybus :
首先, 就算free返一個落客位, 270A同270S仍然大機會要share站位
所以唔存在free一個落客位就條條線有自己站位唔使同其他線share
而家兩個落客位, 一個係近麼地道入口, 一個係近梳士巴利道入口
以地理環境角度睇, 係而家所有線都用梳士巴利道入口入總站情況下
就算放返近麼地道入口果個落客位, 用果個位的話d 車要埋站上客可能好難拍正個位
而梳士巴利道入口果個又要預比一堆梳士巴利道入站既早繁線
(雖然你可以話搬走佢地去其他地方, 但呢個係後話)
講真近麼地道果個美其名叫落客站, 但正常情況下無條線會用到
而巴士公司寧願丟空個位都唔安排任何線用, 其實都推論到個原因...
當然, 我個人就覺得條973可以改為去到梳士巴利道後唔入巴總
改跟去赤柱方向繞一圈尖東再跟以前條5號咁係麼地道入返巴總
咁佢就可以用上面話近麼地道個落客站位
同時可以順便處理埋條973改入麼地道後得一個方向serve到成個尖東同poly呢個問題添...
AVD1 :事先 270A/270S 根本兩條都係同類路線,
大家都係去北區, 270S 更加係 270A 時段完左先有車,
所以到頭黎 270S 有 o既時候 270A 已經冇車到,
所以未又係得返一條線用個站位 ~
至於 973 個問題,
與其兜路, 倒不如索性拉上去紅磡站做總站一了百了 ~
正在瀏覽這個板面的使用者:沒有註冊會員


text:
和男友多次離離合合,繼續定放棄﹖
Hi:
我男朋友追左我7個月,4月1日開始拍拖,而家4個幾月,但我覺得已經開始出現問題. 我以前成日會太衝動講分手,佢會哄返我,因為我成日發脾氣,會扔佢送俾我嘅戒指,一嬲嘅時候就失控.佢以前喺屋企會陪吓屋企人,但由於佢屋企人俾咗我太大嘅壓迫感,而且唔想男朋友咩都講俾佢媽咪知,所以我同佢反映過,佢都好尊重我.一直以來,我約佢,可能要日日見,佢都有求必應.
但8月開始,佢開始變,係因為有一日我發脾氣之後,過幾日佢就開始變咗,以前返工佢一有時間就會搵我,我無應佢佢會好緊張,但而家佢有時間都唔會覆我,間中先會覆一,兩個message,之後有時睇咗會唔覆.以前喺佢返工前,都會一齊食lunch,但而家佢晚晚做到好夜,可能朝早先放工,所以會瞓好耐,仲有時特登加班,我覺得佢係想避開我.佢寧願留喺屋企陪吓屋企人同休息,都唔想見我.而家就算放工返工,都唔會話我知.好多嘢都變晒.
前幾日,我忍受唔住又講分手,跟住佢話佢都決定咗分手,跟住我不停WhatsApp佢,但佢無覆過,跟住第二晚佢突然話佢為咗我喊,好唔捨得,仲愛我,想復合,但要我先改脾氣,所以我應承咗,復合返.到第二日嘅夜晚,佢又係因為無應過我WhatsApp, 所以我就唔想一齊,覺得好辛苦,跟住我叫佢諗清楚想點,佢就話想分手.
到第三日嘅朝早,我嗰時好有決心放低佢,佢又話佢好唔捨得,叫我唔好走,好愛我,好多回憶,唔想見到我同第二個男仔一齊等等嘅說話,但佢唔想我再講分手同唔信佢,跟住我應承咗會改,但佢話要諗清楚先.跟住到夜晚,佢一返工,又變返唔理我,唔搵我,同之前一樣,應都係應一,兩句.
點解會咁,佢係咪已經唔愛我呢?我應該點做?我其實好想放棄.
Thanks.
Yannes


text:
滿分就冇
BTW同埋我都唔係幾明白點解SBA會拉但左個分
佢成科中文有74.2%
應該算係最top個50個學生黎
同9x/10x比..7x分顯得好撚低..
但實際情況係7x分已經夠5**
btw我都想睇文
但作者唔上傳
佢篇文真係極品,相比YYLAM所謂96分果篇文高出唔止兩個層次
吹到高兩個層次,我勸你都係唔好po出黎,廢事到時失禮
YY唔係話全港最高分果個係佢學生咩
好似係97分喎
應該唔係
佢最高分學生拎97/103
全港最高係103/103
應該都係一個marker 103/103 姐
兩個都103 我就唔係好信
都有機會
我想睇啊
果篇文既內容其實都係平平,同樣都係起初猛讀書,突然對一樣野有興趣,看破紅塵全力投入...
佢贏在扣題同文筆.
文筆方面短時間學唔到架喇,人地係長期浸淫係文學之中,本身駕馭文字既功夫已經好了得.
要作好13年第二題,只得一個字:扣題.每段都滲少少,而且要留意佢由瓶子過渡到火焰既轉變,當中轉變既過程都要順住你事件心態既發展作相應描寫..
呢題大約係呢種方向,專注扣題!
利申:同樣作呢篇,三大中文系
how about q1
第一條係咪己所不欲勿施於人...
呢d記敘抒情類題目,最緊要要記住"轉變"
文章通常係要有起承轉合,轉變個位就係成篇文既精華所在.故事主人翁先要有一個唔係太正確既價值觀,但係活動中慢慢體會,慢慢改變..最後就反思.大致結構要咁樣作.
至於內容,我可以share 一個題材比大家.大陸有個節目叫變形計,內容就係講一個有錢城市既細路,同鄉村窮小孩交換生活七日..大家可以諗下點樣將呢個題材用落篇文到
變形計
點解班大陸佬可以諗到D咁on9既節目名
唔好理人地名,但就個節目來講..係好睇同有意義的
咪又係窮富翁題材
呢d節目最黑人憎,表面上好似好有意義,但根本有錢人玩都係抱住獵奇心態,受幾日苦有咩所謂,當軍訓囉
窮既真正恐怖之處唔係一時三刻冇飯食,而係世世代代都冇翻身機會,永世比人踩住


text:
朱古力你愛嘛?
女孩子十個九個都鐘意食朱古力,我一向鐘意整甜點,所以一定整過朱古力,難唔難整?!好多人話易,溶左佢再雪返佢咪得囉! 但對我黎講,整朱古力係好難好難嘅事,溫度要掌握得好,要將朱古力變成一件藝術品真係唔容易. 今年咁啱情人節同元宵撞期,講到19年先邂逅一次嘅中西情人節,有商場特別將朱古力令人難以抗拒嘅魔力添上浪漫嘅感覺,以「Romance is everything」為題,讓人人都可走入朱古力浪漫甜蜜嘅國度!喺2014年1月13日至2月16日期間舉辦第五屆「情‧尋朱古力」藝術展覽.大家可以睇到一D朱古力製嘅一系列時裝,首飾,真係好鬼靚.上年喺一個活動我睇過世界朱古力藝術家比賽冠軍即席表演,知道當中嘅難度,所以依家工作時間有變,令我未能開始試玩朱古力,我知道要開始朱古力係要擺好夕時間. 除左睇仲有得食,一大堆殿堂級朱古力品牌期限店,但對我黎講吸引不大,我對甜點要求太高喇,但有一間一定要試 ice cream gallery ,行去LCX 就見到,我以前已經食過老闆Aaron嘅雪糕,又好味又有特色,終於有地方開店食到喇,今次朱古力主題梗係要試佢嘅朱古力啦.擺得幾星期,希望有時間食多次^.


text:
發表人 Martin LO 發表於 2009-03-02, 01:35
就噤睇個成就o既條件, 好似"Storied Reputation" 會易o的, 不過實際上, "Legendary Champion" 係易o的o既, 而且仲可以同時解埋"World Champion", "Arcade Rat" 同埋"Save Your Quarters" 哩三個成就, 以下係我o既做法.
1) 打arcade mode, setting 係hardest, 1 round, 99秒, REQ off.
2)用你最熟o既角色 (我建議大家用"ZANGIEF", 因為只要用一招Double Lariat "LP+MP+HP"就好易拎perfect) 打爆機, 中途只要有2 次perfect, 4 次ultra combo finish, 無輸過就ok. 睇落好似好難, 不過只要REQ 係off o既, 你一唔夠打或者ultra 打唔中, 就用2p 制挑機, KO 2p 之後你又可以繼續返o個一關, 所以其實係無限機會. 結果我用o左唔駛半個鐘左右就解到Legendary Champion哩個成就, easy!
至於要解Storied Reputation 我就建議各位用以下o既方法.
1) 打arcade mode, setting 係medium, 1 round, 30秒, REQ off
2) 用你最熟o既角色一路打到去Seth, 之後特登打輸, 再換其他角色上場, 只要用晒25 個角色打贏Seth 就得, 無限continue, 無其他限制. 打o既過程入面, 有時要用o的唔熟o既角色都幾難打得贏Seth, 不過我o既經驗係只要最普通o既方法, 一開始跳過去踢頭再落地掃腳, 踢低o左佢之後就用focus attack, 等佢一起身又o訓返低, 連續用focus attack 打佢5 次左右都已經差唔多夠鐘. 如果不幸俾佢甩到身打返轉頭, 一有機會就用ultra combo 打返佢, 通常30 秒內都打佢唔死, 不過好大機會條命長過佢, 而且無限機會, 又只要每個角色贏到佢1 round 就得, 所以其實唔難, 只係花時間.


text:
援助計劃成效低 鼓勵就業大隻講
乜嘢係成功秘訣?答案好簡單,只要認真做嘢,一定事半功倍,相反,如果求求其其,唔嗲唔吊,只會事倍功半.好似社會福利署咁吖,鼓勵綜援受助人自力更生,有頭威冇尾陣,卒之搞到唔湯唔水.
係咁嘅,社署去年初委託非政府機構推行為期廿七個月嘅「自力更生綜合就業援助計劃」,為受助人提供一站式就業支援.本來呢,鼓勵受助人自力更生脫離綜援網,無疑係一件好事,弊在當局做啲唔做啲,未能向參與計劃人士提供就業輔導,加上工作錯配情況普遍,受助人好難搵到啱自己嘅工作,令成效大打折扣.
嗱,截至去年十一月底,新申請並需參加計劃嘅個案共有一萬一千七百幾宗,結果成功就業嘅只得三千四百幾人,成功率不足三成,遠低於過往五年推出嘅其他計劃.唔少個案「呢頭轉出去,嗰頭又轉番入嚟」,最終能夠脫離綜援網嘅只得八百幾人,純粹得啖笑.
開講有話,授人以魚不如授人以漁.就業支援如果淨係提供職位,然後就關人個關,效果梗係大打折扣喇.好簡單,如果受助人以前一直從事餐飲業做開廚師嘅,家陣介紹佢去做保安,最低限度都要為佢提供基本輔導,畀佢了解少少物業管理知識啩.可惜吖.有關機構同受助人見面好似公立醫院輪街症咁,每次得半粒鐘,只能做職業配對,根本冇可能提供職業輔導.喺咁嘅情況下就業,難以適應不特止,分分鐘第一日返工就撞大板,點可能做得耐吖.
正所謂,送佛送到西,助人助到底,鼓勵綜援受助人自力更生,唔等於政府翹埋雙手乜都唔做.雖然話,部分申請人對工作可能比較揀擇,要求較多,但如果當局畀多啲心機,投放多啲資源,尤其喺職業輔導方面做多啲工夫,又何至於搞到唔湯唔水,成效不彰吖.
話時話,社署曾經針對唔同類型嘅綜援受助人,推行多個協助就業計劃,可惜成功率年年下跌,呢次整合各項計劃推出「自力更生綜合就業援助計劃」,係威係勢,點知成功率仲低過以前,證明有關計劃冇對症下藥,根本止唔到咳.
講到底,社會福利資源彌足珍貴,應該用嚟幫助最有需要嘅人,當局應該檢討吓問題到底出喺邊,諗辦法創造條件,鼓勵有能力嘅受助人自食其力.老實講吖,有手有腳,身壯力健嘅人唔肯搵嘢做,梗係有問題嘅,當局必須確保綜援用得其所,唔好浪費納稅人嘅金錢吖,叮!


text:
新葡京京華---38F之驚喜
話說尋日朝早俾個大陸客激到我跳起
(咀藐藐話自己晌Canada返嚟扮哂野好撚想打佢一鑊個隻樣)
於是一怒之下決定過大海去京華試嚇
諗住一醉解千愁
八點半上到去新葡京九樓
知客帶上十樓一間K房度
我話冇套票冇相熟媽咪
個場因為新
啲野都好幹淨
冇乜煙味
間房坐到七八個人度
冇力力達兄提及嘅鋼管(應該因為我間房細)
啲K歌都叫ok新
隔一陣有個似知客多過似媽咪嘅入咗嚟
話自己叫大眼妹
佢個樣都相當後生
問佢係咪細媽佢又唔係好知我噏乜
Anyway先tip佢跟住叫佢先check有冇房
(又要多謝力力達兄提點話好多時要等房 )
我同佢講冇房我就轉場
佢走出去一陣返嚟話有幾間清潔中
我先叫佢帶啲女嚟睇睇
第一round有八個六個係model
都又兩三個食得落
但係我既然第一次落嚟梗係要睇多幾轉先
緊住都有五六round
有時兩個有時四個
一共睇咗二十個倒
質素坦白講都好一般
未至於係怪獸但唔標青
Model著黑色喱士或者bra top
普通著奶白色bra top
有一千零一個香港妹著粉紅色旗袍
個香港妹ok但係冇乜特別
結果揀咗個model
個樣幾cute
有丁咁多似蒼井空
但係唔算高
我心諗嘩你憑乜野做model
結果上到房終於明白
因為趕住返香港交人
所以完全冇坐佢就叫佢攞衫上房
埋單$580
(Walk in茶舞價包兩杯飲品果盤
一個鐘頭睇女兩個鐘頭撲野)
臨走我問係咪有啲鬼妹dancer
好似力力達兄所講
媽咪話係喺樓下九樓bar嗰邊跳舞
但係要短敘好Q貴要$11,000
我話挑佢地個西鑲金咩
媽咪笑嚇
大家心照啦
啲女係自己上房先
唔怕俾其他酒店客人晌lift見到你攬住條著住雨褸嘅靚女
因為我之前住過新葡京所以已經知啲房點嘅樣
但係上到去都要叫一聲正
真正proper酒店房
間房有兩張床
每張都係雙人床咁大
啲床係軟嘅
枕頭係軟熟嘅
感覺好高檔
一除衫
頂你個肺
有冇咁大呀你老味
條女我諗至少有38F
晌樓下因為有啲趕所以冇驗明正身
女女又著住件娃娃裝
所以唔覺佢對奶有咁Q勁
我咁大個仔都未見過真嘅咁Q大波
Feel上去冇水袋feel應該係真野
嘩真係廟細燈籠超超大
個廁所好大
沖涼浴缸馬桶分開哂好多空間
沖完涼我瞓上張床
佢瞓上嚟
跟住好似唔知點開始做起
咁我地攬嚇攬嚇咁
嘩佢對野真係好好攬
跟住佢開始瀨嚇lin
錫嚇我個身
跟住佢竟然想上套
我以為佢想開始吹
但係佢原來想開始造
嘩頂乜差服務都冇
但係佢又冇俾個想快啲KO你跟住走嗰隻feel
咁好啦我夠硬
咁就女上開始造
佢到幾緊水頭算足
見佢對奶拋嚇拋嚇都幾過癮
跟住佢好似有啲feel
叫我晌上面
我從來唔鐘意晌上面因為我個肥肚檻
但係我都掉咗位
呢個時候間房兩張床就完全發揮佢嘅作用
準確啲係兩張床中間條罅
我可以四十五度角咁斜斜企晌床邊
好似做掌上壓咁個位啱啱好
做做嚇條女終於叫咗出嚟
典床典蓆咁
佢唔似扮野
因為我地完咗之後
佢就要走入廁所屙尿
應該係高潮完之後嘅表現
做完之後傾咗一陣
發覺嗰晚冇乜女除咗我遲咗啲上去之外
女女話呢排大陸好似批簽證有新措施
搞到啲女耐咗先返到嚟
同埋公司對佢地都幾好
同女女化妝set頭唔會要收錢
又有飯提供
埋單$1,500(model貴三百)+tips
結論係京華都算係ok嘅地方
尤其是去四大場去到悶嘅師兄
而最大賣點一定係間房
所以情況許可記住要過夜
港幣呀,玩得過
太大波一手摣唔曬,蝕本!
good report~!
即係全程包哂mop$1500搞掂??


text:
紅軍讓波係咁仙!
2014/02/08文:科娜
撞正剋星 S S被廢武功
新正頭好多玄學家都會講吓馬年運程,科娜今年犯太歲,受多粒凶星影響,但我就唔係咁在意,反而身為利物浦粉絲,我就特別驚阿仙奴呢粒「剋星」.紅軍今晚喺主場迎戰兵工廠,無論喺兵源,對賽成績都不及對手,相信阿仙奴又會再一次剋死利物浦,雖然我係利迷都唔會盲撐,以搏采角度都係揀阿仙奴讓球客勝最穩陣﹗
(now 621周六晚8時45分直播)
阿仙奴MK防線硬淨
目前利物浦陣中嘅5名傷兵全屬正選主力,佢哋缺陣肯定嚴重削弱競爭力,球會喺1月轉會窗又買唔到人,兵源調動捉襟見肘.當然,以現有陣容對住弱旅都仲夠砌,但一對住爭標勁旅如阿仙奴,車路士等,就立刻現形,阿仙奴雖然亦係傷兵滿營,但陣容深度點都唔會差得過紅軍,賽前領隊雲格更表示韋舒亞同阿迪達可以復出,連埋近態勇銳嘅阿歷士張伯倫,奧斯爾等,黃金中場重組成功,試問紅軍條老弱中場點頂先?
雖然話蘇亞雷斯同史杜列治呢對S S組合喺前線好煞食,但阿仙奴後防都有梅迪薩卡同哥斯尼呢對「MK」組合足以鎮住S S,首循環對紅軍就係靠佢兩個封死S S,如今仗S S又被廢武功,紅軍根本就冇勝算.
近12次交手僅1勝
兵源都係其次,正所謂世間萬物相生相剋,相信好多利迷見到唔同對手都會有唔同嘅心態,對死敵曼聯?唔驚.兩大豪門車路士同曼城?都唔係好驚.咁對住阿仙奴呢?答案係超驚﹗因為阿仙奴完全剋住咗紅軍,格食格呢家嘢真係唔到你唔信邪,兩軍近12次交手紅軍只係贏得1場咁大把,強如08至09球季嘅紅軍兩戰兵工廠都贏唔到,次循環嗰場經典嘅4比4大戰,「前槍手」艾沙維食出「大四喜」一幕相信大家都仲記得.
再講番近期對碰,今季英超首循環紅軍作客酋長球場,當時紅軍士氣正盛,S S更係弗到漏,點知都要淨吞兩蛋,所以話利迷又點會唔驚阿仙奴先?撞正剋星,科娜決定喺感情之中作出理智選擇,捧受讓嘅阿仙奴.


text:
引用:
我上年都有過同樣既事情
......雖然咁寫出黎好似黎遲左既日記咁,不過都勾起左我既情緒,就比我寫黎發洩下啦
果位老師做過我地既班主任,亦做過我地DT堂既老師
唔知有無GAF板友知啦,我講緊既係屯天既楊老師....
佢其實以香港既基準黎講都唔算得老
應該話好彩定唔好彩呢?老師得病既消息,我地係知道左一年,呢一年入面,我地雖然只係回效探望左佢兩次,但係我地用左三個月時間去共同精製一部1:60既Z Gundam,同埋一張木工製出黎既小孩椅子比老師
點解送高達?因為老師係模型學會既導師,我地成班都入過模型學會
我地去探佢果時,都仲見到佢幾好笑容,好似好輕鬆咁
但係過左無耐,就有師兄同我地講,老師走左啦
楊老師當年做我地班主任既時候,就已經係一個典型既漢子....做事開明,嚴厲而不苟且,而且低調
直到佢走左,我地先知道原來老師已經入左院幾日,去左
佢直到最後,都選擇左自己一個人去承受痛苦,比佢最輕鬆果一面比大家睇
佢直到最後,都保持著佢果種我覺得非常之男子漢既作風
回首一望,有少少後悔點解當年讀書果時唔覺楊sir咁man
大家如果中學生涯過得唔差既,好得閒就返去母校見見老師們,多謝下佢地啦
唔係話想講咩世事難料之類,但係大家最少都可以回首一望,諗下其實以前教過自己既老師們係有幾厲害同值得敬重


text:
上回講到我「讀大學」既悲慘經歷.
諗返轉頭,當初爭成廿萬card數有個好處,就係畢左業即刻迫自己去搵工,要儲齊三個月糧單去辛苦私人貸款,先還左成30厘既卡數佢.私人貸款一般都係6-7厘,最長可以分5年還.不過得朋友介紹,我去左xx銀行既最大月薪倍數私人貸款,仲可以分7年還! Wao,因為我爭成廿萬,第一份工做返電腦根本冇可能借到咁多.所以我走去百老x做sales,有autopay出糧之餘只要肯博一個月可賺成近兩萬蚊.
諗返轉頭,當初爭成廿萬card數有個好處,就係畢左業即刻迫自己去搵工,要儲齊三個月糧單去辛苦私人貸款,先還左成30厘既卡數佢.私人貸款一般都係6-7厘,最長可以分5年還.不過得朋友介紹,我去左xx銀行既最大月薪倍數私人貸款,仲可以分7年還! Wao,因為我爭成廿萬,第一份工做返電腦根本冇可能借到咁多.所以我走去百老x做sales,有autopay出糧之餘只要肯博一個月可賺成近兩萬蚊.我搵兩萬蚊,加上本身未係出現借過錢,銀行借盡月薪十倍可以cap到近廿萬,搞左成半年,終於「撲到水」平左條卡數,唔使個個月白供五千冇還本.而家每個月都係四千幾,不過供七年可以還哂! 雖然要七年,不過我有錢可以比些少penalty提早全清.整理好卡數,真係放下心頭大石!
有副學士學位唔難搵工,不過比你搵到既都係「陰工」.一係就工時長,一係就極厭惡.有一日,小學同學無啦啦打比我話:「伯拾后! 係我呀! 呢排攪咩呀!」我當然知道小學同學無啦啦打黎,通常都係約你傾「生意大計」,唔係傳銷就係保險.Ok還掂有時間,我出左去做野成半年,知道識多個人開多條路,後生仔唔好咁怕醜,「醜」寧願係後生個陣做.出到去,AIA卡片一張,問我儲唔儲錢?
我同佢講,錢我真係好想儲,不過我爭銀行成廿萬,我諗我個case係由負數儲起.我一招就ko左佢,心諗:「sell我伯拾后!? 冇咁易」.未幾,佢有個肥佬老細坐埋黎,問我做咩唔讀書? 呢野我真係比佢打窒左,最難推卻既sales就係咩都唔sell你既sales.肥佬只係同我講下我唔讀書有咩問題,又問我有咩方法攪掂條數佢.佢真係hit中我,其實對我而言,講咩都無謂,清左條私人貸款「贖番身」最緊要.佢老細叫Vincent,個頭jel得勁「行」,總之就係賭神頭啦!
賭神話佢想請個靚仔賣雜險,咩係「雜險」呢? 原本保險有兩類,一係就有儲蓄成份即係阿媽幫我供落供教育基金咁,供幾年或十幾年既叫人壽.另一類有車保,旅遊保,家居保呢d「比一次清一次」既,大致歸為雜保(雜險).我初時都係明到呢個地步,到我開始跟肥佬搵食,先真正明「咩保打咩保」!下集我開始startup我的事業了,務必留意!
待績


text:
萬里長城
萬里長城(英文:Great Wall/The Great Wall of China)喺現代意義上係指中國嘅明長城,由東面鴨綠江嘅虎山長城,到西面嘉峪關,全長7,300幾公里,總共有36,500華里,所以叫做萬里長城,亦有人叫佢做中國長城.長城平均高6-7米,闊4-5米,係起喺中國古代嘅浩大軍事防禦工程.亦係世界上僅有嘅幾個巨型結構[1][2].
中國嘅萬里長城係人類文明史上最偉大嘅建築工程,佢係2000幾年前春秋戰國時期開始起,秦朝統一中國之後起好萬里長城.漢,明兩代又曾經大規模咁修築過.
由渤海嘅山海關伸展到甘肅省嘅嘉峪關,全長6700公里.長城平均高7.8米,平均底部闊6.5米,頂部闊5.8米.佢每隔100米就整一座長方形石台作瞭望之用.
萬里長城曾經俾人認為係太空人登陸月球嗰陣可以一眼望到嘅地球上建築物,但亦有人認為係冇可能.
材料同起法[編輯]
春秋戰國時代到明末,長城起咗兩千幾年.由於各個時代嘅生產力,技術水準唔同,亦由於各個政權所面臨嘅軍事形勢都唔同,歷代修建嘅長城喺構造,建築方法同埋形制方面都有唔同;而由於各地方嘅地理條件嘅差異,即使同一時代修築嘅長城面貌都有唔同嘅地方.
就唔同歷史時期同築城技術嘅發展嚟講,北魏之前各朝修築嘅長城,主要係版築夯土,北魏時期出現咗磚石結構嘅長城,明代長城就廣泛運用石砌法,磚砌法同埋磚石混砌法.
就長城沿線各地嘅地理條件嘅唔同嚟講,建造長城所需嘅材料都按「因地制宜」嘅原則就地取材解決.喺山地,就開山取石壘牆;喺黃土地帶,就取土夯築;喺沙漠,就用蘆葦或者柳條,加以層層鋪沙修築.另外,砌牆所用嘅磚,瓦,石灰同埋木料等等,除咗就地設窯燒製或者砍伐之外,官府重設有專門部門供應.
長城體系主要由關隘,城牆同樓臺,烽火台三個部分組成,此外重包括其他附屬設施.城牆同樓臺又可以分為城門,城樓同城牆三部份.
喺出入長城嘅咽喉要道上一般都設有關隘駐守住.關隘一般起喺狹窄嘅通道上面,好似兩座山之間最窄嘅地方,山水之間嘅狹長走廊,同埋溪流,河谷嘅相交處.由於關隘喺軍事上嘅重要意義,呢處嘅長城有更堅固,完善嘅防禦體系.關隘一般由關口嘅方形或多邊形城牆,城門,城門樓,瓮城組成.有啲重有羅城同埋護城河.
- 城門:城門係進出關口嘅通道.元朝以前多數用木過梁,後尾改用磚或者石塊砌成拱券形嘅門洞,叫做「券門」.門洞入便裝有巨大嘅包鐵木門,門外就用巨釘嵌鑲,門內側裝有門閂同埋鎖環,有啲重裝有機關.
- 城樓:城門上面起咗城樓,係重要嘅觀察所,指揮所同埋戰鬥據點.城樓係三層以下嘅木結構或者磚木結構建築.
- 烽火台:長城體系設有好多烽火台作為情報傳遞系統.根據歷史文獻,出土漢簡同埋實地考察可知,烽火台嘅數量有好多而且一直延伸到長城以外好遠嘅地方.按烽火台嘅位置同埋功能,可以分為四組:設喺大漠深處嘅烽火台係發出警訊嘅最前線,沿長城兩側設置嘅烽火台向沿線傳遞情報,由長城通往京師嘅系列烽火台同王朝中央聯繫,重有一組烽火台同長城所在地附近嘅地方政府同埋駐軍聯繫.按明朝嘅制度,舉一煙鳴一炮即係解來敵有100人左右;舉二煙鳴二炮係解來敵有500人左右;1000人以上就舉三煙鳴三炮.
- 其他附屬設施:長城體系除咗作為情報傳遞系統嘅烽燧以外,重建立咗以城障等設施構成嘅縱深防禦配置.秦漢時各種設施得到完善,而且喺長城內外設置咗屯戍城作為屯駐重兵之所,而且向縱深發展,形成網絡.喺城牆,城堡嘅外側,重有專登設置嘅障礙物,好似僵落,虎落等等.秦朝喺河套長城一帶,廣植榆樹去阻擋匈奴騎兵,人稱榆關.北齊嗰時喺長城入便側設戍,險要之處置州鎮,築扎軍隊,形成前沿嘅線狀佈防.
參考[編輯]


text:
過完個肥年,相信又係大家唔敢企上個磅嘅時候喇,唔敢企還唔敢企,但係都係時候開操喇,我仲大鑊啦,等我分享一下過年後嘅修身小貼士,大家一齊努力啦!
1)循序漸進
停咗一陣子運動,好多肌肉,肌力,耐力都會流失,唔好諗住一步登天去返節日前嘅level,比幾日時間去適應返先.
2)要食飯
節食減肥係我成日叫人唔好做,但成日都有人做嘅一個嘅環節.
簡單講句,唔食飯係比唔到能量你做運動同消脂嘅,同埋你節食減嘅係肌肉唔係脂肪,同埋係你節食之前你問下自己你可以唔食嘢到幾時,識得食就唔駛節食啦,that's all
3)要飲水
有人上網睇到有啲運動員話減磅唔飲水,大佬呀!人地係為咗過磅輕啲先唔飲水咋.
飲水都係運動過程中重要嘅一環,運動時適當補充水分可以幫助身體訊息嘅傳遞,唔會吽吓吽吓咁.
你做完運動唔飲水,無錯係輕咗,但係果個只係你流失咗體內水分嘅重量,而唔係脂肪呢.
4)要休息
有人由平時無做開運動變到連續十幾廿日係咁跑步做gym,無錯真係好多方面都improve咗,但係肌肉嘅修復同體能嘅進步都要有足夠嘅休息先可以有更高層次嘅提升呢.
5)揾人陪
揾個partner一齊做運動係一個好好嘅推動力,另外當然係選擇返自己有興趣嘅運動啦.
好喇講住咁多先,大家一齊嚟開操喇!
想知更多體適能資訊可到我的Facebook Page “高級私人教練 Jerry Liu”,多謝支持!!


text:
漢堡狂o趙哈化柏林
2014/02/08文:阿占
唔想做降班罪人
今日小弟同大家玩個冇獎問答遊戲,究竟邊隊係德甲史上唯一一支未降過班嘅球隊?正路梗係會答拜仁慕尼黑或者多蒙特啦,但原來真正咁威水嘅係漢堡喎!一直喺最高級別聯賽打拚嘅漢堡,梗係唔想今年「破紀錄」啦,佢哋今晚會喺主場對哈化柏林,雖然近況唔掂,不過教練雲馬維克賽前講明為咗保住球會塊金漆招牌,嚟緊場場波都要當決賽咁踢!唔使審戰意肯定爆晒燈,今場一於博漢堡主場反彈,開主win!
(有線61,64,201及203周日凌晨1:30直播)
唯一未降過班球隊
漢堡歇冬後連輸兩場,每場輸0:3,啃咗6隻蛋滯到嘔,依家已經跌到落聯賽榜尾二!好彩睇分數佢哋距離護級區仲只係差1分,甚至同第13位嘅史特加都只係相差3分,形勢絕對唔係想像中咁惡劣.何況「凱撒大帝」碧根鮑華都開口撐,話德國球壇一定唔可以畀漢堡降落乙組咁話.小弟雖然唔知「大帝」有乜法寶,但就可以想像得到,若果漢堡真係降班,所造成嘅震撼將會幾咁大!班球員唔想做歷史罪人,梗係要盡快振作啦!
其實作客嘅哈化柏林都係麻麻地,冬休返嚟之後咪又係兩連敗!加上盛傳佢哋個主力前鋒阿祖安拉莫斯下季會過檔多蒙特,對軍心或多或少會造成一定影響.雖然後防約翰布魯克斯剛啱復操無耐未夠態,但消息話佢今場應該重未出得.喺一堆問題困擾之下,又要作客,況且漢堡為自救亦戰意旺盛,呢支首都球隊再輸多場都唔出奇喎!
頂占筍盤:漢堡(主勝)


text:
发布时间:2013-10-09阅读:71
导读:由之寰由成超由之寰由洋由成超由翔由之寰由成超由智峰由成超由成超由之寰由天骄由韩由可举由宗洋由梓辰由昊龙由正轩由可举由可举由浩呈由潇予由亦豪由品良由海由成阳由盛阳由丽由霄笙由志光由春会由耀觉由耀权由田由岑由慧颖由臻立由翠梅由淑兰由光健由甲由晁
由之寰 由成超 由之寰 由洋 由成超 由翔 由之寰 由成超 由智峰 由成超 由成超 由之寰 由天骄 由韩 由可举 由宗洋 由梓辰 由昊龙 由正轩 由可举 由可举 由浩呈 由潇予 由亦豪 由品良 由海 由成阳 由盛阳 由丽 由霄笙 由志光 由春会 由耀觉 由耀权 由田 由岑 由慧颖 由臻立 由翠梅 由淑兰 由光健 由甲 由晁 由紫凝 由至瑶 由斯瑶 由晨龙 由得艳 由墨 由紫凝 由凤婷
由姓起名,由姓宝宝取名大全:由相淏 由相淏 由春春 由栋 由康 由逆龙 由水寒 由易水 由逆水 由若琳 由若龙 由逆鳞 由易山 由易龙 由愿 由成智 由英博 由英哲 由猛 由一鸣 由海涛 由文彬 由栋 由朋 由中霞 由喜文 由春梅 由湘宁 由凤萍 由远清 由佳 由佳 由其娟 由静 由鹤森 由思扬 由思杨 由思扬 由静伟 由丽坤 由海霞 由玖正 由玖川 由久川 由媛媛 由莉雅 由振宇 由金阳 由菲儿 由可儿 由方法 由易 由庆晓 由易山 由易磊 由均易 由镇天 由镇 由镇国 由镇荣 由镇华 由镇蓉 由镇嵘 由镇荣 由金锟
由姓起名,由姓宝宝取名大全:由庆甲 由镁 由丽芬 由维东 由聪玲 由亚丽 由亚丽 由嘉 由嘉 由易 由理元 由凤婷 由潇雨 由文莲 由建鲁 由潇语 由燕凌 由燕凌 由潇钰 由燕凌 由源 由旭丹 由艳娥 由默然 由羡理 由佳誉 由理媛 由理嘉 由理 由基颖 由瑜颖 由亦英 由玉颖 由吉英 由熠颖 由立颖 由继颖 由颖慧 由颖辉 由玉颖 由愈颖 由仪颖 由丽娟 由美慧 由美琪 由佳慧 由佳楠 由安慧 由镇邦 由镇荣 由若初 由成坤 由颖莉 由杰 由岑 由明菊 由易璇 由易璇 由欣禾 由昕禾 由星林 由镇南 由应平 由镇荣 由中穗
由姓起名,由姓宝宝取名大全:由易 由易山 由易峰 由易峰 由易来 由易昌 由易同 由易天 由易畅 由易申 由易峰 由易宏 由易永 由易萌 由易朋 由易鹏 由易彭 由易芃 由易平 由少艳 由肃镶 由春丽 由作珍 由春丽 由雯文 由伟丽 由凤娇 由力芹 由迪 由志光 由志光 由建平 由建华 由俊达 由里 由李 由嘉威 由思晟 由思远 由思晨 由思陈 由思一 由三 由思陈 由思远 由政晟 由士杰 由业观 由极 由学学
上一篇: 颜姓起名,颜姓宝宝取名大全
下一篇: 鄢姓起名,鄢姓宝宝取名大全


text:
- 08 五 2013
- BY 小龍
5月7號既限時免費下載啲Game實在係太過...難以接受,所以小記就無謂污染大家既Taste,唔推介俾各位,不過5月8既限時下載啲Game又真係幾正,懶鬼既我都唔可以唔推介俾各位喇!想知有乜正Game而家就拉落去睇啦!
《Sir Benfro’s Brilliant Balloon》
遊戲類型:RPG
呢隻Game 唔少媒體都介紹過,玩法好簡單就係控制隻主角避開所有既陷阱,然後過關就可以喇!不過由於一關難過個一關既關係,所以都幾考各位既反應同埋操控技巧,再加上限時免費下載既關係,大家又點可以錯過呀!
《Bladeslinger Ep.1》
遊戲類型:ACT
西部牛仔加上怪物,仲有射擊加上動作,同埋全3D畫面,都算係唔錯既作品,而故事既主角威廉 返到故鄉發現佢土生土長既地方突然出現一批又一批既怪物,為咗保護呢個出生地,佢誓要消威所有害人既怪物,大家又會唔會幫佢手呢?小記已經率先Download咗,今晚就去除魔衛道!
《Death Knight》
遊戲類型ACT
本作係一隻休閒小品,設有多種武器俾玩家拎去消滅怪物,而且有唔少關數俾各位挑戰,沿途會有好多唔同種類既怪物,所要技巧加上特別武器去消滅佢地,雖然畫面唔係幾靚,但係勝在簡單易玩,無聊消閒都唔錯既!但如果可以加入更多功能同玩法就真係very good喇!不過而家唔駛錢下載,都唔要求得咁多喇!
PS:「本遊戲介紹時為限時免費,請您下載前留意價格.」


text:
丹頂鶴
丹頂鶴(Grus japonensis)係一種高大而儀態優雅嘅白色鶴.又叫做仙鶴,白鶴(其實白鶴係另一種鶴屬嘅鳥類),鴜鷜,中國古籍文獻畀丹頂鶴好多名,例如《爾雅翼》叫仙禽,《本草綱目》胎禽.丹頂鶴係鶴類中嘅一種,因頭頂有紅肉冠而得名.佢係東亞地區所特有嘅鳥種,因體態優雅,顏色分明,響呢一地區嘅文化中具有吉祥,忠貞,長壽嘅寓意.
外形特徵[編輯]
丹頂鶴具備鶴科嘅特徵,即三長 —— 嘴長,頸長,腳長.成鳥除頸部同飛羽後端為黑色外,全身白色,頭頂皮膚冇毛,呈鮮紅色.傳說中嘅劇毒鶴頂紅(都有成鶴頂血)正係呢處,但純屬謠傳,鶴血係冇毒嘅,古人所說嘅「鶴頂紅」其實係砒霜,即唔純嘅三氧化二砷,鶴頂紅係古時候對砒霜隱晦嘅講法.丹頂鶴嘅尾脂腺被粉(冉羽).鳥仔身體嘅羽毛啡黃色,個嘴黃色.亞成體羽色黯淡,兩歲後頭頂冇毛區紅色越發鮮艷.頭嘅紅白嘅配色同日本國旗相同.
分佈[編輯]
丹頂鶴繁殖地係中國嘅三江平原嘅松嫩平原,前蘇聯嘅遠東同日本等地.中國東南沿海各地以及長江下游,朝鮮海灣,日本等地過冬.
歷史上丹頂鶴嘅分佈區比現在要大得多,過冬地重加南,可至福建,臺灣,海南等地.由於呢種鳥喺文化種嘅特殊地位,地方誌書中一直有著詳細嘅記載,為研究佢嘅古代分佈提供咗翔實嘅資料.
習性[編輯]
丹頂鶴每年要喺繁殖地同越冬地之間進行遷徙,只有喺號本北海道係當地嘅留鳥,唔進行遷徙,呢可能同冬季當地人有組織嘅投喂嘢畀佢食,食物來源充足有關.
丹頂鶴嘅棲息地係沼澤同沼澤化嘅草甸,食物主要係淺水嘅魚蝦,軟體動物同某啲植物根莖,以季節唔同而有所變化.
丹頂鶴成鳥每年換羽兩次,春季換成夏羽,秋季換成冬羽,屬於完全換羽,會暫時失去飛行能力.
丹頂鶴嘅鳴聲非常嘹亮,作為明確領地嘅信號,都係發情期交流嘅重要方式.
丹頂鶴屬於單配製鳥,若冇特殊情況可維持一生.每年嘅繁殖期從3月開始,持續6個月,到9月完.佢哋喺淺水處或有水濕地上營巢,巢材多係蘆葦等禾本科植物.丹頂鶴每年產一竇蛋,生蛋一般 2 到 4 隻.孵蛋由公乸輪流嚟,孵化期 31 到 32 日.雛鳥屬早成雛.
分類[編輯]
用過嘅名:
- Ardea(Grus) japonensis P.L.S. Müller, 1776
- Grus japponensis Gmelin, 1778
- Antigone montignesia Bonaparte, 1854
- Megalornis japonensis Wilder&Hubbard, 1938
有人認為北海道嘅丹頂鶴種群係叫聲同遷徙上同大陸種群有差異,可劃分為兩個亞種,但基因分析表明二者冇「有顯著形」嘅差異,因此呢種說法至今冇得到認同.
研究史[編輯]
丹頂鶴由於體形大,顏色分明,好容易認.我哋對丹頂鶴嘅知識好早就有積累咗一定經驗.中國嘅地方誌書對佢哋有連續嘅記錄,丹頂鶴好早就俾人養,唐宋年間尤為盛行.現在有好多地方都有養嘅丹頂鶴嚟觀賞.
1980年代後,對丹頂鶴嘅專項研究展開,至今已對其分佈,繁殖地同越冬地嘅生態同行為,遷徙呢啲都掌握嘅一定嘅信息.目前丹頂鶴嘅人工繁殖同人工授精技術亦成熟.1990年代以後,根據繫放研究同人造衛星跟蹤技術,丹頂鶴嘅遷徙路線已經明確.
文化上嘅意義[編輯]
東亞地區嘅居民,用丹頂鶴象徵幸福,吉祥,長壽同忠貞.各國嘅文學同美術作品中成日有出現,殷商時代嘅墓葬中,就有鶴嘅形象喺雕塑度出現.春秋戰國時期嘅青銅器鐘,鶴體造型嘅禮器就已出現.道教中丹頂鶴飄逸嘅形象已成為長壽,成仙嘅象徵.
目前,中國國家林業局已將丹頂鶴作為國鳥唯一候選者,上報國務院.
保護狀況[編輯]
丹頂鶴係大型涉禽,喺濕地環境中屬於食物鏈嘅上層,係濕地生物多樣性嘅關鍵種.號本北海道嘅阿依努人將生活響釧路濕地嘅丹頂鶴稱為「濕地之神」.目前佢哋面臨嘅威脅主要有:
棲息地嘅破壞:響中國東北同遠東地區人類活動對濕地嘅破壞喺1960年代以後急劇加重,對濕地嘅圍墾唔僅侵佔咗原有嘅棲息地,還使原本連通嘅水系阻斷,再加上近啲年遠東地區氣候乾旱化趨勢明顯,水域面積縮細嚴重.人嘅活動引入嘅污染都威脅著丹頂鶴嘅生存,呢外如燒地等開墾方法,對丹頂鶴嘅巢材同掩蔽處毀壞嚴重,致使其分佈更為狹窄.
偷獵:由於自古東亞地區對丹頂鶴就有著對其羽毛同器官嘅需求,獵殺就難以避免.雖然近啲年隨著保護法規嘅建立,直接嘅獵殺好少發生,但係投毒用來獵捕其他水禽嘅方法,已成為丹頂鶴嘅重要死因. 目前,丹頂鶴係中國國家一級保護動物,國際自然保護聯盟(IUCN)嘅紅皮書中係瀕危物種,瀕危物種國際貿易公約(CITES)中列入附錄一.


text:
記得我第一次去睇樓,大約係2007年12月.我雖然係銀行係負責做按揭,對於銀行點先會批一個客人個按揭,可以話非常熟識,但當時我對睇樓同買樓可以話一無所知,可以話係新手一名.
叫我去買樓及睇樓係我銀行入面一個客人,佢係一個普通C9一名,叫蔡太.蔡太係我工作個間銀行買股票,所以我就認識左佢.同佢傾計中,知道佢成日買股票都輸,因為佢成日亂買牛熊証,細價垃圾股,所以輸得好慘.但係佢好似一D都唔肉赤.同佢熟左,知道佢原來一個人持有6個單位﹐重成日教D FD買樓收租,就係呢個C9,令我開始接觸樓市,所以話不要低估你身邊的每一個人,她有可能係令你致富的伯樂!有日同蔡太傾計,佢又叫我買樓.
蔡太=蔡, 黃金體驗進行曲=黃
蔡: 黃生,你真係要快D買樓,個股市升左禁多,樓市相對落後,你而家買入重有水位,你而家唔用都可以租出去,你自己唔洗供樓,第時結婚時又可以用得!
黃: 買左會唔會好難租出?租唔出我未必夠錢供樓!
蔡: 放心啦,租客我手頭上都有幾個客想租.我個agent有幾個盤幾好,你不如同我去睇下啦!
其實我係2007年頭,都試過抽居屋,諗住第時同女朋友結婚用,但係單身人士基本上好難抽到,最後當然抽唔到.講真,諗住買居屋都係因為貪佢夠平,唔夠錢比私樓首期,而家係股票市場賺左D錢,買私樓上車盤都夠比2成首期,去睇下樓都冇所謂,反正唔一定要買.
黃: 好呀,去睇下當學下野!!
於是,星期六下午放工,蔡太就約左個agent同我一齊去睇樓.個agent係D細行agent.
當日佢地同左我去公司附近係旺角附近的一個單幢樓,大約26,27年樓,單位A大約4百幾呎,一房,間屋D裝修都還可以,個agent話油下油,買少少傢俬就可以租出去.單位A開價大約180萬.
跟住我地又去左睇另一個單位B,都係大約4百幾呎,今次呢個單位就2房,但係D裝修就好殘,應該十幾年冇裝修過,買左應該要打執.個agent重教我點樣執好佢,點做化妝樓,單位B開價大約165萬.
之後個agent話要買就快,因為2間屋都有其他買家睇緊.我同佢講如果單位A由180萬平到170萬可以考慮.佢就話你有興趣就落票試.
我個刻諗左一陣,唔係睇左2間樓就要買呀,你估買件衫咩,不如返去諗清楚D先.於是我同佢講話冇票係身,要星期一先比票佢,其實係想打發佢走就算,跟住返到屋企就冇理到呢件事.
個agent到左星期一放工前都冇搵過我,之後蔡太同我講話agent同佢講單位A有客用175萬買左,重比佢話我出手慢,比人買左件正野.我就同佢講話屋企人話買番住開個區,佢之後就冇叫agent同我去睇樓.
有左呢次睇樓經驗後,我對物業投資開始產生興趣,我決定開始睇多d樓做準備,於是決定去我居住個區睇樓.
如果覺得我寫得好可以like下我facebook page,入面會放一d理財致富資料同我d blog文,有你地支持,我會更有動力寫blog!!
About Me:
http://www.facebook.com/moneystore


text:
個四盆日日春大得好快
中間個棵就係種左差唔多兩年既懸星花藤
懸星花藤,開好多串花,不過冇味
新買既勒杜鵑
新買既勒杜鵑
四日就有咁多隻....
天竺葵同帝亞草小苗,今日比相中大左唔少
室內種小雨點
呢兩棵鳯梨係王爺送架,我好鍾意呢兩棵架,多謝王爺
帝亞草小苗
帝亞草小苗
又唔記得叫咩名,本來係舊居個園丁送左一棵比我(中間個棵),之後就變左咁多棵 ...
又係一盆仔買返黎既碧玉,一盆變咁多,抵玩啦~
又係一變十,十變百既落地生根
好有質感既哈兒草
單頭酒瓶蘭
多左幾棵鳯梨,又係同一個阿媽生
紅龍骨大左少少
下層積水鳯梨,上層係檸檬
樹幹食左兩條線,上面個條左面仲有少少線未攞出黎
今朝排好左呢幾盆野
都排得幾好睇呀~
大盆個d碧玉比咩咬呀?咬到咁既?
打左入冷宮一排既茶樹仔
重瓣好靚呀~
前排落雨之後,生左芽蟲既日日春
比大風吹到唔知咩樣再比我剪短左既粉紅色日日春同埋未剪既藍花鼠尾草
比風吹到唔靚,冇晒型
帝亞草小苗
帝亞草小苗好快就有側芽,分枝性好好
剪晒頭髮同搬左位既美女櫻
鄰居擺0係度不聞不問既鐡樹,都唔知佢仲要唔要
種左好耐既碟豆
今年玩死佢,開得一朵花
上層白蟬,下層串串心
每日滴下滴下咁就一桶水比我淋花,好環保呀~
單位冇人住既鄰居天台仲有好多野草0係度,清潔阿姐偷水黎打理佢地,但又唔比攞走 ...
© 2014 hkplants.com


text:
abbydidi 寫:MartinTong 寫:天龍4308 未有報告 睇下今晚有冇時開苞
部機重過4仔好多 色水方面又吾金又吾銀 總G 仔似晒我
arm arm 草草了事set完機
個auto set up 都幾簡單 仲可以check 幾個皇帝位 仲易個4仔
check 出哩d數值 同我人手再check 都差吾多 算幾準
我最like 佢個介面 全GUI 有公仔同文字 同ma有好多setting 要遲d有時間慢慢玩
用左PS3 試日版功夫
試番 4肥婆 "米再嘈吖"個幾段 好明顯同4仔好有分別
先講中置
D聲好出好清脆 巳往未聽過 同過力水好夠力 出到個htm4
再講 detail
比4仔好好多 快準恨哩形容 不過簿在dd 可能要煲一排再試試
低貧方面
同eddie所講一樣 控制個低貧好好 比舊哇Z9同4仔聽多好多野 + 上用左MK350同SVS PB12+ 嘩! 拆樓咁 成間就散咁 原用個十仔d setting冇變度 咁樣証明得到4308 係控制低貧方面下左功夫
遲D再汁過 睇下仲有冇得改好d
Network方面
一插落上 部電腦 detect 得到 即刻彈左個Icon 寫住 Network Audio 同係個Router見得有4308個MAC 同IP 好方便
係manual講可以update個firmware 同可以web base 改數值 吾洗一定要用remote哩改
Wireless 未試 遲D或等另外d巴打試左再
樣
我 過 AV Amp 個樣 仔 不如4O左佢算9數把啦 我覺得好緊要 因為部機擺係廳度 大部份時間觀賞多過用 吾 仔都入吾到屋 同今次個色水真係幾好 其實係 黑同銀簡左好耐
輸入端子
有4組 HDMI, 3組色差, 3組同軸 3組光纖
可以自由assign 同改名
網絡電台
部機上左網 可以簡全世界既電台 好方便
Web Menu Control
睇下 remote 都吾用 正正正
希望今次冇咁肺啦
想請問如果後置 3808 應該 set surround B 定係 surround back 呀?
我已經駁咗 Front, Sorround A, Centre
但係對後置唔知駁邊


text: ->>按此看問題 雖說話讀者來信,但見文知巴利應係一個平凡既香港人.即係人工唔算高,又要養老婆仔女,今次睇下呢個香港人點去努力改善自己生活. 先答巴利問題,太太自僱用轉數去私人戶口當出糧,一般銀行唔會當呢個係月入,就算當都係拆一半.自僱人仕借錢如攪有限公司,出示公司盤數應該唔難.但無限或單獨受僱者如冇數薄係身可上交利得稅單作證明,都係一個有力證明.今次當自照僱太太收入既一半(即一萬元)為可核實收入. 假設巴利兩間租出樓房都有租約,計埋每月都收成$16800租.保守咁計家庭總入息為巴利兩萬,太太一萬,加埋租金收入既八成即有$(20000+10000+13400)=$43400.係政府新出措施下佢只可用入息四成供樓,即$17500.現時兩間收租樓夾埋供$9200,即係巴利夾埋太太用$(17500-9200)=$8300買間樓收租仲有可能.不過政府而家正做野唔favour你地上會.假如巴利冇新既入息證明,其實而家計埋租金收入已用借貸力一半.兩人現金流亦不見強勁,固建議一動不如一靜,還掂有兩層樓係手,應待樓市下滑再食下一個浪. 反而想講巴利早年低價購入樓宇,就算太太唔做野屋企得自己搵錢,諗樣發現佢比哂成份糧比太太做家用後自己仲有錢淨,正式搵萬八儲足萬九.佢做左咩功德令佢搵兩皮幾野都可以係香港咁自在呢? 都係個句: 買樓! 當然買樓唔係必贏,但係買樓儲錢係一個可預計,有進度記錄而令你慢慢晉身小富既方法.年長既你可能問九七年買樓息太貴點儲錢? 係呀息貴絕對唔好買,如租金回報率低過息口更加唔好買.巴利係2010年一口氣買左三間樓(分別1.80m, 1.60m及1.65mil),如果要名正言順放租個陣每間要三成首期,即合共1.50mil,計番巴利兩年前應該三十五六歲左右.你問下自己究竟呢個年歲有冇機會儲到百五萬呢? 話難唔難,兩公婆一齊遂蚊儲百幾萬有可能.所以結語為能不能為自己預備安穩生活,在乎你肯唔肯開始儲同比恆心儲錢. 買入 現值 尚欠 月供 現租 已售 土瓜灣單位 1.80 2.70 1.50 5500 8800 太太牛頭角單位 160 n/a 0 0 0 220 自己牛頭角單位 165 260 108 3700 8000 巴利自己係港島租樓住交一萬蚊月租. 至於巴利case,佢係09年賣左港島樓,佢應該賺左百幾萬而10年用黎買三間樓.呢個一拆三方法諗樣在早前已建議,最好仲係賣新樓換旺角較舊樓.因為舊樓租金回報較高,旺區樓易出租(唔好買偏遠地方,你一季搵唔到租客回報率即大跌).另一個建議原因係三間樓可以遂間放,分批賣,而家大部份賺錢既業主應該趁SSD未加到四年期考慮此建議.可惜現時盤源真係少,就算你攤長成年買三間都難搵到野買落手.但保留此方法留待他朝採用,絕對有得著.呢個case係活生生香港人既示範,唔好再怨冇錢人工低買唔到樓啦,努力起碼先行第一步吧! 按此like超筍樓盤表支持!!


text:
Wikipedia:介紹
維基百科全書係本內容開放嘅百科全書.佢嘅目標就係收納人類所有領域嘅知識.粵語維基百科響2006年3月25號開始運作,而家已經有二萬八千六百九十八篇文,而且重唔停噉增加添.維基百科嘅內容可以俾人複製,修改同埋再發佈,只要新嘅版本都同樣跟住我哋嘅許可,並且寫明係嚟自維基百科就得喇.維基百科上嘅文章由始至終都係保持自由.希望維基百科能夠幫到你.介紹維基百科畀你啲朋友啦!
重有,維基百科全書亦係一本用萬國語言寫成嘅百科全書.英文維基百科響2001年1月開始,而家就已經有超過 2,761,289 篇文章.維基百科全書重有其他唔同國家嘅語言版本,若果你需要用其他語言嘅文本,請去首頁下面搵吓.
維基百科用WikiWiki技術,任何人都可以編輯,而全部修改都紀錄晒.粵語維基百科嘅內容由呢個網站嘅所有人一齊寫,我哋相信佢將會響大家嘅無私奉獻下繼續完善.歡迎你一齊參與撰寫維基百科全書嘅工作,自由噉體會寫嘢嘅樂趣,同大家分享你獨到嘅知識同埋經驗.
呢篇文簡介點用同編粵語維基百科;請撳啲藍字嚟睇詳細內容.如果想睇更詳細嘅內容就請去Help同社區大堂.若果有問題嘅就可以去城市論壇搵人幫手.


text:
中文歌詞網
(chlyrics)
(chlyrics)
Loading Search Box
新歌 » 索引 » Twins x At17 拉闊音樂會 Live » 你講你愛我
合唱: 你講你愛我歌詞
- 歌名: 你講你愛我
- 演唱: Twins
- 作曲: 伍樂城
- 編曲: 伍樂城
- 填詞: 黃偉文
- 歌詞:
你講呀 你講啦 你講你愛我 講我知你愛我 話佢聽你愛我 等佢知道佢錯 我知你愛我 講我知你愛我 話佢聽你愛我 當佢面抱下我 其實你愛我 唔係點解會約我 唔係你又駛乜禮拜六 度黎度去 決定留俾我 其實你愛我 唔係點解會tum我 唔係你又使乜趁佢病 行入廚房 偷偷打俾我 *趁住人齊同佢 六面二口 熱辣辣計清楚 你地完全唔夾 隨時會甩拖 你講呀 你講啦* #你講你愛我 講我知你愛我 話佢聽你愛我 等佢知道佢錯 我知你愛我 講我知你愛我 話佢聽你愛我 當佢面抱下我# 其實你愛我 唔係點解會嗌我 前日約定家長見哂面 仲唔係你 趁閨年娶我 其實你愛我 唔係點解會叫我 陪住你訂婚紗買鑽石 連疊洋樓 都想寫俾我 REPEAT*# 承認你愛我 人地爭D喊喇 人地咁易傷心咁脆弱 受唔住你 有日離開我 其實你愛我 人類之中最愛我 無謂夾硬娶左佢兩日 然後離婚 卒之搵番我 REPEAT* 你講 你講你愛我 講我知你愛我 話佢聽你愛我 等佢知道佢錯 我知你愛我 講我知你愛我 話佢聽你愛我 當佢面抱下我 你鍾意見我 心裡只會有我 任你揀我兩個 等會飛佢要我 我知你愛我 講我知你愛我 話佢聽你愛我 趕佢扯 錫哂我


text:
Homebloggerhk Home
/ 股市文摘
/ 80後買樓記(八): 超市營運賺大錢?
80後買樓記(八): 超市營運賺大錢?
->>按此到第七回
上回講到我係保險公司做左成年,上司肥佬不斷游說我做agent跑數,我眼見幾個agent女同事大熱天時出街見客,辛苦唔緊要,問題係做哂身邊既親朋戚友保險後就冇單返,令我冇信心入行.有一日去深水涉行黃金商場,見到隔離有間超級市場大減價,咪走入去睇下有咩抵.
此超級市場唔同我地平時行開既百佳惠康,佢冇鐵籠大車,冇強勁冷氣,亦都冇生猛海鮮係個魚缸游來游去.佢係間深水涉平民超市,集中賣生活必需品如米,油,消化餅杯麵等等.間格四正,通道被一箱箱半開箱貨品所佔領.最緊要係個價錢,就連我呢種好日唔行百佳既人(因為買親野都係SEVEN),都知佢應該比出面超市平D.心諗你賣咁平仲有咩錢賺? 係咪賣假野? 但係見到一群師奶係我面前奮力搶貨既現象,佢唔似係做呃人生意.呃得人一次,再冇下單生意做,何況係精打細算既師奶們!?
我知呢排係香港開左不少新超市如759阿信屋,佳寶,華潤萬家咁,當然同惠康百佳兩大巨頭係規模上有一定距離.但759我眼見越開越多,係香港有成200間,仲話要Keep住每個月開新一鋪,究竟佢地幾間超市點樣係兩大超市下仲搵到空間生存呢??
我企係間平民超市入面又冇幫襯,自己有人黎同我打招呼.對頭一望係個四十幾歲既阿叔,問我:「呢度好少後生仔入黎架喎,又冇雪榚零食賣,阿生你入黎搵咩?」我好天真,諗都唔諗就答佢:「我諗緊點解呢盤生意有得做」佢作出左個我從未遇過既行為,就係請我坐低.」Wao! 我行咁耐超市都未係入面坐低過,佢請我坐係兩箱汽水上面同我講:「見你咁後生都識貨走入黎,我就同你講我呢盤生意係點做!」同其他老氣橫秋既阿伯一樣,佢既”PRESENTATION”一開始都係由問我野開始,話:「你入過百佳未先?」我心諗:「妖中伏! 呢條友一定勁長氣.」
就係黎緊既一個鐘,我個屎忽被堅硬既氣水罐頂住,頂到我大細邊.香港你所見貨品,原來大部份供應商都同兩大超勁熟既,或者咁講仲好,就係兩大超係供應商唔得罪得既客.因佢地同供應商攞貨既量極大,有時供應商更要比錢搵佢地幫手上架,如果將佢件貨放係櫃底真係唔得掂.久而久之供應商被人反操縱,出貨價被壓低唔在講,更大鑊既係佢地唔比用同樣或相近價格出貨比其他超市(人),咁做係因為兩大超要係來貨價格上就得到平價之優勢.係咁情況下,一支髮膠既價錢,基本上由供應商加兩大超傾好就可以確定,佢地今日將支野加十蚊,只要其他超市或商鋪將舊貨去盡,新賣之髮膠就要跟佢地訂下之價錢.
當然唔可以加得太離譜,如果同一髮膠係韓國賣五十而香港賣一百,不難想像有人會大手係韓國買入,再係香港八十賣出,扣回當中所用運費及兌匯損失,仍有利可圖.用呢個招式去同兩人超抗衡既有佳寶,或759都係部份相似.係對話中有一句令我覺興趣同個長氣阿佰傾落去,佢話一間超市,每月都賺三十萬,黎緊會買鋪開店黎減省「鋪加」.想睇下呢個阿伯有咩Q令佢盤超市生意咁賺錢? Bookmark homebloggerhk下回分解.
->>按此到第九回
Related Posts


text:
笑甚麼人,你們也一樣醜陋 (上)
假如要你去係香港人同大陸人之間揀一樣無咁乞人憎,你會揀邊種人?不過最後你點揀都好,其實你都只係兩個爛橙之中揀個無咁爛果個.因為你會發現好多我地自己覺得大陸人好唔得個幾樣野,其實好多都係香港人自己都做緊,然且做得更撤底.
先講大部份人都講果樣:無禮貌.當我地自己識得話人講野大聲周街踎,係車食野霸著條路;但同樣香港人自己係街都唔一定細聲.唔好唔記得香港人出國,都被外國話過係好嘈個班人,當然重未計個班係架車到開大手機個Speaker打機,行路一樣橫衝直撞,重要撞到人sorry都無句重要操純正廣東話多多野講個種八婆.當然香未計個種講明見你俾車上乘下落車先,但死都要衝晒上車搞到車上面班人出又出唔到,重要被人話阻撚著晒.
再來就係亂講野,但何謂亂講野?最簡單一個例子就以最近梁逸峰朗誦事件(不過唔係佢亂講野),如果你話佢亂講話六四無發生,天安門無死人,梁振英係好人,咁佢被人掘埋祖宗十八代黎講都無得怨.
但佢做過乜?某程度上無任政治,只係單純做佢自己想做果樣野.但係香港人好神奇地可以搞到咁大一件事(當然蘋果同有份惡搞個班人都有分推波助瀾),只不過成件事原本係乜?就只係一個學生朗誦手法有點誇張,但去到最後可以一群人玩起底,再去到上綱上線去到支持者係五毛黨等等…(另:佢段野睇左幾次,除左誇張之外都唔知有乜好笑,亦真係唔知有也值得人講咁耐)
不過重有一樣先係最誇張,就係我唔明點解香港人可以變到咁黑心.菲律賓風災,我竟然可以聽到有人話咁樣係當年人質事件單野報應,但我地自己卻接受唔到當年大陸有人話點解當年全車人無死晒覺得好失望單野.又或者有人為情自殺個陣,重會以「尊重死者」為由唔用黎開玩笑,更唔會講「抵X死」,「白癡仔」個種香港人已經去晒邊?
p.s 如果有人要打「我有言論自由」呢張牌的話,咁請你同時要承擔「尊重別人」呢個義務.


text:
我哋係花地瑪大教堂附近一餐酒店裏面嘅餐廳食午餐.頭盤先嚟一個好「健康」嘅沙律,一啲沙律油都無.今餐主角係馬介休.主菜係白汁焗薯粒馬介休.當領隊知道馬介休係白汁焗,即刻大叫好嘢,話白汁焗係最好味.果然白汁焗係好香,但我再放啲橄欖油重好食啲.薯仔同魚嘅比例稍微嫌唔夠魚,食落去只有碎濕濕嘅魚碎,只係食到白汁同薯仔粒食唔到馬介休獨特嘅野味咸香,真係有啲唔夠喉.
馬介休(bacalhau)即係鱈魚.葡國人將鱈魚用鹽醃製過,所以可以保存好耐.係1497,當葡國人嚟到依家嘅加拿大最北嘅省紐芬蘭省發現依到盛產鱈魚,葡國人就開始流行用鹽醃保存捕到嘅魚獲再運返葡國.漸漸鹽醃過嘅鱈魚成為葡國主要食材.依家叫做bacalhau嘅鱈魚一定係鹽醃製過.反而新鮮無加工過嘅就叫「新鮮」鱈魚. 一般要浸一,兩日,換三次水先可以清去咸味可以煮嚟食.不過有個小貼士就係用牛奶代替水,只需要浸一晚就搞點.所以當有人形容馬介休係葡國咸魚唔係完全正確,因為會浸過水去哂咸味先食.
夜晚我哋係羅卡角附近嘅海灘區卡斯凱什(Cascais)一間餐廳食晚飯.依到係有錢歐洲人嘅別墅區.依區天氣好好,夏天不會太熱,冬天不會太凍,氣溫都保持係咁上下,而且附近周圍有沙灘同高爾夫場.
頭盤係燒沙甸魚同海鮮串燒.串燒同配菜都不錯,但可惜沙甸魚有啲腥.
主菜係海鮮湯飯,非常好味,但海鮮味並不突出.
頭盤同主菜有啲失望,好彩甜品有驚喜.我第一次食奶凍,非常滑,奶香又好濃.奶凍有焦糖果仁脆脆.
對依兩餐葡國餐有啲失望.白汁馬介休有偷工減料感覺,燒魚同海鮮飯又不夠新鮮.不過係卡斯凱什露天坐位食飯,食環境都已經夠補返哂.
跟團遊葡西(8)


text:
中國共產黨第十四次全國代表大會
中國共產黨第十四次全國代表大會於1992年10月12號至18號响北京召開.出席大會嘅代表有1989人,特邀代表46人,代表當時全國5100萬黨員.此外,唔係十四大代表嘅十三屆中央委員會同中央顧問委員會,中央紀律檢查委員會嘅成員,唔係十四大代表或特邀代表嘅黨內部分老同志,以及其他有關負責同志307人列席咗呢次大會.大會重邀請咗全國人大常委會黨外副委員長,全國政協黨外副主席,各民主黨派,全國工商聯負責人同無黨派人士,以及全國人大,全國政協常委中响京黨外人士同部分少數民族,宗教界人士等139人,作為來賓列席咗大會開幕式同閉幕式.
呢次代表大會嘅主要任務係,以鄧小平建設有中國特色社會主義嘅理論為指導,認真總結十一屆三中全會以嚟14年嘅實踐經驗,確定今後一個時期嘅戰略部署,動員全黨同志同全國各族人民,進一步解放思想,把握有利時機,加快改革開放同現代化建設步伐,奪取有中國特色社會主義事業嘅更大勝利.
大會嘅議程係:(1)聽取同審查第十三屆中央委員會嘅報告;(2)審查中央顧問委員會嘅報告(書面);(3)審查中央紀律檢查委員會嘅報告(書面);(4)審議並通過中國共產黨章程(修正案);(5)選舉第十四屆中央委員會;(6)選舉新一屆中央紀律檢查委員會.
江澤民代表十三屆中央委員會作咗題為《加快改革開放和現代化建設步伐,奪取有中國特色社會主義事業的更大勝利》嘅報告,大會確立鄧小平建設有中國特色社會主義理論响全黨嘅指導地位,概括咗建設有中國特色社會主義理論嘅主要內容,明確建立社會主義市場經濟體制嘅改革目標,要求全黨抓住機遇,加快發展,集中精力將經濟建設搞上去.
大會通過咗關於十三屆中央委員會報告嘅決議,關於中央顧問委員會工作報告嘅決議,關於中央紀律檢查委員會工作報告嘅決議.大會同意關於唔再設立中央顧問委員會嘅建議,並向中央顧問委員會同班老同志表示衷心嘅感謝同崇高嘅敬意.大會重通過咗關於《中國共產黨章程》(修正案)嘅決議,將建設有中國特色社會主義嘅理論同黨嘅基本路線寫入黨章.
大會經過充分醞釀,以無記名投票方式,選舉出第十四屆中央委員會委員189名,中央委員會候補委員130名,中央紀律檢查委員會委員108名.
一中全會[編輯]
中國共產黨第十四屆中央委員會第一次全體會議於1992年10月19號响北京舉行,全會選舉產生新一屆中央領導機構.名單如下:
- 中央政治局委員,候補委員
- 中央政治局常務委員會委員:江澤民,李鵬,喬石,李瑞環,朱鎔基,劉華清,胡錦濤
- 中央委員會總書記:江澤民
- 中央書記處書記:胡錦濤,丁關根,尉鍵行,溫家寶,任建新
- 中央軍事委員會主席,副主席,委員
- 中央紀律檢查委員會書記,副書記,常務委員會委員
二中全會[編輯]
中國共產黨第十四屆中央委員會第二次全體會議於1993年3月5號至7號响北京舉行.中央委員會總書記江澤民作咗重要講話.全會審議通過咗《關於調整「八五」計劃若干指標的建議》,將國民經濟增長速度由原定平均每年6%調整到8至9%.全會審議通過咗《關於黨政機構改革的方案》,全會審議通過咗中共中央政治局提出,經過與黨內外協商形成嘅,擬向八屆全國人大一次會議推薦嘅國家機構領導人員人選名單同擬向全國政協八屆一次會議推薦嘅全國政協領導人員人選名單.全會決定,將上述兩個名單分別向八屆全國人大一次會議主席團同全國政協八屆一次會議主席團推薦.
全會遞補中央候補委員王學萍(黎族)為中央委員.
三中全會[編輯]
中國共產黨第十四屆中央委員會第三次全體會議於1993年11月11號至14號响北京舉行.全會由中共中央政治局主持,中央委員會總書記江澤民作重要講話.全會通過《中共中央關於建立社會主義市場經濟體制若干問題的決定》.全會指出,社會主義市場經濟體制係同社會主義基本制度結合响埋一齊嘅.建立社會主義市場經濟體制,就係要使市場响國家宏觀調控下對資源配置起基礎性作用.要進一步轉換國有企業經營機制,建立適應市場經濟要求,產權清晰,權責明確,政企分開,管理科學嘅現代企業制度.
四中全會[編輯]
中國共產黨第十四屆中央委員會第四次全體會議於1994年9月25號至28號响北京舉行.全會集中討論咗黨嘅建設問題,並作出咗《中共中央關於加強黨的建設幾個重大問題的決定》.《決定》指出,將黨建設成為用建設有中國特色社會主義理論武裝起嚟,全心全意為人民服務,思想上政治上組織上完全鞏固,能夠經受住各種風險,始終走喺時代前列嘅馬克思主義政黨,呢個係以鄧小平為核心嘅第二代中央領導集體開創嘅,以江澤民為核心嘅第三代中央領導集體正响度領導全黨繼續進行嘅新嘅偉大嘅工程.全會增選黃菊為中央政治局委員;決定增補吳邦國,姜春雲為中央書記處書記.
五中全會[編輯]
中國共產黨第十四屆中央委員會第五次全體會議於1995年9月25號至28號响北京舉行.會議通過咗《中共中央關於制定國民經濟和社會發展「九五」計劃和2010年遠景目標的建議》.《建議》提出,實現「九五」計劃同2010年遠景目標嘅關鍵係實行兩個具有全局意義嘅根本性轉變,一係經濟體制從傳統嘅計劃經濟體制向社會主義市場經濟體制轉變;二係經濟增長方式從粗放型向集約型轉變.
全會審議並通過咗中央紀律檢查委員會《關於陳希同同志問題的審查報告》,決定撤銷陳希同嘅中共中央政治局委員,中央委員職務,並建議依照法律程序,罷免佢全國人大代表職務,並繼續進行審查.
全會按照黨章規定,決定遞補中央候補委員耿全禮,馬啟智(回族)為中央委員.全會決定增補張萬年,遲浩田為中央軍事委員會副主席,王克,王瑞林為中央軍事委員會委員.
六中全會[編輯]
中國共產黨第十四屆中央委員會第六次全體會議於1996年10月7號至10號响北京舉行.呢次會議主要討論咗思想道德同文化建設方面嘅問題,會議通過咗《中共中央關於加強社會主義精神文明建設若干重要問題的決議》.會議根據全面實現中國國民經濟同社會發展「九五」計劃同2010年遠景目標嘅要求,分析咗社會主義精神文明建設面臨嘅形勢,總結咗經驗同教訓.今次會議將主要討論方向放响思想道德同文化建設方面.
全會審議並通過咗《關於召開黨的第十五次全國代表大會的決議》,確定中共十五大於1997年下半年在北京舉行.
全會按照黨章規定,決定遞補中央候補委員孫文盛為中央委員.
七中全會[編輯]
中國共產黨第十四屆中央委員會第七次全體會議於1997年9月6號至9號响北京舉行.會議由中央政治局主持.中央委員會總書記江澤民作咗重要講話.會議決定,中國共產黨第十五次全國代表大會於9月12號响北京召開.
全會討論並通過咗中央委員會向黨嘅第十五次全國代表大會嘅報告,討論並通過咗《中國共產黨章程修正案》,一致決定將呢兩個文件提請黨嘅第十五次全國代表大會審議.
全會按照黨章規定,決定遞補中央候補委員克尤木·巴吾東為中央委員.
全會審議通過咗中央紀律檢查委員會關於陳希同問題嘅審查報告,正式開除陳希同嘅黨籍,移交司法機關審判.


text:
足球
足球(Football,或者叫association football,soccer),係一種由兩隊人互攻嘅波類運動.以英式十一人足球比賽為例,每隊波最多會有十位球員同一個守門員比賽,目標就係要將個波踢入對方龍門,每入一球就得一分,最後邊隊入得多啲就為之贏.踢波特點係只可以用腳踢,唔可以用手掂個波,不過亦有例外,例如守門員就可以喺禁區入面用手,又或者掟界外球都可以用手,其他情況一律唔畀用手.
足球運動係而家世界上最受歡迎嘅運動之一.
目錄
史[編輯]
古代足球[編輯]
古代足球出現於中國戰國時代嘅蹴鞠[1],同埋同時代嘅古希臘人同古羅馬玩嘅古希臘足球[2].2004年初,經專家,學者嘅考證同國際足協嘅確認[3],古代中國嘅蹴鞠係足球運動最早嘅雛形,亞洲足協秘書長維拉潘頒發咗起源紀念杯同證書.
早喺2300多年前,蹴鞠就已經誕生,而且流行於中國臨淄(今日山東省淄博市臨淄區).最早確得可信嘅文字記載呢項運動嘅人,應該係《戰國策》同《史記》,當時佢以具有軍事性同娛樂性雙重性質嘅活動而被記錄起來.之後經過改良令蹴鞠慢慢普及,到咗隋,唐時代,蹴鞠同佛教一齊傳到日本,今日日語同韓語度重見到叫足球做「蹴球」嘅用法,呢個就係受到中國嘅影響.
古代足球無論喺規則,運動方式等都同現代足球存在好大嘅分別.
現代足球[編輯]
現代足球運動公認係起源於19世紀中期嘅英國.最早嘅職業聯賽亦喺嗰度開始.1863年10月26號,世界上同西歐第一個正式嘅足球組織英格蘭足球協會喺英國首都倫敦成立.之後,足球運動喺全球廣泛傳播.而現代足球運動嘅比賽章則,都係基於當時嘅英格蘭足球協會比賽章則演化而成.1863年10月26號呢一日亦被作為現代足球運動嘅誕生日.
目前,歐洲同南美洲被公認為足球水平最高嘅兩大洲,主要嘅足球強國都集中喺呢兩個洲,足球喺呢兩大洲都有住舉足輕重嘅地位.歐洲足球流派技術簡練實用,注重配合,個人素質實力強,速度快,作風硬朗,以德國,意大利,法國,荷蘭,英格蘭等係代表,歐洲擁有世界上最高水平嘅職業聯賽.南美洲足球流派就講究個人技術,注重短傳配合同個人突破,以巴西,阿根廷,烏拉圭等屬於代表.
喺其他洲方面,除咗亞洲之外,其他洲嘅足球流行程度亦都算平均.長期以來,足球喺北美洲發展緩慢,喺美國同加拿大都唔係第一運動,但近呢幾年美國嘅足球水平有咗好大提升,足球喺社會青年一代中嘅地位喺咁大幅度嘅提高,大聯盟亦吸引咗越來越多嘅觀眾,令美國成為一個潛在嘅足球大國;而中美洲嘅大多數國家都以足球係第一運動,而且實力唔錯,最強嘅球隊係墨西哥.
而大洋洲就以新西蘭獨強,其他國家足球水平都好低.澳洲嘅實力強過新西蘭,不過喺幾年前轉咗入亞洲足協.
足球喺非洲係第一運動,而且非洲特別係西部非洲係近年足球水平進步最快嘅地區,尼日利亞,塞內加爾,科特迪瓦,喀麥隆,加納近幾年湧現出唔少優秀球員.
足球喺亞洲地區亦非常盛行,不過大多數國家足球水平都唔高.近年隨住澳洲嘅加入,亞洲足球有咗一定嘅進步,喺2010年非洲舉行嘅世界盃比賽,有2支亞洲球隊打入淘汰賽.目前亞洲實力比較突出嘅球隊有澳洲,日本同韓國.
足球賽事嘅內容[編輯]
足球嘅比賽一路發展落嚟已經有佢自己一套嘅遊戲模式,而為咗維護足球比賽嘅基本意義同埋人民精神,足球運動嘅最高決策機構國際足球協會訂落一系列嘅球賽細則,確保所有正式球賽都會喺同樣嘅準則下進行,亦會不時改進球例嚟配合唔同嘅需要.
足球比賽要有嘅嘢[編輯]
一場正式嘅足球比賽,首先要有一個足球場用嚟比賽,而規格係要根據國際足球協會所訂嚟設計.
參與嘅人[編輯]
足球比賽唔一定要有觀眾,但就一定會有落場比賽嘅球員,而正式嘅比賽重會有球證根據國際足球協會所訂嘅規則嚟執法,確保比賽公平公正.
裝備[編輯]
球員一定要有嘅基本裝備包括以下個別項目(國際足協球例,第四章):
球證[編輯]
正式比賽嘅足球場內通常會有四位球證,一位主球證會喺場入面近距離跟住個波或者控球嘅球員而走動,睇實佢哋有冇犯規,佢身上會配有一支哨子,用嚟吹響示意比賽開始或結束,吹罰犯規,個波出界或示意換人等等;另外佢身上會袋住一張黃牌同埋一張紅牌,黃牌係用嚟警告球員犯規,表示如果再犯領黃就要趕出場,而紅牌就係畀啲嚴重犯規,或者已經得到一張黃牌而又再犯黃牌嘅球員,每次當球員初犯時見到主球證隻手插入袋要攞牌嘅時候都祈禱希望只係黃牌,因為如果抽出嚟嘅係紅牌,即係話要趕佢出球場.
除咗主球證之外重有兩位旁證,佢哋唔會企入球場入面而只會分別企喺兩方區域嘅邊線上下游走;佢哋嘅手上會各拎一支旗(多數係黃紅色格仔旗),用嚟傳遞重要訊息畀場內主球證,例如個波係由邊方球員踢出界,進攻球員有冇越位,邊個球員動作過激要吹罰…等,有時主球證睇唔到一啲球員嘅犯規動作,就會同最接近嘅旁證了解事件,跟住先決定判唔判罰.
重有一個第四旁證,一般嚟講係負責場邊換人,檢查吓出場嘅球員身上嘅配備有冇問題,舉燈牌示意換人嘅號碼,而當球賽到咗中場前或者完場前,亦會根據主球證畀嘅訊號而用燈牌示意嗰場波會補幾多分鐘比賽時間.
球員[編輯]
每場比賽通常都係由兩隊球隊進行競技,而大場比賽嘅每支球隊都會派出十一名選手落場比賽,另外重會有幾名(五至八名)後備球員負責替補,至於一場正式比賽嘅替補名額係可以換三個人.
落場嘅十一個人,分別會負責唔同嘅崗位,包括企最前負責進攻爭取入波得分嘅前鋒,喺前鋒後面少少嘅係中場,中場又分為進攻中場同埋防守中場兩種,前者主要協助前鋒進攻,而後者就主要協助防守,而喺中場後啲就係主要負責防守嘅後衞;有人話後衞係龍門前嘅最後一道防線,係因為闊7.3米嘅龍門前面只有一個守門員,雖然話守門員係可以用手掂波,但其實如果後衞有咩閃失而令對方形成單刀,守門員一個人好難守得晒成個龍門,咁對方入波得分嘅機會就好大.
黃牌警告嘅犯規[編輯]
一位球員如果觸犯下列嘅任何一項,就要罰黃牌警告:
- 缺乏體育精神行為.
- 用言語或行動表示唔滿意.
- 多次觸犯比賽規則.
- 阻延重新開始比賽.
- 喺開角球,自由球或掟界外球時未有遵照球例規定嘅距離.
- 未經球證批准擅自進入或再次進入球場範圍.
- 未經球證批准故意離開球場範圍.
一位後備球員或已被換出嘅球員觸犯下列任何一項,就要罰黃牌警告:
- 缺乏體育精神行為.
- 言語或行動表示唔滿意.
- 阻延重新開始比賽.
紅牌離場嘅犯規[編輯]
一位罰紅牌驅逐離場嘅球員,後備球員,已被換出嘅球員,領隊,教練或助教,一定要離開比賽場地亦都唔可以留喺後備席.領隊,教練或助教違規時,球證都可以向佢哋出示紅牌. 一位球員,後備球員或被換出嘅球員觸犯咗下列任何一項時,就要罰紅牌驅逐離場:
- 同一場比賽第二次被黃牌告(兩黃一紅).
- 嚴重犯規.
- 凶暴行為.
- 向對方球員或其他人吐口水.
- 唔係守門員嘅球員,手球引致破壞對方一個入球或一次明顯入球機會,無論手球係故意定冇意.
- 當對方一位單刀球員正向龍門推進,侵犯進攻緊嘅球員而破壞一次明顯入球機會,因而需要判罰直接自由球或十二碼.
- 守門員喺大禁區之外用手掂波或其他犯規.
- 用攻擊性,侮辱性或鬧人嘅言語或動作.
- 向球證豎起手指公.
- 使用興奮劑等藥物.
慢鏡重播[編輯]
足球係目前地球上唯一一種裁判完全唔准睇慢鏡重播嘅運動.國際足協主席白禮達宣稱「誤判都係比賽嘅一部分」,並且喺2006年同埋2010年世界盃之前,都先後要求主辦國唔好畀球證睇慢鏡重播.就算2010年世界盃幾乎每場關鍵比賽都出現誤判,白禮達依然堅持唔會引入慢鏡重播. [未記出處或冇根據]
攷[編輯]
出面網頁[編輯]


text:
重新學習
早前約愛人食晏,無見一排,總覺得佢個樣有啲唔同,但又講唔出有乜唔同,惟一講得出嘅就係佢瘦左,無咁水腫.
佢腰骨一向都有問題,睇左脊醫多年,情況都無乜進展,而且佢又想生BB,中醫都睇埋,但都未有聲氣. 咁岩佢有朋友個親戚做正骨,就介紹佢去睇,結果,整左三次條腰已經無再痛,附加個人瘦咗,D輪廓都深埋.
聽到咁,有乜理由仲唔叫佢帶我去試下丫.
結果,醫師一睇… …頸低咗兩節,腰過凹,拗柴腳,盆骨高低,全身淋巴塞晒不得止,下半身尤其patpat位置仲開始腫,呢幾樣我其實都知,但最令我詫異嘅係醫師嗰一句「嘩,妳乜事丫,做文職做到有咁嚴重嘅內傷嘅,妳日日俾人打架?」.
頸低咗兩節,醫師話係我成日低頭做人,肯定屋企部電視,電腦擺得太矮. 嘻,電視… …坐梳化要微微大約20度低頭睇,不過,近來換左個櫃,高番好多了;電腦,如果電視要低頭20度,電腦應該係要低腦35度,所以,即晚返屋企搵野墊高番.
而且,醫師話我近一兩年,應該試過幾場好嚴重嘅感冒,但應該食西藥就算,無搵中醫調理清感冒,因為困喺晒頸後. 係囉,年初病過一次好金,金到我差啲以為自己係咁先.
腰過凹,我一直都以為係早幾年照顧姚爸爸時,有次俾佢拉跌咗我整親,但醫師話係我由細到大嘅站立姿勢都係凸住肚腩咁企,嗰次俾姚爸爸拉跌只係誘發咗腰痛出黎,醫師靜雞雞咁講「我知,妳成日覺得自己胸大,怕俾人睇見,就凸住個肚腩咁企丫嘛」,嘩,呢樣都知? 冷不防醫師嗰句「我都係咁嘛」,一望,哈,果然同道中人丫.
拗柴腳… …醫師問我點解以前拗柴唔去睇醫生? 下,我瞓平個人係感覺到隻左腳腳掌有d拗,但真係唔記得自己拗過柴丫.(回想一下,當年成日著高跟鞋,又真係成日拗柴喎)
淋巴塞… …某次從事美容嘅朋友話唔好推淋巴,因為淋巴系統係自己識排毒,推淋巴只會將d毒素推晒去淋巴,淋巴系統排唔切毒就會塞.自此,我搽lotion都會避過淋巴位唔搞佢,咁… …我朋友有一大堆國際嘅美容牌,我諗住信佢實無死架啦,點知… ….
我一趴上床,醫師就已經話「嘩,妳搞過乜,patpat個到d淋巴塞到好似座山咁嘅」,我一向都知我patpat對上舊肉好大,我以為自己肥者,點知醫師左整右整一陣,又真係即刻細咗;一轉身,醫師就話「妳都真係極品,我都未見過有人對腳嘅淋巴塞到大肶前面都腫埋」.
醫師話盆骨高低一定會令淋巴塞,但塞到咁都真係離晒譜,結果,醫師一路推一路痛到我嘩嘩叫.
嚴重內傷呢樣呢,醫師唔知我做乜工,佢以為我係愛人嘅同事同樣做文職,所以好驚訝點解我會有內傷,我亦無提我做乜工,但我有提起早幾年姚爸爸中風要照顧佢,醫師聽完就話「咁妳嗰幾年應該真係好辛苦,唔係唔會有內傷」.
醫師幫我左扭右扭,我只係不停聽到d骨拍拍聲囉,但拍到盆骨時,左邊一野就拍一聲,但右邊拍第一次無聲,醫師呆一呆,再拍多次,有聲但好細聲,醫師忍唔住話「呢到,都唔知整幾多次先幫妳整得番好丫」.
由於愛人同醫師個親戚係好好朋友,愛人又上去睇過幾次,同醫師都熟,而且,我同愛人同埋miko三個都係啲好易同人打開話題嘅人,醫師就順個便教埋我地正確嘅企,行,坐姿勢.
醫師話我最大問題係太鍾意凸肚腩企同行,佢叫我唔洗挺胸,只需要記住收腹咁企同行,只要一收腹咁企,自然唔會側埋一邊,對個盆骨移番正都有幫助;而坐姿呢,就好似著裙咁掃一掃件衫先坐,坐低又係記住收腹.
醫師話就咁記住要收腹,好難改變習慣,就叫我地搵枝竹每日練30分鐘挺胸.因為由有意識轉化為無意識習慣,要啲時間,所以,搵野輔助先會可以令大腦記住呢個習慣.
當然,我唔會預期整一次就乜都整番好,不過最明顯係隻腳,尋晚返屋企一換拖鞋就發現平時左腳腳跟係側左出拖鞋外,返到屋企換拖鞋又無再側左出拖鞋外喎,瞓落床放鬆個人時亦發現隻腳無再拗埋一邊,其他嘅… …條頸囉,今日全日都好自然個頭係向上微微抬起(相比平時),因為平時望人最自然嘅視線都落喺人地腰左右嘅位置,今日行街時發現視線係高左.
不過,醫師推淋巴推到我真係好痛,特別係大肶前方,真係依家就咁擺對手喺上面都仲覺得有啲痛. 為咗健康都真係無計,要忍忍先得.


text:
上回講到我轉左行做保險公司份工,做左肥佬老闆跟班.
肥佬習慣用家居保及旅遊保同新客打開話題,傾下車保更可了解客戶財政狀況,原來想快手了解面前客人,都有咁多學問.先講一D佢感興趣既話題,再搵出自己可以係邊方面幫到佢,從而令客戶知道同你做朋友係有好處既.肥佬心情好時都會教下我野,我明白老板教我野唔係必然,因學到既野只屬於係自己,第時辭左工都可帶走的.把握機會從工作中學習,係令我事業轉好,人工增加而買到樓既重要元素.
保險公司既經理除左sell單,請人拓寬「下線」係重要工作之一.請一個新人,仲好過佢自己出去跑數.Well,肥佬自己好懶,平均一日都見唔夠兩個客.但係佢叻在識搵人幫佢跑,招募下屬.佢鐘意搵銀行做開既人加入,一黎佢地識賣保險,二黎銀行呢幾年同員工「不斷加壓」,搵人由銀行出走到保險公司,唔係易事.
是的! 又係michelle.肥老闆不時係bank收卡片,及後跟進約銀行sales出黎飲野.今次搵埋我一齊見旨在showoff佢有幾掂.Michelle係一個二十有幾既斯文長髮少女,眼細細而勝在皮膚夠白淨.個日我地係佢分行附近既starbuck見佢,成下晝四點michelle趕到黎,放低袋就二話不說走去買三文治食,坐低吞左啖水後先一路啃野一路同我地講佢未食晏.肥佬一貫作風,問多過講,問下佢好咩搞成咁.Michelle話佢已經「N5」,即係nil for 5 days,連續五日冇數交!! 因為5日交唔到數好大鑊! 今日上晝七點幾已經要同分行經理去面聖(見大老闆),最慘既係尋晚call客call到九點幾先返到屋企,訓得幾個鐘又要返工.真係就黎神經失常!
最慘係剛入行既新仔,為左一萬幾千既人工捱到咁盡,當然做幾個月之後就失蹤.所以你見而家成日請新人,成日銀行職員做錯野,成日換客戶經理.」Michelle話:「我做左銀行幾年,唔上唔落,轉行又要重頭黎過,咪仲要係度捱.」一路講一路食埋最後啖包.
佢話最傷既係今朝面完聖,同成班sales加埋分經(分行經理)開會.經理摔數問Michelle呢個禮拜有信心「做幾多」? 佢低頭唔答,之後細細聲答左十萬.經理就話:「十萬?你唔使旨意! 三十萬啦!」唉咁講不如唔好問,一味被人逼佢跑數.」
肥佬話呢份工冇人逼佢做.Michelle話當然可以辭職.不過佢經驗為求佢遞信後仍然專心跑數,一家會威脅佢如果唔到數會寫花佢走人時攞封reference letter,等佢係第間bank應徵時過唔到reference check,等於踢佢出銀行界. Michelle眼濕濕咁話: 「我到數又使鬼遞信咩…而家 真係唔上唔落.唉,拖都唔使拍,而家分行唔到數,星期日要攪埋「理財日」.老細不斷問有冇人做volunteer,我都唔知咩q野人,仲可以笑笑口係whatsapp like呢件事之後舉手要星期日返工!」
肥佬就同佢講:「鬼咩,而家係香港銀行,客戶經理要一腳踢銷售基金,保險,外幣,股票掛勾產品加埋按揭.我都知而家有人行入分行,櫃面職員已經對人虎視眈眈! 因為佢一日無番兩個銷售推介比sales,「放飯」都未有資格.客戶經理sell唔到你野又要向分行高層交代! 既然你做到咁無癮,不如過黎幫我手啦!」


text:
以前
熟我的朋友都知我之前係雅蘭CALIFORNIA係做SALES架啦
其實我好鐘意CALIFORNIA呢份工. 因為每SELL一個會籍都好有滿足感真正睇到咩叫冇變到有.
當D會員俾你車完佢張卡成萬蚊都笑住走,仲成日落番會所搵我吹水,開心到呢....哈..
最記得D
D男人話幾咁開心我幫佢地JOIN,話我無厄佢地
DC奶會JOIN完成日係CLUB同我SHARE護膚心得
D電車仔多謝我逼佢JOIN會同吹佢做運動,令佢E家大隻佐溝下女
D學生同我講瘦佐30lbs
D叔父話希望個女似我
D伯伯讚我乖乖斯文((啦啦啦我真係架:P))
無奈公司工作時間太長,返O既地點係旺角,
我屋企人唔比我做
近期我係FACEBOOK貼佐我隻私家POSTPET公仔出黎,
似乎好多人鐘意佢<3 哈哈
點都好,E家我做番MEMBER轉頭,感覺都好好丫!
有人教我做GYM
我要努力拉到個背,唔可以成日影相寒背,
修好個HIP同腳,做個瘦MUIMUI!
E家無野做,日日咁得閒,可以成日做FACIAL,推淋巴,脫毛,做GYM, 真係好充實下架!: )
我答應公司會好好裝備自己架我
多謝CELIA幫我整個靚靚BANNER MUAH
媽媽明天生日啦!: ) 決定好買咩LU
笨手笨腳O既我E家準備出去學跳舞LU: )


text:
Html
HTML(全名HyperText Markup Language),又譯超文本標記語言,係目前用喺網頁嘅主流標記語言.HTML元素係網頁嘅基本組成模塊.HTML嘅書寫形式一般由封閉嘅標籤構成,而且標籤會寫喺兩個尖括號裏面,譬如 .而內容就會寫喺封閉標籤入面.
早期嘅HTML語法被定義為較鬆散嘅規則,以幫助唔熟悉網絡出版嘅人採用.網頁瀏覽器接受咗呢個現實,並可以顯示語法唔嚴格嘅網頁.隨住時間流逝,官方標準逐漸趨於嚴格嘅語法,但係瀏覽器仍然可以顯示一啲遠遠及唔上合乎標準嘅HTML.用XML嘅嚴格規則嘅XHTML(可擴展超文本標記語言)係W3C計劃中嘅HTML接替者.雖然好多人認為佢已經成為目前嘅HTML標準,但佢實際上係一個獨立嘅,同埋HTML平行發展嘅標準.W3C目前建議用XHTML 1.1,XHTML 1.0或者HTML 4.01登網頁.
發展史[編輯]
喺1982年,Tim Berners-Lee為咗令世界各地嘅物理學家能夠更加方便咁進行合作研究,建立咗HTML.Tim Berners-Lee設計嘅HTML係以純文字格式為基礎,可以進行任何文字編輯器處理,最初只有嘅少量標記(TAG).隨住HTML使用率增加,啲人唔滿足於淨係睇到文字.喺1993年,大學生Marc Andreessen喺佢嘅Mosaic瀏覽器加入 標記,自此Web頁面可以出埋圖片.但啲人認為得圖片都係未夠,希望可以將任何形式嘅媒體加到去網頁度.因此HTML不斷擴充同埋發展.
HTML標記[編輯]
HTML標記由幾個關鍵部件構成,包括元素(以及佢嘅屬性),基於字符嘅數據類型,字符引用以及實體引用.另一個重要構成部件係文檔類型聲明.呢個聲明會為瀏覽器嘅渲染模式作出標準提示.以下嘅Hello World程式,係一個較為常見嘅簡單電腦程式語言入門示例,腳本語言同標記語言構成咗下面9行代碼,雖然喺HTML裏面唔係限死要開新行嘅:
你好 HTML       HTML 好好玩!
喺 同埋 之間嘅標籤描述咗一個網頁.介乎 同埋  之間嘅文本係嗰頁睇得到嘅內容.呢個標記文本' Hello HTML '定義咗瀏覽器嘅標題.
呢個文檔聲明嘅類型系一個HTML5.如果呢個
聲明無被引用嘅話,大部分瀏覽器會用Quirks mode(俗稱怪異模式)對呢個HTML文檔進行渲染[1].
元素[編輯]
- 內文: HTML元素
HTML文檔完全係由HTML元素構成嘅.HTML元素最普遍嘅形式一般含有三樣嘢:標籤對,起始標籤,結束標籤;寫喺起始標籤裏面嘅某啲屬性;最後,任何文字以及圖形內容會處於起始標籤同結束標籤之間,又或者呢啲內容會套入其它嘅HTML元素.所謂HTML元素其實就係起始同結束標籤裏面嘅任何內容,同時亦包括起始同結束標籤.留意每個標籤都會封閉喺尖括號裏面.
一個HTML元素嘅一般形式係 內容 .因此,用 呢類形式嘅元素會被定義作為空元素.空元素可以唔附帶任何內容,譬如BR標籤或者內聯IMG標籤.一個HTML元素嘅叫法一般就係佢喺標籤入面用嘅英文名,結束標籤嘅英文名前面會帶有一個斜線字符「/」.空元素唔需要而且唔畀有結束標記.若果標籤嘅屬性無被提及,屬性會被定義為默認屬性.
示例[編輯]
HTML文檔頭: ... .通常文檔標題會喺文檔頭被定義,例如:
文檔標題
細標題:HTML 文檔嘅細標題一般會定義喺由   到   嘅標籤入面:
細標題1   細標題2   細標題3   細標題4   細標題5   細標題6
段落:
段落 1  段落 2
換行: .   同  之間嘅分別係,「br」只會簡單咁換行,而唔會對頁面嘅語義結構產生影響.而「p」就會將頁面分成好幾個段落.「br」喺呢度其實係一個「空元素」,雖然佢可以含有屬性,但佢唔會帶有任何標籤內容,而且唔帶有結束標籤.
呢個   係一個段落   同時   帶有換行符
註:

註釋有助於理解標記處嘅含義,但就唔會顯示喺頁面上面.一般情況下佢係畀開發者睇嘅.
喺HTML裏面嘅標記元素重有另外好幾種類型:
- 描述文字目的嘅結構化標記,例如,
高爾夫 將「高爾夫」構築為一個二級標題.結構化標記唔會具體表達任何嘅渲染過程,但係大多數瀏覽器會有默認嘅樣式嚟對元素進行格式化.而內容更有可能會通過樣式表(Cascading Style Sheets,即係CSS)進一步被格式化.
- 描述文字外觀嘅表象標記,例如
boldface 指明可視化輸出設備需要令文字呈現「粗體」嘅視覺效果.而對於無法做出呢類行為嘅設備(譬如TTS聽覺類嘅設備),喺呢度就無更多嘅設定.例如呢兩個例子
粗體 同埋
斜體 ,會同時存在其它嘅元素可以起到一樣嘅視覺效果.例如,
加粗文字 同埋
重點文字 ,而呢類元素有時會有更強嘅語義性,以幫助閱讀代碼嘅人去理解.極之容易就可以睇出,一個以聽覺作為輸出嘅客戶端應該恰當咁解釋後面兩個元素.然而,佢哋會同對應嘅視覺表現效果產生分歧:例如,喺屏幕上對書名用斜體嚟表示係啱嘅,而對一個書名進行強調嘅屏幕閱讀器就係唔可取嘅.大多數表象標記喺HTML 4.0規範下已經被標註為過時,用樣式表進行格式化就已成慣例.
- 超文本標記令文檔嘅某部分可以連接到其它文檔,一個錨元素會喺文檔入面創建一個超連結,同時佢嘅
href屬性會設置為超連結嘅目標URL.例如呢個HTML標記,
維基百科 會將「維基百科」設定為一個超連結.若果要將一個圖片作為一個超連結,通常會將一個「img」元素作為內容嵌喺一個「a」元素入面.例如'br','img'呢類只有屬性而無任何內容嘅空元素,就會係咁:
.


text: 按此到上回: 80後買樓記(九)月賺四十萬之生意 上回講到係深水涉超市巧遇阿叔,佢口痕咁同我分享開超市賺錢秘技,信用卡點樣用得叻之法,同埋係香港兩大超之下點樣虎口偷生月賺四十萬.我揸住老闆比我份勞工保資料,阿叔又拉我講:「你睇下我個收銀幾耐做一個客?」我話都要成一分鐘.阿叔話:「我每日就係要keep住個收銀有人排隊,拉上補下平均一個客買百幾蚊野,即係一個鐘做近一萬蚊生意,一日開門16個鐘就16萬,一個月營業額近500萬.我買貨比出面客平成10-15%,計埋信用卡積分又扣返出糧一間鋪有40萬落袋! 而家我最大問題,就係個鋪加(租).」 我問佢而家鋪租幾多?「而家五萬幾一個月,不過佢見我做起左會加我租,我用之前幾年賺到既錢趁「低」買左對面街間鋪,班熟客唔會流失.不過都用左一大舊錢.」當我一路填勞保文件,我問佢:「而家百佳唔係專睇住你d細超市打架咩?你做旺左呢度咪又比人趕左去第度?」阿叔話:「係架,所以今次我叻左同有資本買鋪,如果做旺對面條街就有鋪面升值利益,我對面街買左個鋪都係只租比人,我自己反而租佢隔黎個鋪.」 我心諗又要買又要係隔離租鋪真係煩死人,連阿叔都話:「我見呢排又買又租,都比左好多經紀傭,計埋都成一百個! 所以我要搵你呢D後生仔幫手.」再續:「開鋪前一定要觀察人流,我知係對面開超市一樣做得起! 耐何我冇咁多錢所以我搵左個朋友,叫佢打本而我又過貨比佢,有錢一齊搵!」我心諗咁都得!?? 阿叔懶有寶咁沉聲講:「其實出面好多零售都係咁做,自己冇錢食哂成條街咪搵人幫手,一黎自己可以搵多個人幫手出貨,二黎客人好中意左睇右睇,你比兩間鋪佢大包圍咁咪九成都食到個客! 而最緊要既係一條街有兩間超市,好易做旺條街,咪好似你玩大富翁咁三間屋同色咪收貴d租law! 其實一早教左你! 原來間鋪升值先至係佢搵錢主菜!」 再者,我「有」兩間鋪後買貨量都多左,即可同班要跑數既超市經理壓低來貨價. 我聽完阿叔講左一輪,真係好迷茫,原本佢同我present佢係一個超市佬,再變做收租佬,最尾先發現原來佢鋪大茶飯係炒鋪! 唉香港果然百業傾斜,最尾點都要靠地產食糊,阿叔都係! 我一副諗樣,而阿叔好似睇出我心思咁話:「你而家做跑街,倒不如跟我世侄做地產啦,有你著數.」 人就係咁! 當初肥佬萬般言語勸我入去做保險agent我都唔肯,而家竟然因阿叔一句無厘頭亦冇實質意思既「有你著數」我就將自己既買樓夢想交左比阿叔!」欲知後事如何,請看下回分解.


text:
我都係自學 不過係跟網上既影片 一路睇一路學
書會之後去借 其實好多書都好好 不過我自己會揀D英文同埋有圖+彩色
有D全黑字黑圖會好悶
不過學左js jquery後 覺得php打D野好似差唔多
d syntax好多language都一樣
我自問唔係怕英文,但成本純英文我已經唔太想睇
其實自學都有50%功勞源自google,有bug有唔識就google,jQuery更加要睇晒成份英文說明
我原意其實唔係想寫php,本身想直接寫android app,點知php易學好多
其實好多人都話一開始唔好諗寫app住
我自己就咁諗 先寫好web 之後先再學其他野
打好個底先 一開始寫app 其實好多野都未搞清楚
而家先知有樣野叫jQuery Mobile,我睇埋d doc之後應該連app都唔駛寫
唔好晒時間係jquery mobile, 過渡性作品黎.
應該學好D css 同 學做responsive layout
php 黎講網上resource真係多到爆, 好適合初學
可能亦因為咁, 太多半桶水無P底既人整左好多低質CODE出黎...
所以最好學好D 基本program 基本野先, 如dry, comment, gof


text:
沒有施耀宗在香港的第一天
2014年2月5日
施耀宗到澳洲墨爾本留學的第一天
本來約好左早上會入元朗搵你食早餐
本身十二點幾已經訓左教
因為我知自己係一個賴床既人
如果訓唔夠 一定醒唔到去搵你
佢話較左鬧鐘7點30分起身
唔想比佢感覺太HEA
所以自己較左6點30分
諗住好似琴晚咁係你樓下等你
係凌晨4點左右中途醒左一次
睇左msg 見到你話食早餐取消
其實個陣好失落, 諗住6個月以為第一次同你食早餐
哈哈, 等到5月份已經係10個月既事啦
後來下午既時候你一直都非常忙
我都唔太敢煩住你
去到6點25分你打左個電話比我
大概係呢幾個月最後一次收到69989738既電話
3分29秒
你喊左3分鐘, 講你好唔捨得
唔捨得你媽媽, 唔捨得我, 唔捨得其他人
個陣個心好痛, 但我知道我唔可以跟住你一齊喊
總有一個人要堅強咁企出黎面對
所以我就好笨拙咁用番琴晚你同我講既野
去同番你講, 後來你無左訊號之後
我開左我地既whatsapp
係入面睇左好耐, 睇左好多好多我地既相
之前係電話晒過好多我地既合照
但卻忽略左原來仲有好多對話紀錄
同埋一d唔係合照既相
原來都好令人懷念, 你離開香港第一日
已經好掛念你, 好想你快d番香港
Ellis叫我搵d方法分散自己注意力
叫我睇劇
我就打開千尋影視
見到入面有愛情公寓
不斷睇不斷睇 , 一睇就睇左8集
但每睇幾分鐘, 就睇一睇到底你有冇send msg比我
雖然我知道係無可能, 但我就係控制唔到自己
係咁睇上面條bar有冇你個名彈出黎
後來睇到有一集, 佢講到
有冇一個人, 你曾經同佢親吻既時候喊過
就只有施耀宗一個, 我愛他, 愛得很深
腦海入面只有你一個,
後來有一集話, 如果想分散自己注意力
咁就搵d小動物養下, 或者種下植物
哈哈, 其中有個男主角種左三葉草
三葉草既三塊葉分別代表 祈求, 希望, 同愛情
而當第四塊葉出現, 就代表幸福
睇到呢到,我都好想種呢種植物
哈哈, 好期待, 我一定要種


text:
次次遇到d西人都輸錢
小弟係賭場都有幾年資歷,每次都有做記錄,發現次次輸親錢都係同一過程......
我自己喜歡自己一個人賭百家樂,因為覺得賭錢基本上是睇運同個荷就唔就你,佢就你,你一點都俾你羊,唔就你你揸8點都冇用.
我通常一坐底如果連羊幾口就繼續衝,如果一坐底就輸就會換枱.衝到一段羊到六七口就走人.
我自己輸親錢好多時就係一坐底連羊兩口之後就一大班人衝過來跟你買,之後就十次爆九次,自己旺時羊唔多,自己黑時就輸足,成晚流流長,每次都係自己個勢起緊就俾人搭沉船,攪到最後個人開始燥就失去方向,個人一亂就好快輸到冇影,再追都難.
我自己睇返d曰子,大部份時間輸親都係星期六.因為人多,西人都特別多.
自己理念,賭場永遠唔會輸的原因係因為在賭場中,黑西永遠都係多個旺,旺的人會坐定定玩,而黑西永遠都係呢度爆一口,個度爆一口,永遠都係見人地旺就跟然後一起爆,自己輸時仲打窒人地度氣,如是者,賭場仲邊有得輸.
當然,有時張枱會有人好旺,廿九幾人充埋去都唔爆,不過,一百張枱入面,有幾多張枱係咁
最深刻經歷就係有一晚自己一去到就坐底連羊兩口,第三口就有個臭西坐底跟,一買就爆,如是者我飛幾口再買,我一中一口,佢就跟第二口,然後爆,之後怕左佢自己轉枱,找到一枱自己連羊幾口,之後個臭西又跟,一跟又爆,我又走,如是者我個勢一起,個臭西又跟又爆...最後一個星期羊的全部俾返晒賭場
賭錢真係唔可以唔信邪,旺個陣有幾旺,黑個陣有幾黑,有番咁上下年資都會明
自己黑,跟個旺的買博返身係人之常情,不過如果咁能黑去到邊爆到邊就休息下,唔好累人累物,不過,如果咁易做到,就唔會咁多人輸到仆街
輸到仆街的繼續仆街,羊緊的就俾d仆街攪到仆街,賭場又點會輸
小弟於是改左時間,專挑少人的時間現,上午九時到午一時,星期一至五,人少少,快快趣自己一個人玩,羊夠收手.成績都算可以.
星期六日同假期個d一律唔賭,怕人多.


text:
9up 寫:peterso 寫:Pierre 寫:射擊人 寫:Evan 寫: 一隻手掌拍唔响,鬧交咪由得佢哋鬧囉,咪鬼入去睇囉,有啲thread回回吓唔對路我都廢事再出聲,要講要鬧由得佢鬧爆佢,冇人睬佢啲人自然就會收聲,我覺得今次真係有啲小題大造,矯枉過正,搞到個氣氛好差,admin又嘢嘢攞冇比錢就唔好咁多要求出嚟講,好un耳,咁不如你幾個有錢佬admin私有化咗呢度,唔啱聽就ban晒佢,咁咪冇noise囉,咁我又想問,day one你哋係乜嘢原因由巴士離開而自己開擋?
你咁巴閉就揼幾十萬出泥,搞個forum出泥比大家玩下啦~
冇付出我就唔會咁厚顏,咁多要求喇~
un耳....
不要誤會, 真心問的, 乜setup一個forum要成幾十萬
齋 server 一部連 firewall 要三皮幾4皮, 揾人 setup 5-6k 至少, maintain 連 hosting 一年兩皮..講緊一部 server 如果串連幾部或寫少少 portal flash 就
d server 最多咪頂到3年左右又換
呢度冇廣告,冇西環資助,冇黎智英資助,冇美國資助..年年自己比 cash
之前無收共產黨錢, 今日收返咪得~~
人民幣力量


text:
信不信由你歌词
信不信由你 ---- 农夫
作曲: Clarence Au
填詞: C Kwan & 6 Wing
編曲: Clarence Au
監製: Edison Chen
lrc by Jermen
*有乜野可以相信 我唔想信 你要長進
終於知道只可以信自己
信奉神 信任人 信風水 信命理
信定唔信任由你地*
*有乜野可以相信 我唔想信 你要長進
終於知道只可以信自己
信奉神 信任人 信風水 信命理
信定唔信任由你地*
果晚同男朋友嗌完交唔見咗銀包入去差館落個包
點知有幾個警察包抄問我乜事乜事我話係急事急事
但係呢啲小事最後轉介比警署入面其中一個CID
幾日後去High-tea
岩岩好放低筷子佢打黎叫我快啲乖啲
過黎警署認領番個ID
仲借啲意岩岩好夠鐘放工不如落去樓下個酒吧放一放鬆
我當時無為意六神無主
點會估到呢個便衣原來係一個騙子
加上隔離係警署有關二哥頂住
一杯兩杯猜枚猜嚇枚終於不醒人事
到我醒返果時哎我望見我既身體啲衫褲係我隔離個警察食緊煙仔
我係咪要報警我就係去報警所以結果攪到今日係差館衣衫不整
以前有警察保護市民今日有警察侵犯証人
到底邊一個敢對邊一個差人以後都咁信任
當警察都唔可信試問
*有乜野可以相信 我唔想信 你要長進
終於知道只可以信自己
信奉神 信任人 信風水 信命理
信定唔信任由你地*
*有乜野可以相信 我唔想信 你要長進
終於知道只可以信自己
信奉神 信任人 信風水 信命理
信定唔信任由你地*
我有個囡囡佢岩岩先十幾歲
佢有個先生咁岩同佢傾得兩嘴
果位老師都好似幾鍚佢
手機同波鞋都送咗幾對比佢
我問佢知唔知點解老師特別鍚你
佢話唔只鍚得閒仲會摸嚇佢大脾
週未假期上去老師屋企襟同一張被
老師好歡喜將佢勃起放一啲野入黎
我個女話唔鍾意亞Sir話佢只係鍾意
要尊重老師以後 maths會高分啲啲
就係咁一次一次比佢教BIO
我個女最後終於比佢攪大咗
以前有老師教學生今日有老師攪學生
我點樣靠你地班老師教岩一班女學生
當為人師表嘅人我都唔可以再信人咁試問
*有乜野可以相信 我唔想信 你要長進
終於知道只可以信自己
信奉神 信任人 信風水 信命理
信定唔信任由你地*
*有乜野可以相信 我唔想信 你要長進
終於知道只可以信自己
信奉神 信任人 信風水 信命理
信定唔信任由你地*
#一朝你長大終於冇乜比你依賴
gag埋邊位有朝將你出買
事實上大概都應該了解
只得你一個你可以信賴#
#一朝你長大終於冇乜比你依賴
gag埋邊位有朝將你出買
事實上大概都應該了解
只得你一個你可以信賴#
*有乜野可以相信 我唔想信 你要長進
終於知道只可以信自己
信奉神 信任人 信風水 信命理
信定唔信任由你地*
*有乜野可以相信 我唔想信 你要長進
終於知道只可以信自己
信奉神 信任人 信風水 信命理
信定唔信任由你地*


text:
- 17 六月 2013
今日特殊限Cost關卡來襲,龍隊必要嘅龍波利登場!得超級同地獄俾玩家選擇,作為PAD第一次開嘅新地下城,點先可以穩穩陣陣咁攻略呢?就等小弟今期同各位講解一下啦!
令人為之瘋狂嘅龍波利!
龍波利實用性分析
好老實講,其實單睇呢隻龍波利嘅三圍絕對唔值得玩家將佢放入龍隊,但係主動技可以為龍隊提供更高嘅爆發力,本來靠龍王3.5倍X2嘅龍隊已經可以無條件咁打出12.5倍攻,再用埋呢隻龍波利嘅加成,就可以無限制咁獲得25倍攻擊加成,經驗投資亦唔算多,只需要百幾萬經就可以養盡!
BOSS攻略要點
.雖然呢個地城對攻擊要求好高,但打超級最好有7千血做底,地獄更加要過萬血,同埋要有1個回合內回返夠本嘅回復力!
.最後BOSS龍波利嘅消增益BUFF技,無論玩家使用BUFF對BOSS有無影響,都會即刻用一個回合消除,可以當保命技之用.
.使用二階低Cost寵物最有效推高三圍,如二階劍士系,奶系心轉系同埋隊長技2.5倍血嘅精靈.
.主流攻略路線就係用唔同屬性嘅精靈同主角龍推血推攻,最重要都係隊員要夠高lv,但又要低Cost,基本上推到2萬血,又回得嘅話打超級就無難度!
最基本嘅材料隊攻略法.
40%掉落率其實都幾高.


text:
-
Feb 2014
-
Jan 2014
-
Dec 2013
- this is 循環 life
- (聖誕後嚴重財赤窮能揮手區)
- 自拍大合照教學
- 月亮光光月光族是也!
- 你身邊總會出現的十種朋友
- 這些機會不是我的
- (Plastic Thing之多多指膠)真係出版左啦!!
- 我真係好專心咁‥‥‥等落堂
- deadline fighter!
- 其實柒咗又洗咩驚bo
- 合照顆伴驚人の影響力
- 絲襪的壽命
- 人生中經常會講嘅大話(少女篇)
- 女神的條件
- 冬日知識談
- 我嗰OPPA去咗邊(哭哭)
- 好乾好乾好乾好乾好乾好乾好乾好乾好乾好乾好乾好乾
- 說好的溫書呢?
- 最容易比人(特別係長輩)誤會為不良少女的十大元素
- 想凍_死我咩之沖涼篇
- 最佳損友!
- 同朋友交換禮物之五大類型
- Many kisses must!
(救人一磅勝造七級浮屠) 呢啲驚嚇數字 真係難聽過粗口 恐怖過鬼片啊 我神數妙手屈指一算 萬幾卡一定走唔甩嫁啦 我宜家真係巧京京啊 即刻要食返底蘿蔔糕定一定驚先 ((自我安慰Mode:)) 啲數字我都係睇返黎嫁姐 可能係流嘅呢 我打死都唔信嫁啦 曲奇油角明明就燒脂嘅 ...(看全文)
(膠流會後感) ( 超級宇宙無敵長,敬請見諒.) 尋日真係好多謝大家啊嗚嗚嗚 大家終於見證到我有幾淆有幾柒啦哈哈….哈….. 我到左宜家呢一秒都仲未接受到自己點解可以咁失禮講啲野咁癈 (我覺得林日㬢應該想殺死我) 不過真係好感動大家都無厭棄我仲要你地安慰返我 你地真係太好啦!! 你特登畫俾我個本簿我全部都睇曬仲要睇到眼濕濕添 點解你可以咁冧嫁!!我簡直覺得係有人向我求婚添啊!! 你畫俾我個張卡畫得好靚好似我啊 佢已經放左係我枱頭係度同我你眼望我眼啦 你特登刻俾我嘅愛的女神印章同俾你整嘅個本簿我都好鍾意啊 我諗我會收埋係夾萬都唔捨得用啊 同埋你送俾我嘅小丸子尋日已經同我friend左一齊孖鋪啦 我會食曬你啲喉糖養靚把聲嫁啦 尋日第一次互見大家真身 (希望大家唔會失望/嚇親啦…..) 你地有黎嘅每一個我都記得 之前我地係Inbox係留言傾 尋日終於可以兜口兜面傾啦 買左好多本嘅...(看全文)
(Plastic Thing真心膠流簽名會)倒數兩日!!! Yeah!!! 仲有兩日就係啦!! 我地就黎可以見面啦!!!! 今個星期六5點至7點尖沙咀美麗華嗰間商務我地不見不散♥ P.S雖然簽名會網上book位已經滿左 不過book唔到位嘅都唔緊要!! 大家都可以一齊黎開心膠流嫁 但係可能就要辛苦少少要企一企~ 希望大家見諒見諒♥ (心底話大剖白) 我都不暪大家啦 話說我宜家嘅心情真係好好好好好緊張!! 我一方面好想好想見大家 但係一方面又好鬼好鬼驚喎 話曬都係第一次係大家面前現真身 以我對自己嘅了解 我絕對深信我到時會驚到不知所措 表情僵硬 而且講嘢會終極199999999999999999 希望大家唔好嫌棄我啦嗚嗚嗚 而根據(希望越大 失望越大)嘅膠氏定理 只要大家預先想象下我有幾柒得幾柒 有幾驚得幾驚 有幾淆得幾淆 咁大家到時見到我就唔會失望嫁啦(好似係) btw同埋我覺得有必要同大家打定...(看全文)
所以話呢~ 女神放個屁都係香嘅♥ ...(看全文)


text:
告別單身要戒的3個壞習慣
單身,呢個term足以令一眾女生聞風喪膽!可能你唔係無人追,不過心底裏仍然覺得真命天子仲未出現.其實,單身絕對是選擇,唔好以為單身就係「慘」,就係「寂寞」.單身係一個好難掌握得好嘅status,如果你心態唔啱,就算表面有幾風光,你都唔會生活得開心,自在.想做到fabulous single,你要提醒自己戒咗以下3種壞習慣:
1. 你只識數臭男人
越嚟越多人話港女串,睇唔起人,不過唔難發現好多單身女都總係鍾意聚埋一齊高談闊論,個個牙尖嘴利,數臭男人!呢一type單身女講嘢尖酸刻薄,踩人踩到盡,以為加些少知性嘅包裝就可以hide咗個「八卦」樣,令自己感覺良好.不過,佢哋無發現自己講嚟講去嘅話題咪又係離唔開男人,男人同男人?!結論係男人唔夠好,自己單身都絕對係被迫嘅.Well,如果你keep住呢種心態,只係識搵人哋嘅壞處,丁點好處都睇唔到,又唔諗嚇自己都一樣有優點同缺點,咁樣你想告別單身都幾難.
2. 你將所有青春獻俾工作
「受人錢財,為人消災」,係嘅,收得人哋人工,就應該好好努力打拚.不過,喺付出腦力體力同working hours之外,其實你要諗嚇有無需要將僅餘嘅私人時間都獻俾工作﹖如果約咗有機會可以發展嘅異性食晚飯,你接到電話又即返公司做嘢(明明件事唔係咁urgent),人哋會點睇你先﹖機會都俾你白白miss咗!所以,唔好再自欺欺人喇!以為自己單身就係因為工作太忙!「事業女性」,「workaholic」等等稱號可能證明到你好能幹,但亦同時反映你無社交,無其他嗜好,無異性(甚至同性)朋友……所以唔好再浪費你嘅青春啦!
3. 你將Social media當成你生活的全部
今時今日Facebook,Instagram,微博經已融入我哋生活嘅一部分.一開始可能見身邊同事同朋友有玩,你又會玩埋一份,可能係因為潮流或者人有我有嘅心態.最初可能都只係上載嚇無聊相,想同朋友分享你嘅生活,擴闊一下社交圈子,但慢慢你電話不離手,越寫越深入,因為不甘寂寞,想有人關心你,你啲post唔係感懷身世,就係傷春悲秋,係人都睇得出你好lonely,自卑自憐,負能量爆燈,追求者都未必會搵上門啦!無錯,Social media絕對可以係我哋生活嘅一部分,但你有必要諗嚇佢哋需唔需要係你生活嘅全部﹖


text:
個案:
欣婷同吳德已拍拖三年,感情穩定而談婚論嫁,兩人同為教師,在不同學校任教,大家都覺得自己同伴侶收入不俗,各人都有月入成三萬蚊,係吳德成功求婚後欣婷已不斷在想佢既夢幻婚禮,認為既然大家搵到就不如「洗多D」.
係現今既物質世界,相信你都估到諗野諗到咁夢幻既欣婷,梗有一條卡數傍身.冇錯! 欣婷有條三十萬而每月只係還「老MIN」既卡數.
佢地兩個拍拖個陣都係「柏拉圖」個隻,唔會討論錢銀呢個咁現實既問題,當訂好左一年後既酒席之後,佢地開始去睇樓啦! 話哂都叫「中產」,係放唔低豪宅既虛榮之下,佢地買入西九小龍昇悅居,貪佢搭lift都要看更帶住,好有私穩咁話! 吳德心諗買入價四百萬,自己攞一成首期出黎,分三十年還都係15000蚊,佢地兩個夾埋搵成六萬蚊,冇理由上唔到會!
按揭保費係咩
吳德搵左銀行朋友做按揭,朋友幫間樓估價已經唔到價,最盡都係去到3.90mil.吳德已經有些少唔開心,懷疑係咪朋友唔幫手.之後佢將資料send比另一銀行試圖上會,話自己同女友都係教師,一個星期可唔可以搞掂? 職員話借九成冇得兩個星期都搞唔到,因要按揭證券公司批突左七成後既兩成,佢地肯擔保先有得傾.吳德叫佢盡快啦,跟手打返去問朋友個邊計好條數,究竟可以借到幾多比佢.
銀行朋友話就算九成批到都係借3.9mil的90%,即係3.51mil,要攞多九間出黎,仲要加借12萬既按揭保費.吳德問按揭保費係咩? 成十幾萬? 朋友話借得九成就要焗比,而家同佢批到再算.兩天後朋友打黎,好穩悔咁同佢講女友個邊「有D野」,可能批唔到,叫吳德同欣婷問清楚.
一問之下,發覺欣婷有成三十萬卡數,每月min-pay都15000蚊,點幫手供樓呢?? 吳德真係晴天霹靂,而家先發覺女友咁「大洗」,幾日都唔聽女友電話.欣婷知今次真係大鑊,喊哂咁叫屋企人幫佢清左卡數先,上網睇左諗樣網話清完卡數攞埋個proof去銀行就可以當做冇借過.搞左一大輪,吳德認為唔可以同錢鬥氣,唯有同欣婷去銀行攪埋佢.可惜奇怪既事陸續有黎,按揭證券公司話今次就算清左個loan都唔肯借,因為欣婷爭既倍數太多同kepp住min-pay.如果下星期成交前上唔到會,辛苦儲落四十萬就咁殺訂!
酒席撻訂
原本幾星期前仲好開心似辦緊喜事既吳德,收工後「死老豆」咁既樣同dad&mum講述今次既困難,都係mummy做人耐,私己多,係保險箱攞左條金出黎,good左八十萬比吳德,令借貸降低至七成.由於借七成只需同銀行deal,唔駛按證批,兩日就批左出埋文件,再加上律師樓超快既速度,同埋買新淨樓睇契係快手D,終於上到會.
personal loan唔係搵人還左就可以當冇事
可惜「經此一役」,咩mood都冇哂,唯有酒席撻訂蝕左幾萬蚊.欣婷自然冇面,知道自己衰大洗,更衰既係完全唔比男友知佢大洗,你諗下知一半都冇咁大打擊呀! 奉勸大家買樓上會前要溝通清楚,申請按揭會令好多野「露底」.仲有你既personal loan唔係搵人還左就可以當冇事,如要承造七成以上按揭,半官方機構按證公司係會話條數計到但因你個report「樣衰」而主觀地唔批的! 唔想擔心上唔到會一係就儲夠錢做七成上會,銀行睇錢份上可以批鬆些少.如咁唔好彩批唔到九成而身邊又冇個錢,可以搵財仔做二按,息口6%.以上「因置業而成不了家」既故事,係真實的!


text:
發表人 Martin LO 發表於 2009-02-16, 16:13
其實我都幾肯定大家都知道每個人入手o既方法, 我只係想o係度講一次我自己o既做法, 亦係我覺得最快o既方法.
1) 玩arcade mode, 設定係easiest, 1 round, 30 秒, REQ off. 將一開始就可以用o個16 個人每人爆一次機. 正常用哩個setting o既話, 兩個鐘鬆少少就可以攪掂. 小弟自問都唔係高手, 爆一個人都唔駛10 分鐘. 如果真係唔多掂o既, 就用你最熟o個個人, 打到最後boss 度再特登打輸, continue, 換人, 總之用齊16 個人打贏過最後boss 就ok.
2) 打晒o個16 個人之後你會多o左另外6 個角色, 用同一個setting 將哩6 個人都爆埋機. 應該唔駛一個鐘就打完. 條件仍然只係只要用哩6 個角色打贏最後boss 就ok, 中途用邊個打並唔重要.
3) 用你最熟o個個角色再打一次, 仍然係同一個setting, 但係要一round 都唔輸, 即係唔可以continue, 而且perefect 一次以上. 正常打頭o個3 個人都好易perfect, 一直打到爆機之後, "豪鬼" 就會亂入, 打贏埋豪鬼之後就可以用豪鬼.
4) 用豪鬼打acrade mode, setting 改做2 round, 99 秒, 其他不變. 要求係打到爆機, 1 round 都唔輸, 中途要用最少兩次 Ultra combo, 三次Super combo, 同埋3 round perfect. 我o既做法係o係頭個3 o個人就盡量只用波動拳, 應該可以輕易拎到3 個以上o既perfect, 而且每次o既第二round 都可以用到super combo finish.
如果頭3 個人o既第一round 唔小心俾佢打中o既話, 就改做打到佢臨死o個時任佢打, 一有Ultra 就即用Ultra combo finish, 好彩o既話o係未打到第4 個人o個時就己經用o左兩次Ultra combo. 如果未o既, 就o係第4 同第5 個人度出兩次Ultra combo.
之後就只係剩返一round唔輸打到爆機, 我唔肯定如果臨輸之前2p 加入o黎keep 住自己"清白", 到最後"剛拳" 仲會唔會亂入, 不過我解"Save Your Quarters"成就o個時就係唔夠打即用2p 手制噤start, 結果係解得到個成就o既, 所以可能解角色都可以噤做, 不過我未試過. 因為小弟o係高手Magicman Z o既幫助之下, 成功打到爆機都無輸過, 直到打贏最後boss 之後, "剛拳"就會亂入, 打贏埋佢就可以用佢.
5) 將setting 轉返做1 round, 30 秒, 用剛拳爆一次機就可以用seth, 中途無任何條件.
成個過程可以o係4 個鐘之內完成, 祝各位早日完成. 另外就係特別鳴謝高手Magicman Z o既出手相助, 佢自己都未解全人物就幫我打o左先, 佢一邊打我仲一邊o係隔離俾壓力佢, 真係諗返都有o的唔好意思. Thank you Magicman Z !!!


text:
http://www.property.hk/article_c ... _TML&id=22660#68459
網絡遊戲的樓價
一直都想講下我係網絡遊戲的樓價得到的經驗,不過呢個禮拜真係忙到痴左線,去到今日先有機會坐低係個梳化度享受下寧願的思考,呢種感覺突然變得好狗奢侈.
講起網絡遊戲,我諗好多人或者會即刻想離開我個blog跳去睇其他野,如果你係咁諗的話,可能你就會錯過左一個真實而又有人實際參與的模擬樓市實驗.
我玩的網絡遊戲都係十年幾年前了,果時都算係第一代(或者第一個)同時在線的多人遊戲.係遊戲當中,玩家可以選擇做唔同的野,比如戰士,魔法師,弓箭手,以至工匠,栽縫,馴獸師....etc....每個職業都可以有搵錢的途徑,而我初時亦係老老實實咁玩,每日如果打下怪獸,一日賺幾千蚊遊戲幣都係一件幾吃力的事,事關有時一死左,又要買番D劍啊護甲啊咁,所以儲到的錢唔多.
而呢隻game最勁的地方係佢有一個好大的地圖,只要你搵到空地的話,就可以以定價係上面起樓,呢样野同香港今日的社會係好鬼似.我仲記得,係game入面起一間細屋要44K,大D的villa就120K,高樓就要450K...etc.其實由於我玩的時候已經係隻game開左兩三年,故此,個地圖已經係其實比人起樓起到滿晒,所以新的玩家要起樓,基本上係唔可能,因為好多老玩家已經一個人起左好多樓.故此,我地呢D新玩家就要同人地買樓先可以係隻game有自己的居所.
當然,隻game入面同現實一样,人地賣樓比你一定唔係用成本賣比你,我果時好記得我其實係好幸運地搵到塊空地,起左間44K的屋,之後玩左一個月,已經可以200k賣比人.不過,44K的樓始終係上車盤,好多人自自然然當然越玩得耐就越想起大屋,但無奈隻game收客就越來越多人,但係土地就永無增加,樓的升值能力係隻game入面一直都好強,亦令到好多新買家強烈不滿.
咁作為呢隻game的營運商,賺錢緊係第一啦,而當佢地見到咁多新玩家起唔到樓,要係game入面同其他人買樓咁鬼貴,如是者佢地就出左個政策,就係一個玩家如果超過五層樓就唔可以再起樓,如果起左的話,其他樓就會係一個星期內自動刪除,而如果賣左的話,再買樓入黎,都會自動刪除其他樓,呢個政策一出,好多玩家即時唔再賣樓,樓價即時又升,真係諗番都好鬼似而家香港的情況.
亦因為咁样,隻game的上車盤都變到大約300K左右(好睇近唔近城市,越近就越值錢),而由於仲有大量玩家買唔到樓,於是個營運商就決定推出另一個世界,擁有同样版面地圖的世界,等d玩家可以重新起樓.由出版圖果日,成個樓市即係靜晒,而係新版圖亦唔駛一個星期已經比人起樓起到插針都插唔入,上車盤就完全無人要,因為太易搵地起啦係呢個星期,反而城堡果D就有人摩貨,因為一個server入面可能得十幾二十個城堡,起到果d,成本係1M,但係就叫價10M,但果時打怪獸都係幾千蚊一日(真實世界一日),所以10M絕對唔係一個細數.
雖然話呢家好多玩家上左車,但係樓價就由小型單位唔值錢,去到推左上d中價樓好值錢,因為D人有左上車盤就覺得無乜特別,反而去下D高樓啊,城堡就好咸,所以中價樓以致豪宅市道非常吃得香.
其實當時我玩呢隻game的原因,亦係為左賺生活費,可能你會覺得奇怪,但係果時我靠打機炒賣寶物樓房,放上ebay就可以執2000-3000美金一個月(不過都係做左一年),所以對於隻game的物價我好有影響我的現實生活,亦係因為咁,我留意到呢隻game出現左一件事,令到成個game改變左好多,呢件事就係--- QE.
事原係早期的時候,每1M的遊戲金幣可以賣20蚊美金,當然個遊戲世界係無政府話印幾錢出黎,所有的錢都係打怪獸由隻game每日24小時由玩家打出黎,但如果老老實實咁去玩,通漲就一定有,但應該係穏定上打先岩,故此由20蚊美金1M,到19蚊,18蚊,一直到15蚊1M,都係井然有序.不過突然有一日,我見到係ebay上面有條友大量賣金幣,由15蚊1m每個server都開20+ post以上,到14蚊,13蚊,以致10蚊1M,前後唔駛2個星期,由於去得太快,好多人以為自己執左平錢,但都發現自己唔夠幾日又買貴左野,D錢源源不絕咁供應出黎,令到我坐左的金幣都賣唔出要割價散貨.
幸運的係,我一般都係楂寶物楂樓房的資產比較多(實物),D錢唔知係邊度出黎的情況下,已經將果D城堡由10M推到上50M,平均物價亦大幅上揚.作為一個商家,我當然一直留意究竟發生咩事,到後來發現,原來有個玩家發現左一個bug,然後用20部電腦日以繼夜係度自己run個bug去制造game金錢,所以佢差唔多一個人引發左一個1QE出黎.你可能會話,超,打機姐,有乜咁巴閉?不過你話唔巴閉就有知,到呢個bug比個營運商發現左,到到佢地修复番,呢個玩家傳聞已經係ebay賣左超過USD500K(即大約3.8M港幣),你話打機無用?果時2001-2002年應該夠full pay一層樓.
到QE呢個bug比人修复後,物價慢慢穏定落黎,但係我果時層城堡,已經由50M --> 120M,升左1.4倍,你都咪話唔勁.當然,由於隻game的設定,每日隻game 24小時咁run,打下怪獸就有錢生出黎,所以物價上升係必然的.
可能你會話,超,遊戲黎ga姐,關現實咩事,咁多野唔同?不過,從另一個角度睇,果時一個server有2萬至3萬人玩,每日有咁多唔同的商業活動係隻game發生,其實隻game係利用緊呢2萬至3萬個真人,某程度咁係度模擬現實生活的情況,亦因為有果次game的QE,我睇到經過咁多人的模擬情況下,有人睇好有人睇唔好,到最尾D樓都係要大升.你話兒戲又好,你話當佢係一個2-3萬人參與超過十年的模擬生活遊戲都好,我相信某部份的法則,同現實生活都好類似,亦或者可以從小朋友的遊戲,引導出現實世界的結果.


text:
又贏3:0?埋單9蛋贈韋斯咸晉決賽 曼城鋒力所向披靡
周中波盃賽天下,曼城繼續顯示王者霸氣,作客以3:0輕取韋斯咸,總比數9:0屠殺韋斯咸晉身聯賽盃決賽,3大箭頭半季夾埋入咗63球,係人見到佢哋都驚,而兩隻「馬」包括羅馬同皇馬亦喺各自嘅盃賽報捷,無獨有偶都係1:0孤寒險勝.
曼城喺聯賽盃4強首回合已經遙遙領先6:0,次回合不出所料用咗唔少後備同埋新人落場,包括中堅尼史葛同埋小將馬高斯盧比斯,但係由阿古路夥拍尼格度嘅鋒線對於主隊韋斯咸嚟講仍然太強,結果藍月亮喺呢場次回合再以3:0輕取鎚仔黨,總比數9:0淘汰對手,喺聯賽盃晉級路上獲取全勝,簡直係以無敵姿態殺入決賽.
鑑於截稿前仲未知曼聯對新特蘭嘅次回合鹿死誰手,所以藍月亮領隊柏歷堅尼亦同大家一樣,對決賽對手抱觀望態度,佢仲好謙虛咁話無論係同紅魔鬼定黑貓交手都好難踢,果然冇犯到驕兵必敗呢啲低級錯誤,特別係今戰韋斯咸喺半隻腳入咗決賽嘅情況下都唔留手,可見柏歷堅尼真係完全冇自滿.呢位曼城領隊賽後激讚新人馬高斯盧比斯,強調佢嘅神奇表現冇令佢覺得驚奇,因為自己每日都睇住馬高斯盧比斯進步.
3大前鋒半季共入63球
不過最令柏歷堅尼引以為傲嘅應該係佢條前鋒線,連同今次尼格度梅開二度同埋阿古路轟入1球率領曼城以3:0輕取韋斯咸,球隊3位射手包括迪斯高在內,今季夾埋已經收獲咗63球,呢啲咪叫做遇神殺神,遇佛殺佛囉!
羅馬皇馬同樣1球小勝
羅馬喺意大利盃8強亦都晉級,雖然佢哋只係憑謝雲奴下半場尾段嘅入波小勝1:0,但由於對手係國內最強嘅祖雲達斯,贏得少都收貨啦!至於另一匹「馬」皇家馬德里亦喺西班牙8強首回合報捷,無獨有偶賽果都係1:0,賓施馬一箭定江山射死愛斯賓奴,但係銀河艦隊仲要返主場踢埋次回合先知係咪晉級.


text:
是咁的,我最後一次見我老豆係星期二既朝頭早
果陣我就岩岩去玩澳門返屋企 咁果陣都冇乜留意
點知老母放工返黎就話我知 我老豆返左大陸
咁事情就黎喇 我地屋企有D習慣就係去邊都會講聲
去幾多日幾點鐘會返屋企咁 呢次我老豆就乜都冇講
淨係同我姑姐講話返大陸 跟住再話返比我老母聽先知
咁我老母就懷疑喇 因為大約半年前我老母就識左個大陸女人
係佢D伙計既老婆黎既 我老豆就開始成個人唔同哂
成日對住部電話禁禁禁 又唔撚較靜音 係咁響起QQ既短訊音
身為高登仔既我 一定對蝗反感啦
果陣我老豆仲襯老母冇煮飯果陣上去飲湯
果排我都知唔對路 就down撚左qq落黎 睇下果個大陸女人咩料
咁我就咁睇下 都覺得佢地唔係咩d特別關係既 (都係兄妹咁我自己覺得)
最後我老豆同左老母講話契左佢做契妹
但係我老母知道係大陸女人之後就好撚唔開心
因為佢果一代既思想 覺得大陸女人係小三 貪錢 迷藥果類既野
幾個月前我老母已經開始好唔開心
咁我兩老都傾過一次既 果陣咁岩係佢地結婚廿幾周年
我老母就話咩一生一世果d啦 我老豆就話當然我都愛你果d
(偷睇我老豆whatsapp)
咁果陣我老豆都少見左呢個女人一排既
直到呢一次
粒聲唔出跟左佢返大陸話拜神保平安果d
我老母就開始發癲喇 又話返大陸又唔講低 淨係話同同事返大陸玩
跟住比左個同事個電話我老母 我老母就打去啦 點知係香港電話黎
佢就知根本冇同同事返去
依家講到1999咁
其實我同我老母都好相信老豆同個大陸女人冇咩關係
老母只係唔相信個大陸女人 成日驚佢呃我老豆錢
我老豆又係d忠忠直直 有情有義既人 所以好易相信人
咁我兩老就keep住
我老母就話 : 老豆乜野都唔肯講 實身有屎啦!
老豆就 : 驚老母問長問短同驚佢嬲又乜都唔講
最後 我老豆晏晝whatsapp我話會聽日返 叫我同老母講
其實佢唔肯搵老母 都知佢係知老母嬲 所以唔敢搵佢
搞到依家惡性循環 請問我做仔既可以點出手解決